
PROGMIU M. 


Quoniam potissimum extremis abhinc annis praeclara lepidopterolo- 
gorum Berolinensium diligentia maior sesiarum copia, si alias contu- 
leris regiones, prope DBerolinum reperta est atque plerarumque illa- 
rum sesiarum pristini status ex parte ignoti simul detecti sunt, 
faunam sesiarum agri Berolinensis condere operae pretium duxi. 
Quo quidem in libello conscribendo fieri non potuit, quin ge- 
nerales quasdam  contemplationes atque explicationes adspergerem, 
quae quamvis a proposito meo remotiores essent, tamen ad singulas 
sesiarum species rectius ampliusque cognoscendas utique necessariae 
videbantur. Me autem id, quod appetierim, non assequutum esse 


ingenue profiteor. 


Quare lectores, si quos invenerim, etiam atque etiam rogatos 
velim, ut experientiam meam rerum entomologicarum adhue man- 
cam Wnaniter respicientes qualecunque hoc opusculum aequi boni- 


que faciant. 


0 V U M. 


$. 1. Superficies ovorum sesiarum nudo quidem oculo prorsus laevis apparet, 
sed microscopio adhibito facile cognoscimus, illam ex meris plerumque oblongis, valde 
irregularibus cellulis sexangulis constare, quarum fines exiguis sulcis conformentur. 
Quod in ovis asiliformis vel philanthiformis fusce coloratis optime ac maxime insigniter 
conspicitur, cuius generis cellulas superficiei ovorum sesiarum multum augmentatas 
fig. 8. nobis ostendit. *) 


*) Ut sub divo ova sesiae alicuius reperirem, mihi non contigit; imo nunquam animadverti, 
sesias captas aut obituras ova parere, quamquam fere trecenta horum animaleulorum ex pupa produxi. 
Itaque perserutationes horum ovorum a me institutae ad talia tantum pertinent, quae ex ovariis totum 
paene papilionis abdomen explentibus exemta sunt. Plerumque quidem exemplaria adhibui siccata, sed 
eulieiformis et formiceaeformis etiam recens oeecisa individua, quo ova sicca, si antea longius per tem- 
pus in spiritu vini posita sint, formam recentium plane recuperare edoctus sum. Spiritus vini hie vi- 
detur ex lege endosmosis per ovi membranulam penetrare eamque sic extendere, ut liquor ovi prius 
in ea contentus extendebat. Attamen plura semper ova inveniuntur, quae non rursus turgescunt, id 
quod mieroseopio facile cernimus, cuius generis ova ad nostram contemplationem non impendi con- 
sentaneum est. 

Ut absolutam magnitudinem horum ovulorum aceuratius explorarem, certum quendam nume- 
rum eorum in recta colloeavi linea atque ita quidem, ut axes compares (longitudinales) finibus sese 
contingentes lineam quam maxime rectam, nec fractam confieerent. Quod quum per mieroscopium co- 
gnossem, ex mensura totius seriei longitudinem unius axis facili negotio computare potui. 

Quod porro ad ova papilionum seeundum acervos ovorum sub divo inventos computanda at- 
tinet, inde sine dubio nunquam certi quidquam colligi potest. Nam licet etiam plures sint papiliones, 
ut plerique bombyees, qui cuneta sua ova uno in loeo deponere videantur, hoc tamen nunquam certo 
scire possumus, quum de plerisque ceteris lepidopteris, sicut de omnibus prope sphingidis et potissi- 
mum etiam de sesiis certissime constat, feminas semper unum modo vel paueula ova uno in loco de- 
ponere. IÍn evoluta vero papilione femina iam ova omnia exstant, quamquam illa in primis obvia ova- 
riorum partibus iustam magnitudinem coloremque nondum adepta sunt, quod in iis considerandis non 
praetermittendum est. Numerum igitur ovorum papilionis nunquam possumus accuratius explorare, 
quam ea ex abdomine individuorum ex larva produetorum eximentes, quae nondum ova peperisse vi- 
dimus. Experimentis autem saepius institutis cognitum habeo, in variis individuis eiusdem speciei nu- 

! 

Colorem. ovorum nonnisi secundum prorsus matura constituere licet, quoniam 
immatura nondum ullum fere colorem ostentant, sed clarissima ac pellucida existunt. 
Ova a me pervestigala apiformis et hylaeiformis erant castanea, sphegiformis, culicifor- 
mis et formicaeformis magis sordide brunnea, tipuliformis lutea, philanthiformis fuliginose 
nigra, denique asiliformis nigra. 

Forma ovorum adeo unius eiusdemque animalculi nonnunquam variari videtur, 
quod nobis propterea mirari non licet, quia idem eliam apud animalia multo magis evo- 
luta, veluti apud aves deprehendimus. In universum autem hae variationes admodum 
exiguae sunt et plurimum nonnisi rebus fortuitis originem. debent. Nunquam ova glo- 
bosa reperimus, sed semper axem et longitudinalem et transversalem perspicue distin- 
guere possumus. 

Aplius quam. descriptionibus ac nominibus, qualia sunt ovata, pyriformia, alia, 
delineationibus. formam comprehendimus atque eo, quod mutuam utriusque axis rationem 
cognoscimus. Figurae 1— 7. plures referunt augmentatos ambitus externos diversorum 
sesiarum ovorum, quae sunt harum specierum, quibus simul rationem axis longitudina- 
lis ad axem transversalem per numeros subiungamus: fig. 1. apiformis 12: 10; fig. 2. 
asiliformis 15 : 9; fig. 3. sphegiformis 12: 8; fig. 4. hylaeiformis 17: 12,5; fig. 5. for- 
micaeformis 8,5: 6; fig. 6. tipuliformis 9,5: 6; fig. Y. philanthiformis 10 : 7. — Culicifor- 
mis fere item sese habet, quemadmodum formicaeformis. 

Quodque praeterea ovum in alterutro fine cernimus plus vel minus complana- 
tum, nec raro etiam aliquantum excavatum locum habere, quem verisimile est, ut ex 
Heroldii. delineationibus. intelligere licet, ex mutua pressione ovorum in ovariis: oriri, at- 
que illum. esse locum; unde recens eruca prorepat. | Maiora insuper magis globosa ova 
apiformis et hylaeiformis etiam ad latera nonnihil nobis compressa videbantur, ita ut hie 
tres axes diversi discriminandi sint. 

Secundum supra allatas axium rationes ovorum, quae cunctae ex eadem men- 
sura exhibitae sunt, facile absolutam ovorum magnitudinem computamus, si antea. ali- 
cuius eorum mensuram unius axis accurate cognovimus. Jam axes longitudinales qua- 
tuor ovorum apiformis propemodum ipsam longitudinem trium. millimetrorum *) habere, 
quemque ergo axem 0,75"^ longum esse reperimus. Axis igitur latitudinalis ovi apifor- 
mis secundum rationem 12: 10 aequat 0,637". Quum porro axis longitudinalis ovi api- 


merum ovorum tum maximorum, tum minimorum exemplarium saepe numero egregie variari posse, ita 
ut numerus tantum medius, qualis in consueta animalculi magnitudine reperiatur, exhiberi queat. Tam 
hoe loco: placitum proponendum est, si organon aliquod: maiorem partium numerum contineat, vel ex 
his compositum sit, earum numerum in variis eiusdem speciei exemplaribus plus minusve varium 
esse posse. 

*) Quas hoe in opusculo dedimus mensuras, eas omnes seeundum Francogallorum modum 
decimalem exhibuimus et millimetrum. ("7") semper pro monade posuimus. 

formis ad illum ovi asiliformis ut 12: 15 se habeat, hunc invenimus parem 0,947" at- 
que axem latitudinalem parem 0,58"". Sic computatae similes absolutae rationes longi- 
tudinales ceterorum, quae disquisivi, ovorum hae sunt, ubi primus numerus longitudinem 
axis longitadinalis, secundus longitudinem axis latitudinalis indicat: sphegiformis 0,75" 
et 0,507"; hylaeiformis 1,087" et 0,787"; formicaeformis 0,537" et 0,387"; tipuliformis 
0,60"" et 0,387"; philanthiformis 0,63"" et 0,447. *) 

His ex rationibus illud notabile consequitur, magnitudinem ovorum ad magnitu- 
dinem insecti perfecti apud species diversas diversissime se habere, ita ut sesiae mino- 
res frequenter ova multo maiora parere possint quam species maiores. 

Haec quidem res posterior numero ovorum cuiusque speciei satis declaratur, si 
secundum mediam proportionem ac magnitudinem solitam computantur. Sesiae a nobis 
hunc ad finem pervestigatae haecce ova obtulerunt: apiformis mille vel mille ducenta, 
asiliformis quingenta, sphegiformis trecenta quinquaginta, hylaeiformis centum decem vel 
centum viginti, formicaeformis et culiciformis centum quinquaginta vel ducenta, tipuli- 
formis sexaginta. Hinc magnitudinem numerumque ovorum elucet semper magnitudini 
singulorum animalculorum fere accurate respondere. 

De spatio temporis, quod ab ovo partendo usque ad evolutionem recentis eru- 
cae praetereat, sicuti de modo, quo ova deponantur, nihildum accuratius observatum est. 


LARVAM. 


$. 2. Ut in omnibus papilionum erucis, item in erucis sesiarum primum duas 
discernimus partes primarias, caput et truncum. Caput propemodum cordi similem, a 
parte antica decussam speciem habet, in quo superiore partes vulgares, duo capitis he- 
misphaeria posterius angulum occipitalem formantia, triangulum frontale cum clypeo et 
labio superiore, mandibulas, antennas et ocellos deprehendimus. **) In capite inferiore 


*) Quum iam hiec contemplatio generalis notitiam magnitudinis absolutae insecti perfecti spe- 
eiei euiusque requirat, tabulam partium mensuram exhibentem inspicias. Ceterum ordinem ovorum 
hoe loco secundum deerescentem magnitudinem singularum sesiarum constituimus. 

**) Erueas perserutati sumus aut vivas, aut spiritu vini enecatas, aut denique exhalatas, ut 
aiunt. Postremae simplicissima ratione sie praeparantur, ut contenta erueae ex ano exprimantur at- 
que in hune eulmus idoneus (oryzae) indueatur, cui acu tenui exuviae affiguntur. Alterum deinde 

(fig. 3v.) praeter traiecta hemisphaeria maiora a. d. duas partes conspicimus laterales 
b. b. unamque mediam c. quae paene usque ad finem suum et inter se et superioribus 
cum parlibus coneretae sunt. Utraque pars lateralis in maxillas cum palpis maxillari- 
bus exit, media antrorsum in tubere fusulum et palpos labiales ferente atque extremo 
in fine linguam conformante. *) 

Truncus erucarum sesiarum formam cylindri infra plus quam supra complanati 
habet, latitudine posterius decrescente. In eo tergum, duo latera et abdomen distinguere 
solemus. ldem ex tredecim constat partibus, quae segmenta vel annuli nuncupantur. 
Quodque horum segmentorum cum antecedente aut subsequente per membranam quan- 
dam synovialem coniunctum est et hoc loco fibulationem plus vel minus conspicuam 
ostentat. "Tum quodlibet segmentum quosdam musculos ipsi soli proprios habent, qui 
peculiarem eius agilitatem ac motilitatem adversus segmenta contigua conciliant. Sicuti 
vero in sesiarum erucis, item in omnibus erucis lepidopterorum tredecim trunci segmenta 
ium plus, tum minus dilucida reperimus, quod hucusque semper praetermissum, vel 
consulto potius non aguitum est, quum trunco erucarum nonnisi duodecim segmenta 
iribuerentur. Illud quidem consulto non agnitum dicens potissimum intelligo, illustris- 
simum Lyonnetum egregio in libro, qui inscribitur , traité anatomique de la chenille, 
qui ronge le bois de saule* tredecim ista segmenta enucleate delineasse singglaqu de- 
scripsisse, attamen mero, ut videtur, numero tredecim non propitium duo segmenta pro 
uno computasse, quippe chap. ll. pag. 21. sic ait: Toutes les chenilles ont en général 
le corps divisé en douze anneaux, dont le dernier, celui qui termine la partie postérieure 
parait, à la vérité, souvent comme ici, composé de deux; mais pour conserver l'unifor- 
mité il convient de ne le considérer alors que comme un seul anneau subdivisé. 


culmi finem ore capientes collapsas exuvias per totam extensionem inflare et super re quapiam calida 
inflatas indurare possumus. Culmi finem tum in ano optime relinquimus, ne tenues pili aut alia in- 
signia posterioris partis erucae laedantur. 

Quaeque vero harum trium observandi rationum commoda suppeditat peculiaria ae dixerim 
fere, ad disquisitionem diligentiorem plus minusve cunctas requiri. In erucis vivis ductilitatem et 
motilitatem singularum partium per experimenta cognoscimus, quum motiones considerationem exactam 
crebro nobis non concedunt. Haee quidem iam exemplaribus in spiritu vini asservatis facilior reddi- 
tur, sed hie quoque nimia contractione et corrugatione maxime corporis segmentorum insignia eorum 
interdum etiam nune diffieilius animadvertuntur. Eadem autem in erucis exhalatis optime cernuntur, 
ubi ecunetae partes eum damno sane habitus naturalis quam maxime extensae sunt. Ut organa capi- 
tis vel aliquot etiam alias partes trunci exactissime percontemur, nobis quoque, ut Cl. Speyeri aucto- 
res sunt, depositis exuviis erucarum et cutieulam commutantium et in pupam abeuntium aptissime 
uti licet. 

*) Jam Cl. Speyeri nos monuerunt, quantopere similitudo inter maxillas erucae eiusque pe- 
des veros intercedens illud placitum confirmare videatur, organa insectorum manducatoria nil nisi pe- 
des conversos esse. Id ex primis fortasse germinibus erueae in ovo sese evolventis comprobare atque 
ostendere, quemadmodum caput tribus ex membris concretum iudicandum sit, et iucundissimum et 
gratissimum opus quidem existimo. 

At secundum locum, quem litterae hodie tenent, utique magis conveniens videa- 
tur, puram veritatem uniformitati harmonicae anteferre, quocirca erucas lepidopterorum 
non amplius inique tractandas, sed trunco earum tandem tredecim, quae revera exstent, 
segmenta concedenda arbitramur. Quae tredecim segmenta etiam in pupa invenimus, 
ubi a €l. Speyeris animadversa sunt; sed vel bi viri docti duo postrema segmenta 
pro duodecimo ducere, idque igitur tamquam ex partibus duabus compositum describere 
maluerunt. Quin facilem etiam in modum et, ut opinamur, sine recondita quaestione in 
ipso insecto perfecto haec tredecim segmenta demonstrare nobis licet.") 

Ista autem trunci segmenta tredecim in erucis sesiarum secundum gravitatem, 
quam plerumque quibusdam organis ferendis obtinent, vel plus vel minus exculta sunt. 
'l'rium. primorum segmentorum quodque par pedum membratum fert, pedes dico veros, 
ac praeterea primum utrobique stigma. ldem itaque alterum tertiumque magnitudine 
superat atque insuper a tergo tamquam scutellum cervicale corneum est, id quod a pro- 
motione et propulsione erucarum in angustis suis domiciliis repeti debet. Quum etiam 
duo segmenta sequentia aeque ac primum propriüs musculis promotioni inservientibus 
instructa sint, uti Lyonnet in eruca cossi ligniperdae demonstravit, a parte postica in 
anticam. compressa, in plura tubera transversa divisa totiusque trunci latissima videntur. 
Segmenta quartum et quintum, quorum utrumque nonnisi unum stigmatum par fert, bre- 
viora et tenuiora comparent quam praecedentia el subsequentia, 

Segmenta sextum usque ad nonum perinde utrobique unum stigma gerunt, sed 
praeterea unumquodque habet praecipue evolutum et motioni erucae gravissimum pedum 
par, pedes spurios, quare tam longitudine quam latitudine inter maxima totius trunci 
numeranda sunt. 

Decimum vero et undecimum segmentum iam posterius perspicue tenuiora 
existunt, nam utrumque tantummodo unum stigmatum par gerit. Duodecimum autem 
segmentum nec stigmata, neque pedes habet, quapropter ad vitam erucae sustentan- 
dam omnium minimum valet atque idcirco etiam minimum est exultum maximeque 
exiguum. 

Segmentum tertium decimum denique in superiorem quodammodo et inferiorem 
partem dispescitur, quae molli membranula admodum contractili lateraliter iunctae sunt, 


quae transitu faecis ex ano posterius exeunte magnopere extenditur. Superficies partis 


*) Hoe loco nostrum non est exponere, qui factum sit, ut etiam auctores de erucis aliqui 
diligentissime commentati eo semper ducerentur errore, ut truneum erucarum ex duodecim solum seg- 
mentis consistere putarent. Hic modo meminerim, facillime parabiles erucas maiorum sphingum, ali- 
quot papilionum et noctuarum tantum segmentum undecimum habere, ut eo duodecimum valde obscu- 
retur. Dr. Herold in praeclaro suo opere ,, Entwickelungsgeschichte der Schmetterlinge* condi- 
tiones externas situsque singulorum stratorum musculorum fere non respexit et ex explicationibus tan- 
tum tabularum atque ex his ipsis patescit, eum etiam duodeeim modo segmenta annuliformia, nt vo- 
eat, trunco erueae assignare. 

superioris leviter cornea scutellum anale appellatur, quum pars inferior in duos, mediis 
pedibus quidem siuiles, sed longe minus evolulos pedes desinit. 

$ 3. Hemisphaeria capitis, velut omnes. propemodum superiores capitis parles, 
solida massa cornea confecta sunt ac plerumque colore utuntur badio (apif. et. culicif.) 
vel testaceo. (tipulif. et tenthredinif.). Raro in iis genus picturae reperitur, ul. apud asili- 
formem, duae vel tres nigrae strigae latae in parle posteriore. Plures maiores minores- 
que setae, circiter oclo. vel decem, in antica parte inferiore nascuntur, unaquaeqne ex 
cavo parvulo; in apice hemisphaeriorum ferme nullas, aut ad summum unam vel duas 
minimas videmus. Specie hemisphaeria a parte postica in anlicam ovala sunt ac plus 
minusve exlrorsum convexa. Pars posterior, ad quam mollis membrana synovialis af- 
lixa est, quae caput. cuni primo Llrunci segmento copulat, sub hoc plerumque supposita 
invenitur. Triangulum frontale inter ambo hemisphaeria insectum, cuius color fuscior 
esse solet, triangulum fere aequicrurium. format. Raro autem ambo aequalia, in partem 
poslicam directa crura in linea paene recta decurrunt, ut apud asiliformem, namque plu- 
rimum circiter in medio suo vel plus vel minus introrsum inversa sunt, quod apud api- 
formem in modum maxime insignem cernimus. Apex lrianguli hemisphaeria semper 
plane. dividit et ipsum contingiL angulum. occipitalem, qui adversus angulum ambobus 
aequalibus trianguli eruribus confectum diverse se habere potest et eo plerumque obtu- 
sior existit, quod solum in myopaeformi non reperitur, unde hic iste in aliis erucis con- 
suelus suleus inlermedius exstare nequit, Praeterea in üriangulo illud V- signum, ut 
aiunt, semper dilucide cognoscilur, fusco quidem suo colore perquam eminens, quod 
cursum. ambobus trianguli cruribus paene parallelum sequens supra in unam congreditur 
lineam, | Sub apicem duas conspicimus foveolas crinales, quibus proxime duae similes 
foveolae erinales hemisphaeriorum respondent. Duae aliae multo maiores foveolae crina- 
les. propemodum in. basi utriusque cruris plus introrsum versae comparent. Clypeus, si 
quem in erucis sesiarum distinguere volueris, pars erit illa inter foveolas inodo memo- 
ralas el labium. superius sita, plerumque colore longe fusciore atque asperior, Huic /a- 
bium. superius per membranam. synovialem mobile affixum est, quod labio superiori cossi 
ligniperdae a Ly onneto delineato. simillimum, antrorsum ferme linea recta et circiter 
oclo vel duodeeun brevissimis valdeque rigidis el nonnihil deorsum curvatis setulis ob- 
silum | est.*) 

Ad utrumque labii superioris latus in finibus hemisphaeriorum anterioribus man- 
dibulae obliqua positione deorsum et extrorsum inflexae sunt. Quae ex substantia valde 


cornea conslanles nilido colore nigro et sursum. convexae sunt, deorsum concavae. Sub 


*) Structuram labii superioris speciebus sesiarum et cossorum analogzam in omnibus, quas 
hunc ad finem disquisivi, erucis entophagorum reperi, quae ex earum victu sponte consequitur, erucis 
folivoris oppositis, ubi labium superius ad ipsum folii marginem recipiendum in duos lobulos maiores 
divisum est. 

marginem anteriorem latitudine aliquantum imereseunt, qui ipse, margo incisivus vocatus, 
tribus vel quatuor segmentis globosis in quatuor vel quinque tubera distributus est, quae 
etiam cum dentibus passim comparata sunt. Proxime infimum finem basis mandibula- 
rum extrorsum antennae prostant. Fig. 40. auctam refert antennam myopaeformis, sed 
eius structura ommibus in speciebus satis consentanea videtur. Ut Lyonnetus de cos- 
sorum eruca animadvertit, ita hic quoque tota antenna in caput retrahi potest; unde 
membranacea eiusdem consistentia, saltem membri basalis, ultro apparet. Hoe mem- 
brum plane ad modnm tentacularum gastropodum introrsum invertitur, quum ambo 
membra superiora in se invicem et in membrum basale sese insinuant, nec amplius tan- 
topere quam hoc posterius membranacea videntur. Magis etiam eorneae naturae sunt 
illi sursum. et deorsum in membro tertio obvii. parvi eylindri. cornei, sicuti is, qui in 
membri tertii apice exstat. Porro in fig. 40. etiam a membro secundo extrorsum setam 
longam proficiscentem. videmus, pone quam multo minor invenitur, et minor etiam in 
membri tertii latere interiore comparet. Insuper hic mutuae membrorum singulorum 
rationes longitudinales nobis patescunt, in quibus tamen constituendis propter membro- 
rum insinuationem in se invicem prudentissime agendum est. 

Rursus oblique et extrorsum ab antennis utrobique sex ocelli in hemisphaeriis 
gis 
sursum, quorum tamen ordo vix arcuatus dici potest, quoniam instar potius irregularis 


reperiuntur et itidem quidem, ut in ceteris erucis, duo magis deorsum, quatuor ma 


quadrati habent. 

Mutua singulorum ocellorum magnitudo et in eadem specie differre potest, et 
nominatim mutua illorum positio in singulis speciebus prope semper aliquantum variari 
videtur. Fig. 41. positionem ocellorum refert apiformis, fig. 42. asiliformis, fig. 43. for- 
micaeformis, ubi diversa etiam ocellorum magnitudo declarata est atque circulus eum 
locum indicat, quo antennae membrum basale assurgit." Quum potissimum inter. qua- 
tuor ocellos superiores unus vel duo pili in suleis supra commemoratis exstent, valde 
cavendum est, ne huius generis loci pellucidi, praesertim si pili praefracti sunt, pro ocel- 
lis ducantur. 

$. 4. Jam ad latus capitis inferius transeuntes primum de utraque parte late- 
rali disseramus.  Posterius utraque cum triangulari stilo corneo concreta est, qui stili 
membrana synoviali cum inferiore parte primi segmenti trunci copulati sunt. Pars nunc 
insequens magis est membranacea, lateraliter cum hemisphaeriis ac. portione media coa- 
lita. Circiter ipsa sub basi mandibularum levem ibi cernimus infibulationem transversa- 
lem, ubi primum membrum mazillarum inchoatur, quod vero cum lateralibus adhuc par- 
tibus prorsus coalitum et qualitate membranacea praeditum vix licet membrum nuncu- 
pare. Cunctas has partes iam in fig. 37. videmus et. in fig. 39. multum augmentatas 


*) Ut in ocellis singularum specierum adumbrandis breviores esse possimus, eos Cl. Speye- 


ris praeeuntibus optime numeris designamus et ea quidem ratione, quam in fig. 41. exhibuimus. 

maxillae partes nunc sequentes seorsum spectamus, quae praecipue in secundo tertioque 
membro iam manifeste corneo consistunt. Tertium membrum fig. 39. b. fert magis in- 
trorsum. et. nonnihil sursum directum quartum membrum c., cuius apex duos breves 
cylindros corneos, utrumque brevi processu instructum gerit. Magis deorsum eliam duo 
cylindri cornei prostant, sed aliquanto tenuiores ac processu carentes, et inter eos at- 
que priores illos duae eliam breves setulae existunt. Hocce membrum finem maxillae 
inferioris efficit, quum pars a membro tertio magis extrorsum proficiscens palpus ma- 
zillaris censetur. Quam ex membro basali d. et membro finali e., cuius apex fere qua- 
tuor vel sex breves processus gestat, compositam videmus. Ambo haec membra par- 
tem a vix longitudine superant et multo tenuiora sunt. In primo membro maxillari duae 
exstant. setulae, membris secundo tertioque singulas tantum in parte inferiore offerenti- 
bus, ut in fig. 37. punctis indigetavimus. 

In eadem quoque figura adumbratum reperimus, quomodo media portio inferio- 
ris lateris capitis utrobique. duobus oblongis brevibus triangulis corneis coniugata sit, 
quorum terminationes altera ex parte perinde cognoscimus el qui singulis in speciebus 
firmiter. concreti. videntur. Pars, quae insequitur, qualitate est. membranacea duasque 
fert. setulas, cum istis primi membri maxillaris in serie una collocatas, ac praeterea plu- 
res monstrat rugas transversas. Magis antrorsum iam tuber, cuius supra fecimus men- 
lionem, descendit, quod segmento quodam ferme membri instar cum basi huius partis 
mediae posterius cohaeret. Cuius parlis mediae finis anterior imagine obliqua in fig. 38. 
multum augmentatus expressus est, Ab extremo tuberis fig. 38. a. fine posterius, direc- 
lione nonnihil transversa, antrorsum proclinatum organon prodit nendo inserviens, fu- 
sulus b.*) Ad utrumque eius latus, aliquanto magis antrorsum et plus etiam transversa 
directione, duae oriuntur partes c.. quae quin palpi labiales sint, dubitari nequit. Longo 
efficiuntur membro basali, in quo aliud membrum brevissimum ad modum globuli fibu- 
latorii insidet, quod setulam gestat, veluti primum membrum aeque talem offert in fine 
suo superiore. [lli palpi labiales perinde ac fusulus qualitate sunt cornea. Mutua eo- 
rum magnitudinis ratio in omnibus prope sesiarum erucis talis existit, qualem fig. 38. 
repraesentat, neenisi apud apiformem et. scoliaeformem fusulus palpis brevior esse vide- 
Lur, sed idem contra eliam longe crassior comparet. [psum autem tuber, in quo illae 
parles exstant, proprium /abium inferius. existimandum est. Extremus processus huius 


*) Erueam tipuliformis per horae quadrantem filum ducere observavi, quod ipsius magnitu- 
dinem centuplieato ferme superaret. Quod opus quum circiter quatuor horas sine ulla fere inter- 
missione continuarit, filum produxit ipsius magnitudinem saltem millies sexcenties excedens. Quae 
egregia nendi facultas erucarum sesiarum optimum est subsidium, ut iam excrementis, quae ex domi- 
ciliis suis occultis propellunt, haec animalenla et pari ratione degentes larvae quorundam coleoptero- 
rum diseriminentur, quibus nendi facultas prorsus deest. Seilicet singulae partieulae excrementi eru- 
carum sesiarum omnes plus vel minus per fila ducta cohaerent, id quod apud larvas coleopterorum 
nunquam obvenire potest. 

partis mediae inferiorem praebet cavi oris fundum alque ideo analogiae convenienter 
lingua (fig. 38. d.) nominatur. | Quae lingua apud maiores certe sesiarum erucas duos 
laterales sulcos longitudinales clare ostendit, quibus ea in maiorem quandam partem me- 
diam et duas angustiores partes laterales dispescitur, quas posteriores pro analogis pa- 
raglossarum habere licet. Ceterum lingua consistentia manifeste membranacea est atque 
papillis plus minusve conspicuis obsita, quae nescio an sapori inserviant, 

$. 5. Externus trunci erucarum vestitus, ut antehac iam meminimus, sine ulla 
paene exceptione membranaceus est, sed haec membrana accuratius perquisita complura 
nobis insignia offert. Praetermissis quibusdam vel nudo oculo perspicuis rugis et ver- 
rucis setatis, quas deinceps descripturi sumus, membranae superficiem plerarumque eru- 
carum sesiarum, maiore augmentalione instituta, tenuissime granulatam cernimus. Solum 
in eruca leucospidiformis vel tenthrediniformis totam corporis superficiem setulis et. bre- 
vissimis et lenuissimis dense cognitam invenimus. In omnibus vero erucis locis quibus- 
dam exiguae elevaliones planissimae reperiuntur, quas ex analogia verrucas appellare de- 
bemus. Quaeque earum hic uni tantum setae originem dat, quae in media verruca ex 
genere quodam parlis basalis provenit. .Setae ipsae ubique manifestae sunt, apud ean- 
dem tamen erucam in alis verrucis longiores quam in aliüs et apud singulas species 
longitudine frequenter diversissimae. Longissimas in. scoliaeformis eruca. deprehendimus. 

Positio verrucarum in singulis segmentis valde definita et characteristica est ac 
secundum principales totius trunci divisiones verrucae dorsales, laterales et ventrales di- 
stnguuntur, Attamen discrimina earum potius generica esse videntur quam specifica, 
etenim in omnibus sesiarum erucis essentiam verrucarum perquam consentaneam co- 
gnovi. Fig. 44. in latere dorsali erucae sesiae ad schematis modum adumbrato positio- 
nem setarum in verrucis dorsalibus per puncta designatam refert, quorum diversa ma- 
gnitudo simul singularum setarum longitudinem diversam indicat. Eadem in figura utro- 
bique supremas setas verrucarum dorsalium prominentes spectamus, quarum verrucarum 
ordo, certe quod ad medios pertinet annulos, is est, ut ipso super stigmate quoque una, 
ipso sub stügmate quoque duae collocatae sint, quae posteriores, utpote sibi admodum 
appropinquantes, una verruca bisetata existimari queant. Quarta quaedam verruca, multo 
magis deorsum et in partem posticam mota, iam inler verrucas ventrales numerari po- 
lest, quarum situm in pedibus contemplandis attingemus. Sed uti in verrucis dorsali- 
bus reperimus, ita ceterarum quoque positionem in primis ultimisque segmentis ab ista 
in mediis vehementer differre animadvertimus. *) 

Color irunci erucarum, in universum ille quidem albidus vel cretaceus, ad di- 
stinetionem. minimum valet, quia in eadem eruca diversis anni temporibus crebro diver- 


sus apparet. Quod tamen non a diversicolori pigmenti strato, quippe quod nunquam 


*) Positionem verrucarum apud omnes, quas dieunt, nudas erucas magnam prae se ferre 
analogiam notabile videtur. 

non decolor sit, sed membrana valde pellucente a diverso colore succorum intus circu- 
lantium repetendum est, qui rursus ex diverso statu plantae erucarum nutritoriae pen- 
del, Veluti vere erucam myopaeformis prorsus rubellam reperimus, hieme vero mere 
albidam. 

Inprimis autem in erucis explorandis grave exislit, quod iam memoravimus, scu- 
Lellum. cervicale et anale. lllud semper clare est corneum, plus quidem apud species 
maiores quam apud minores, el colorem habet flavescentem. Idem scutellum cervicale 
in cunctis prope speciebus duas a parle poslica in anticum divergentes, latitudine decre- 
scenles, commati similes, dilulas lineationes coloris subfusci gestat, quae initio suo po- 
sleriore saepe sibi proximae sunt, nunquam vero se consociant, Nonnisi apud apifor- 
mem hae lineationes ubique pari modo cerassae sunt et in fine posteriore longissime di- 
stanl, sicut eadem etiam in anteriore scutelli parte fuscam fasciam perquam dilutam offert. 
Fig. 44. praeter digestas sculelli setas, quae similiter atque in capite parvas obsident 
excavaliones, etiam illos duos commatis ductus, quales vulgo existunt, exprimit ac fines 
hemisphaeriorum posteriores hic perinde pellucent. 

Scutellum. anale formam habet triangularem, sub finem valde rotundatam, longe 
minus quam sculellum cervicale corneum est et in nonnullis erucis praeter setas etiam 
peculiaria fert insignia. Haec enim sunt duo, in medio fere scutello iuxta se positi, 
exigui coni solida substantia cornea el colore paene nigro. Eos vero apud asiliformem 
solum et hylaeiformem animadvertimus, Asiliformis conulos, si latam eorum basin com- 
paras, humillimos habet, hylaeiformis contra minus latos quam altos, antrorsum nonnihil 
curvalos. AL nunquam hi coni sunt selati, qua in re duabus selis proximis facile de- 
cipimur, quarum situm puncta fig. 44. accurate declarant, ubi simul positio conorum 
duobus circulis indigelata est. Sex setae aliae polius ad latera et in posteriore (ine 
segmenli poslremi oboriuntur, nec tam in propria planitie ipsius scutelli analis. 

$. 6. Sügmala, quae octodecim numerantur, bina, ut iam cognitum habemus, 
in segmento exstant primo el quarto usque ad undecimum. Eadem autem situ suo in 
singulis segmentis, sicut magnitudine ac forma vehementer discrepant. Quemadmodum 
silus seplem mediorum sligmatum in segmento quarto usque ad decimum fere consen- 
laneus est, nempe media in linea eorum laterali, aliquanto magis antrorsum directus, 
itidem illorum. quoque magnitudo, exemto maiore pari in segmento quarto prostante, 
summatim aequalis invenitur. Ferme duplicem magnitudinem, si ista septem contuleris 
stigmata, duo primi segmenti stigmata adipiscuntur, quae insuper plane partem posticam 
versus in inferiore linea laterali collocata sunt. Quod in segmento undecimo obvium 
est stigmatum par ultimum, id cum stigmalibus primi segmenti eandem fere magnitudi- 
nem consequitur et in posteriore etiam segmenti parle, sed in superiore linea laterali 
positum est. 


Forma stigmatum singulorum apud omnes sesias maiores vel plus vel minus 

desuper ovata est; apud minores vero sesias (tenthrediniformem et tipuliformem) saltem 
media stigmata orbiculata existunt. 

Adeo erucarum, quae pari propemodum magnitudine sunt, ut culiciformis et 
formicaeformis, speciem valde diversam videmus, quum priores ferme prorsus rotundae, 
posteriores utique ovatae sint. Neque minus ratio magnitudinis sigmatum adversus eru- 
cae magnitudinem im singulis speciebus differt, ita. ut eliam erucae maiores speciei cuius- 
piam minora stigmata gerere possint quam minores erucae tenthrediniformis vel leuco- 
spidiformis habent. Externus annulus corneus, quo quodque sligma circumdatur eius- 
demque forma constituitur, fuscum aut flavescentem prae se fert colorem, qui apud sin- 
gulas species plus minusve saturatus comparere polest. In secundo autem tertioque 
segmento parvulis fuscis loeis corneis eos designatlos esse memorabile videtur, ubi 
stigmata, quae desunt, existere deberent. Qui loci in media siti sunt linea laterali, in 
parte utriusque segmenti posteriore. 

$. V. Pedes, qui in tribus primis trunci segmentis bini inveniuntur (pedes veri 
larvarum), sex pedibus insecli perfecti respondent et pariter atque hi ex quodam numero 
membrorum constant, quae tamen, quod cunctos illos sex pedes attinet, pari utuntur et 
qualitate et longitudine. Primum horum membrorum mera est tunicae abdominalis ex- 
cavatio, quamobrem minus recte membrum nuncupatur. Formam fere mammae habet 
et interiore in latere sub finem suum seriem gerit quatuor vel quinque setarum, quum 
minor quaedam seta in basi introrsum et antrorsum exstat. 

Inter membrum vero primum et sequens maius membrum alterum, qui paullo 
diligentius animum attendit, in latere interiore corneum annulum admodum angustum 
dilucide conspicit, qui tam superiore quam inferiore membrana synoviali cum illis mem- 
bris cohaeret. Quae membranae synoviales extrorsum coeunt, unde hic nullum annuli 
vestigium deprehenditur. Haec est 1sta pars, de qua Lyonnet ait: ,,c'est un double 
pli, qui facilite le mouvement de la jambe** sed a pluribus aetatis recentioris auctori- 
bus mentio nulla facta est. 

Secundum membrum, qualitate cornea, speciem brevis cylindri refert atque aeque 
introrsum sub finem suum seriem circiter quatuor setarum nobis offert. Tertium mem- 
brum, si ab eius longitudine et crassitudine paullo minore discesseris, eodem plane 
modo ut secundum comparatum est. Quartum autem membrum multo longius quam 
utrumque praegressum, sed his angustius est ac formam exhibet longius porrecti, in 
parle antica detruncati coni. ldem introrsum sub finem suum duas vel tres fert setas 
el praeterea eius fini genere quodam rhizonychii solidus unguiculus curvatus insertus 
est. Analogiam his partibus cum coxa, trochantere, femore, tibia et tarsis insecti per- 
fecti intercedere iam ab aliis auctoribus idque optimo iure monitum est. 

Ceteri decem. pedes larvarum (pedes spurii), ut primum membrum pedum vero- 
rum, tantummodo merae sunt tunicae abdominalis excavationes, quae apud singulas spe- 
cies ipsas diversis vitae periodis diversae apparere possunt. Primum vero quatuor media, 

in seemento sexto usque ad nonum collocata, inter se ferme aequalia pedum paria tra- 
ciens: Unaquaeque tunicae abdominalis excavatio hic in soleam ovalam desinit, cuius 
diametros longitudinalis. extrinsecus pergit introrsum. — Quae solea per longitudinalem 
quandam soleam plus vel minus dilucidam in duos elatos toros, anteriorem et posterio- 
rem, dividitur, Uterque eorum seriem. curvatorum hamulorum gestat, qui in solea ante- 
riore antrorsum, in posleriore retrorsum inflexi sunt... Numerus horum hamulorum in 
specie eadem nunquam prorsus convenit alque adeo apud eadem individua in utroque 
pede eiusdem segmenti interdum differt, Media eliam de qualuor nostris pedum pari- 
bus semper plures ferunt hamulos quam duo reliqua. Nihilominus apud species diver- 
sas medium hamulorum numerum perbene statuere eumque tamquam signum specificum 
proponere possumus. Sic primum apiformis, ubi omnino excavalio pedum spuriorum 
vix dispici polest, circiter duodecim. modo hamulos minimos in quoque loro pedis me- 
dii habet. In respondente toro asiliformis sedecim vel viginti, scoliaeformis viginti qua- 


tuor, hylaeiformis viginti, formicaeformis viginti duo vel viginti sex, culiciformis sede- 
cim. vel duodeviginti, myopaeformis octo vel decem, üpuliformis duodecim. vel sedecim, 
Ltenthrediniformis seu leucospidiformis sex vel octo existunt. Rarissime, ut apud formi- 
caeformem, pedes medios seriebus hamulorum extrorsum penitus conclusis instructos 
deprehendimus, quod e contrario. apud scoliaeformem introrsum fieri videmus. — Tales 
dumtaxat pedes recle pedes subcoronati (Speyer) appellantur, quum formae vulgares 
polius pedes divisi vocari queant. Quod nomen tanto cuipiam probabilius videatur, quia 
huius generis pes eliam circa functiones suas divisus apparel, quippe anterioris tori ha- 
muli antrorsum curvali in incessu. antrorsum agunt, contra posterioris Lori hamuli re- 
trorsum directi frequentissimum harum. erucarum. incessum  retrogradum adiutant. Ve- 
rumtamen jam hic intelligimus, istam formam in speciem. pedum subcoronatorum abire 
possit. Fig. 45. nobis augmentatum tale par pedum repraesentat, ubi simul numerum 
situmque setlarum. segmentorum mediorum per puncla significatum conspicimus.  Po- 
siremi paris pedum segmenti ullimi, qui iam propler segmentum multo minus latum 
longe minores sunt propiusque consistunt, suo quisque pes in fine unum solum torum 
cum hamulis antrorsum curvalis gerit. quorum numerus, ut rei consentaneum est, hic 
quoque minor existit ac paene semper nonnisi dimidium numerorum, quos supra attuli- 
mus. hamulorum tori pedum mediorum attingit. 

$. 8. Nunc ad alias magis physiologicas et biologicas res larvarum sesiarum 
nos converlentes primum disquiramus, quantum temporis spatium haec animalcula vivant, 
vel quamdiu hoc insectum in statu larvae persistat. Quem ad finem peculiares quidem 
observationes nondum institatae sunt, sed ex factis collectis conclusiones facere licet, 
quas rectas esse cerle lamdiu concedere debebis, quoad aliae observationes aut nova 
facta ias vel immutent, vel prorsus .refellant, 

Aplissimum aulem nobis videlur, variationes hic obvias singularibus. exemplis 


illustrare. Omnes. culiciformis larvae, quae ineunte vere reperiuntur, paullo post mense 

Maio et initio Iunii insectum perfectum nobis suppeditant. Mensibus vero lulio et Augu- 
sto iterum huius speciei larvas minimas invenimus, quae ipsis ex ovis papilionum men- 
sibus Maio et lunio prognatorum necessario exortae proximo demum vere rursus in pu- 
pas abeunt. Proinde larva culiciformis decem menses vivit, vel culiciformis tantumdem 
in statu larvae hiemat. Formicaeformis, cuius larva etiam hiemare debet, conditio ali- 
quantum discrepat. Ineunte scilicet. vere formicaeformis larvas plane evolutas aliasque 
invenimus, quae vix dimidiam suam assequutae sunt magnitudinem. Priores iam men- 
sibus Maio et lunio papilionem edunt, posteriores vero mense demum lulio, nonnunquam 
adeo Auguslo. At nulla huius speciei larva reperitur, quae non iam eodem anno papi- 
lionem progignat. Quod apud formicaeformem normale est, idem sane apud alias quoque 
species passim accidere potest, sed semper modo pro exceptione regulae vulgaris ha- 
beri debet. 

Myopaeformis larvae vere tam prorsus evolutae quam longe minores existunt. 
Illae mense Iulio insectum procreant. perfectum, minores contra anno demum insequente, 
quae quum in larvae statu. iam hiemem transegerint, illa est altera, quam larvae degunt, 
ita ut myopaeformi in statu larvae duae sint hiemationes, Quum vero ex nostris sesiis 
praeter culiciformem et formicaeformem tantummodo tipuliformis et verisimiliter. etiam 
hylaeiformis unica sunt exempla simplae hiemationis, omnes sesiae ceterae, quarum lar- 
vae innotuerunt, certissime duplam subeunt hieniationem.. Imo nonnullas specierum maio- 
rum, uti apiformem, laphriaeformem et scoliaeformem, adeo tres annos vivere suspicor 
equidem, licet inter eas etiam inveniantur, quae iam spatio amorum duorum perfecte 
evolvantur. *) 

$. 9. Cuncetas sesiarum larvas entophagis accensendas esse haud ignotum est 
el quae apud nos exstant species. omnes in radicibus, truncis et ramis arborum ac fru- 
licum, aut in radicibus aliarum. plantarum perennantium degunt. Delectus plantarum 1iu- 
triloriarum modusque, quo in eas penetrant, et habitus in iisdem cuique speciei pecu- 
liaris est, ut nonnihil exercitatus extrinsecus speciem intus degentem melius cognoscat 
quam ipsam larvam intuens. Specialia vero in singulis speciebus explicandis diligenter 
allaturi nunc. generalia praemittamus. 

Pleraeque sesiae, quod ad delectum plantarum nutritoriarum spectat, in una so- 
lum delinita acquiescunt, necnisi raro eandem speciem adeo in plantis heterogeneis, quae 
tamen semper admodum cognatae sunt, versari observamus. Porro apud nostras sesias 
unam plantam tum semper cernimus normalem plantam nutritoriam existere, dum ceterae 
magis fortuito electae videntur. Quod idem adeo reperimus, si larvae sesiarum in di- 
versis eiusdem plantarum generis speciebus obveniunt. 


lam modum, quo larvae in plantas suas nutritorias perveniant, spectantes statim 


*) Quoniam res, quibus illa mihi mota est suspicio, nondum satis exploratae sunt, malo eas 


silentio praeterire. Quae quidem nos apposuimus, ea maiore exemplorum copia constare cognovimus. 

intelligimus, teneram larvam ex ovo progressam nullo pacto arborum corticem saepenu- 
mero durissimum et crassissimum perrodere posse. Neque apparatus ad ova parienda 
papilionis feminae, ut deinceps videbimus, eius est generis, ut tales cortices perforare 
valeat. Unde iam theoretice argumentamur, saltem plantas corticibus instructas crassio- 
ribus, ubi haec animaleula deprehendantur, semper laesas esse debere, ut recens larva 
ad partes interiores, quae ei nutriendae inserviant, pervenire queat. Atque idem expe- 
rientia quoque ubivis confirmatur, quamvis interdum in plantis recentioribus, ubi laesio- 
nes facile obducuntur, difficilius sit demonstratu. Aliae autem plantae, velut rubus et 
euphorbia, annua morlificatione quarundam partium superiorum larvis in partes adhuc 
vegetas sese insinuandi ansam. commodam praebent. 

Qua ralione postquam recens larva in planta nutritoria sedem collocavit, primum 
ex succulentis partibus inter corticem et lignum, ex alburno nutritionem idoneam capit. 
Nonnullae larvarum species per totam suam vitam islis in partibus resident, aliis postea 
aliquanto in ipsum lignum penetrantibus, aut eius modo medulla sese sustentantibus. *) 
Eas vero plantae partes, quae ventriculo larvarum confici nequeant, per anum specie 
faecis evacuari necesse est. Quae faex ex singulis ligni particulis constans, ubi exsiccata 
est, facile in eas rursus findi potest, quo fiebat, ut larvas sesiarum tantum liquidos 
plantae succos sugere solidasque partes idcirco. solum perrodere, ut recentes partes suc- 
culentas adipiscantur, nonnemo arbitraretur. Quam falsa sit haec opinio, non est qui- 
dem, cur comprobemus, sed larvas certo constat complures plantae partes derodere, 
quas in ventrem non immittant. Quod sane ab iis polissimum fit, quae in alburno 
commorantur, ut ad eiusdem partes recenles aggrediantur, et maxime vita exeunte, ubi 
haec animaleula non amplius nutrimenta capiunt, ut et pupae aptum cubile et occasio- 
nem ex ligno egrediendi opportunam apparent. Quia autem plures sesiarum larvae hunc 
ad finem in plantae partibus, quae exaruerunt, meatus longissimos apparant et fortasse 
passim etiam vacui puparum folliculi in plantis tempore procedente penitus exsiccatis 
inveniuntur, inde illa animalcula ad modum multarum larvarum tineidarum etiam. demor- 
tuis plantarum partibus vesci iudicatum est, quod quidem omnibus exactis observatio- 
nibus praecise refutatur. 

Partes non amplius utiles larva aut ex meatu suo eiicit, aut ibidem arctius 
comprimit, Hoc tamen nondum accuralius observatum est ac tantum constat, apud ple- 
rasque species, nominalim certis quibusdam temporibus, illas particulas tum maiores, 
tum minores ante domicilia earum accumulatas conspici, aut saepe etiam eodem tem- 
pore alias parliculas in. domiciliis ipsis arctius compressas reperiri, Posterius ope scu- 
telli analis, prius vero, quemadmodum apud larvas eossidarum, per caput seutello cer- 


*) Talis in planta interiore efforatus larvae sesiae meatus ab eo larvae coleopterorum sie 
discernitur, ut diametros illius transversalis paene prorsus orbieulata, huius semper quam maxime 
ovata existat. 

vicali adiutante effici veri est. simillimum. — Certe semper animadvertimus, sesiarum lar- 
vas aperturam extrorsum egeslionis causa factam pariter ac larvas cossidarum quam 
primum rursus occludere, quum nihil magis quam directum aeris accessum ad. domici- 
lia sua aegre fere videantur. lüdem ut larvae cossidarum sub hiemem quoque neta 
sibi parant, in quibus hanc anni tempestatem quietae, nec nutrimenta capientes 
transigunt. 

$. 10. Damnum, quod larvae sesiarum plantis, quas incolunt, apportant, ple- 
rumque apud plerasque species ulique exiguum videtur. Exempla enim, ubi tantus nu- 
merus proxime cohabitet, ut inde morbosae excrescientiae, aut partialis mortificatio cor- 
ticis exterioris provocetur, rarissima existunt et plurimum etiam sequelae potius alius 
laesionis necessario iam antegressae censeri debent, 

Solam sesiam asiliformem ipse expertus sum maius damnum contraxisse, utpote 
quae effecerit, ut recentes arbores viae ante portam Cottbusianam recens arbustae ex 
parte exarescerent. Hoc autem eo facile explanatur, quod recentes arbores populi nigrae 
nondum salis radices egerant atque insuper truncus earum tenuissimus flagellis laterali- 
bus decisis optimam ansam introeundi larvis dederat. Quum igitur saepius multae lar- 
vae malores in una arbore recenti degerent, huic non poterant non letiferae fieri, quod 
ipsum experientia docuit. 

Damno autem, quod sesiae plantis, in. quibus resident, afferre solent, maius il- 
lud est, quo ipsae ab alis animalculis ex quibusdam familiüs hymenopterorum, ab ich- 
neumonidis et braconidis afficiuntur. Hos omnium larvarum hostes acerrimos perquam 
notabile est etiam animalcula valde recondita aggredi callere, sed quae quoque in casu 
ratione id exsequantur, nullisdum observationibus exactis patefactum est. Licet nobis 
suspicari, larvis in ligno nondum longius progressis per longissimas terebras ab ichneu- 
monidis ova insinuari, vel, quod certe apud braconidas, quum brevibus utantur terebris, 
locum habeat, larvas in meatibus suis internis opprimi, Quod enim tales parasiti saepe 
speculantes ante domicilia larvarum inveniuntur, imo etiam in alios insectorum ordines 
irrepunt, eo illae coniecturae probabiliores evadunt. *) 


*) Apiformi exemta in omnibus notis nostrarum sesiarum statibus prioribus parasitos huius 
generis reperi, quos, ubi insecta perfecta nactus sum, in singulis descriptionibus afferam. Omnes 
mihi Cl. Ruthe, harum rerum peritissimus, benevole indieavit, qui nonnulla illorum animaleulorum 
adhue incognita posthac accuratius explanaturus est. 

$. 11. Pupa non tam clare eminentes secliones principales nobis ostendit, qua- 
les duas larvae in capul et truncum, tres imaginis in caput, thoracem et abdomen cer- 
nimus.") Externas autem formas animo attenliore perscrulantes organa in parte ante- 
riore sita plus illis imaginis convenire intelligimus, quum posterius sita longe plus or- 
ganis larvae consentanea sunt. Quod ita esse ex diligentiore. singularum. formarum 
contemplatione ultro patescet, quare hie tantum rationis singulorum segmentorum men- 
lionem faciamus, qua isla sentenlia egregie stabilitur, ltaque pupam, celeris eius con- 
ditionibus prorsus praetermissis, non iniuria in duo maiora segmenta primaria, cephalo- 
thoracem. et. abdomen. dicimus, dispescere possimus. At quum formae pupae semper 
eatenus modo descriptae sint, quatenus ea thecam imaginis constituit, quod quidem non- 
nisi periodo extrema plane recte habet, pupa secundum imaginis suae iria maiora seg- 
menta primaria aeque ex lribus segmentis principalibus composita censebatur. Unde 
Kirby nomina cephalothecae, thoracothecae et gasterothecae pupae indidit, Rarissime so- 
lum, uli ipsas apud sesias, accidit, ut ruptione pupae ommes singulae partes cephalo- 
thecae cohaerentes a thoracotheca solvantur, fissuris plerumque ex thecis minime pen- 
dentibus. Divisionem igitur, quam Kirby protulit, sequentes singulas pupae formas 
lraclemus, Quas formas ipsas secundum indolem suam rursus tres in partes distribuere 
licet, Prima scilicet eas complectitur, quae formis larvae explicantur; altera tales tan- 
lummodo continet, quae solius pupae gratia existunt; tertia denique eas dumtaxat for- 


mas comprehendit, quae illis: imaginis respondent, "*) 


*) Ut quid sibi singulae velint partes, quas in pupa conspicimus, penitus cognoscere quea- 
mus, eius diversissimas evolutionis periodos percontari nos oportet. Quae scrutationes iam multo an- 
tea, quam postrema larvae tuniea vetusta dirumpitur, inchoari debent et quemadmodum Cl. Dr. He- 
roldius procedentem evolutionem organorum sexualium per periodos diversissimas praeclare exposuit, 
idem cirea alia, nominatim externa organa pari modo instituendum est. Has autem et diffieiliores et 
diuturniores disquisitiones, utpote a proposito nostro alienas, nos, ut par erat, omisimus. Nostris 
quidem observationibus plerumque tantum vacui puparum folliculi inserviebant, necnisi nonnullae pu- 
pae repletae, in quibus internis imago propemodum iam prorsus perfecte evoluta exstabat, partes eius 
cum illis pupae conferre mihi permittebant. 

**) Iam hoe loco nobis praemonendum est, singulas pupae formas, quas sectione tertia com- 
prehendimus, apud diversa individua eiusdem speciei diversissime evolutas et plus vel minus eminen- 
ies deprehendi, id quod celerrimo, quo externae pastes pupae corneae fiunt, processu dilucidatur. 

$&. 12. Sesiarum puparum cephalotheca, sursum genere quodam sulci obscuris- 
simi a subsequente thoracotheca separata, cuius partes, ut fig. 4€. ostendit, in latere 
inferiore promiscue decurrunt, larva ex pupa prorepente, uti diximus, a ceteris folliculi 
pupae partibus paene semper prorsus integra seiungitur. Videmus cephalothecam formi- 
caeformis a latere-inferiore et magnopere adauctam in fis. 47., ubi tamen longi inferio- 
res fines thecarum tam antennarum quam linguae, ut aiunt, spiralis. (maxillarum). gratia 
demti sunt. Singulas vero cephalothecae partes, quales hic comparent, nunc descripturi 
variationes earum in expositionem specialem relegamus. Maxime antica pars superior, 
in fig. 47. non conspicua, in duabus foveolis, quae una media duabusque lateralibus 
costis formantur, duas vel quatuor fert setas et plane antrorsum, magis deorsum quam 
sursum, in striatum processum « exit, quem nos processum verticalem appellemus. Ipsam 
partem anteriorem, cuius latus inferius nobis a repraesentat, coryphothecam nominemus, 
quoniam vertici papilionis maxime congruit. De eiusdem duabus lateralibus costis su- 
perioribus longissimae decurrunt ceratothecae h. h., quibus antennae inclusae sunt. In 
latere autem inferiore magis retroversam, sulco aperte terminatam, ferme triangularem 
partem b. videmus, quae potissimum fronti imaginis congrua est, sed eius etiam vix 
conspicuum clypeum labiumque superius angusto suo [fine posteriore abscondit. Cui 
parti nomen metopothecae damus.  Antrorsum fert utrobique duas setas atque ibi exce- 
dit in magis sursum directum, striatum processum £., quem passim omnino deficientem 
processum. frontalem perhibere volumus. Quum hic, tum vero processus verlüicalis pu- 
pam extrorsum perforantem adiutat, atque uterque pro diversa duritie involucrorum per- 
rumpendorum diverse evolutus videtur. 

Seorsum a metopotheca duae exstant parvae portiones 4. i, sub quibus mandibu- 
lae sesiae sitae sunt, quapropler eas, si omnino nomine insigniendae sunt, anagnatho- 
thecas vocare debemus. Omnibus autem ab his partibus seorsum maiores ophthalmothe- 
cae d. d. sitae sunt, quae hic non item, ut apud cunctas fere pupas ceteras, arcum oph- 
thalmothecae (Speyer) ostentant. Ad easdem discedunt deorsum basi lata instructae, 
duae longae, continuo sibi appropinquantes portiones f. f., quibus lingua, quae dicitur, 
spiralis (maxillae elongatae) contegitur. Has igitur duas portiones, praesertim. quum 
apud nonnullas larvas statim usque a basi sua proxime sibi sitae sint, tamquam glosso- 
thecam Kirby complexus est. Verum posteaquam [ll Savigny luculenter common- 
stravit, istam linguam spiralem lepidopterorum solummodo elongatas aliorum insectorum 
maxillas esse ac praeterea utique peculiarem linguam exstare, duas illas portiones in 
litteris non amplius linguam, sed potius maxillas (maxillas elongatas) vocare debemus, 
quandoquidem nihil amplius sunt, Qua eadem de causa partes quoque pupam circum- 
dantes non amplius glossothecam nuncupare licet, sed nomine catagnathothecae designare 
debemus. Sub latis eius partibus basalibus primus articulus cum palpo maxillari, quem 
imago minimum habet, situs est. Quae duabus partibus maxillaribus interiacet portio 


media, ea posterius sulco longitudinali in duas dividitur partes g. g., quae minus cognitae 

thecae *) palporum sunt et idcirco pselaphothecae rectissime perhiberi possunt. Hic adeo 
duobus exiguis suleis transversalibus eum locum manifesto indicatum invenimus, ubi 
duo primi articuli palporum desinant. Quorum sulcorum planities anterioris partis k. 
angulum obtusum cum planitie posterioris partis g. 4. componit et antrorsum cum obli- 
que descendente planitie posteriore processus frontalis 8. in unam coit planitiem, | Pars 
k. fere in medio suo parvum subrotundum, semper dilucidum, cicatrice obductum locum 
offert, qui modo indicium abiecti fusuli esse potest. Quo signo illa tanto magis pars 
labio inferiori linguaeque tam larvae quam imaginis respondens apparet et recte glosso- 
theca appellari posset, nisi id nomen abusu prorsus improbabile exstitisset, — Igitur si 
hane partem omnino nomine proprio ornare volueris, eam fortasse geneiothecam dicere 
licebit. Omnes vero istas partes hie aliter quam in imagine ipsa sitas esse haud igno- 
tum est. 

& 13. Thoracotheca Burm eistero auctore in prothoracothecam, mesothoracothe- 
cam et metathorathecam dispescitur, Verum quum hae partes nonnisi in latere pupae dorsali 
sulcis clare seiunctae sint, quippe lateraliter et infra ab aliis partibus plane obtectae (v. fig. 
46.), eae rectius cum €l. Speyeris pronototheca, mesonototheca et metanototheca vocantur. 
Pronototheca sesiae formicaeformis im medio costam habet longitudinalem, in qua supe- 
riore pusillus suleus cernitur, qui similem in modum in mesonototheca propagatur, sed 
in ea posteriore plurimum disparet et passim adhuc in metanototheca tamquam merus 
sulcus cognosci potest, Idem sulcus longitudinalis imagine ex pupa elabente usque ad 
gasterothecam plerumque totus rumpitur. Mesonototheca vero praeterea duos gerit sul- 
cos laterales, in quorum utroque medio una seta prostat, quibus interiores margines te- 
gularum denotantur, Loci, sub quibus tegulae ipsae sitae sunt, exirorsum perspicue 
sunt convexi. Supra hos locos in sulco inter pronotothecam et mesonotothecam pro- 
fundior rima longitudinalis pro stigmate primo fortasse agnosci polest, sed ut veram 
reperirem aperturam, mihi vel maiore augmentatione adhibita non contigit. Metanoto- 
theca praeter sulcum longitudinalem medium unam setam in utroque anteriorum finium 
inferiorum latere gestat. 

Partes lateraliter et infra sitas nobis allegata fig. 46. breviter recensere licet, 
quum Kirby plerasque omnes recte et cognoverit et nuncupaverit. Utrobique primum 
pterothecas l. l. conspicimus et sursum quidem marginem interiorem latioris alae posti- 
cae ante illum alae anticae quasi partem angustissimam videmus prominentem. Im latere ; 
inferiore iam. sequuntur primum notae ceratothecae h. h., marginibus pterothecarum ante- 


*) Kirby quosdam processus verticales larvarum aliquot papilionum, ut Cl. Speyeri ani- 
madverterunt, falso pselaphotheeas duxit. lidem vv. dd. veras pselaphothecas quorundam bombyeum 
primi observarunt, sed tertium glossothecae genus censuerunt, quae tamen pars mere fictitia 
est, nec alicunde confirmatur. Partes g.g. veras esse pselaphothecas ex palpis inde exemtis satis in- 
tellexi, quorum quidem ora superior vel planities statim subsita est. 

rioribus adiacentes; deinde mesopodothecae p. p., inter quas prorsus posterius extremi 
fines tarsorum pedum posteriorum tamquam metapodothecae q. comparent. Antrorsum 
mesopodothecas diversae partes propodothecae excipiunt et primum quidem o. 9., tum n. n. 
Ex quibus n. n. tarsos, übias et femora, m. n. vero, saltem ex parte sua anteriore, coxas 
primi pedum paris continet, dum pars posterior lacunam modo alioqui orientem conclu- 
dit. At apud plerasque pupas plurimum statim super m. m. utrobique minima angusta 
portio transversalis, fere specie latae costae transversalis, clarissime animadvertitur m. m. 
Haee semper cum partibus o. o. et n. n. arctius copulata manet, necnisi vagina trochan- 
teris utique existimanda est. Partes f. et g. plane infra in linea media sitas nos iam 
catagnathothecas et pselaphothecas cephalothecae cognitas habemus. 

Cunctae autem, quas recensuimus, partes, prout in imagine longitudinem acci- 
piunt diversam, in pupa inter se diverse se habere possunt, quod hic, ubi sibi proxime 
contiguae sunt, longe magis patescit et ad singulas species discriminandas insignius exi- 
stit, quam in imagine ipsa. 

$. 14. Gasterotheca ex segmentis decem constat, quippe tria prima trunci lar- 
varum in thoracothecam insumta sunt. Quodque segmentorum ab contiguis incisura vel 
plus vel minus aperta separatum est, quorum tamen duo prima superius tantum dimi- 
dium manifestant, quia deorsum posterioribus thoracothecae partibus obducta sunt, ita 
ut hic quoque duo prima segmenta solum superioribus suis dimidiis exstare videantur, 
Praeterea pupae quiescentis contractaeque plerumque etiam segmenta tertium , quartum 
quintumque infra prominentibus, nec vero cum segmentis concretis finibus podothecae 
et pterothecae extremis obtecta sunt, ut in fig. 46, usque ad segmentum quartum spectas, 
ubi tantummodo sex segmenta posteriora non cooperta restiterunt. Nempe larvae sesia- 
rum maxima gaudent agilitate, quae valde evolutis membranis synovialibus posteriorum 
marginum segmentorum singulorum efficitur, unde in pupa elongata frequenter incisurae 
admodum insignes oriuntur. Quales a primo segmento usque ad octavum septem inve- 
nimus, quarum quae inter tertium et septimum segmentum existunt maxime evolutae 
sunt. Solum primum segmentum cum metanototheca, octavum cum nono, nonum cum 
decimo in modum immobilem iuncta reperis. 

Primum segmentum deorsum, ut diximus, prorsus superinductum semper laevis- 
simum est et loci, ubi ex analogia a larvis petita stigmata exstare debebant, omnino 
pterothecis tecti sunt atque aegre modo quatuor minimae verrucae setatae animadver- 
tuntur, similiter ac verrucae segmentorum subsequentium collocatae. Haec segmenta, 
excepto postremo peculiariter contemplando, cuncta, ut aiunt, adminicula (Kirby) fe- 
runt, quae ex serie pusillorum et acutorum et in partem posticam directorum proces- 
suum spinalium constituuntur, qui pupam sese moventem sublevant. Eadem vero ad- 
minicula in solo latere dorsali decurrentia circiter in media linea laterali finiuntur. In 
maris segmento secundo usque ad septimum, in feminae autem secundo usque ad sex- 


tum bina ubique deprehendimus. Prius adminiculum paene prorsus in anteriore segmenti 

margine decurrit, ita tamen ut angusta adhuc pars promineat, quae pupa quiescente sub 
segmentum antecedens summovetur; allerum. vero adminiculum, plane in posteriore seg- 
menti margine decurrens, ex longe quidem minoribus, sed magis copiosis processibus 
spinalibus compositum est. Adminicula segmenti seeundi apud nonnullas species valde 
possunt comminui, nec raro omnino deesse, de qua re, sicut. de omnibus ceteris. varia- 
lionibus gravissimis, quae in. gasterotheca obviae sunl, in parte opusculi nostri speciali 
agemus. Ocltavum nonumque et feminae eliam septimum segmentum quodque modo 
unum adminiculum in margine anteriore habet, et segmenti noni adminiculum saepius 
superiore in medio suo plus minusve interruptum cernitur. In segmento secundo usque 
ad septimum utrobique in linea laterali sex. manifesta. stigmata. pone ipsa adminicula an- 
Leriora exstant, quae hie desinere solent. | Ipso sub quoque stigmale ex media excava- 
tione parvulae verrucae corneae exigua seta provenit. Cuius generis duae aliae verrucae 
selatae utrobique pone ipsa adminicula anleriora reperiuntur, quarum altera magis sur- 
sum, allera magis deorsum slalim super el anle slgma posita est. Quin imo maiore 
augmentalione facla in angusta anteriore parle illorum. segmentorum duae insuper longe 
minores eiusmodi verrucae detegi queunt, quae quidem, larvae non convenienter, latius 
dissilae sunt quam duae posleriores verrucae dorsales. In octavo segmento nihil am- 
plius nisi cicatricem. clausi sügmalis segmenti larvae undecimi enucleate animadvertimus, 
neque lamen in hoc aut nono segmento verrucas dispicere licet.) Decimum sive. ulti- 
mum segmentum, segmentum anale, ut iam €l. Speyeri, sed alia ralione appellarunt 
semper dilucide deorsum sulcum longiiudinalem (fis. 46. r.) et supra eum magis poste- 
rius atque ad. latera. decurrentem. suleum transversalem ostentat. Prior est larvae aper- 
tura ani clausa, posterior linea limitans superioris parlis scutellum anale portantis. Haec 
autem pars apud plerasque pupas in cremasterem (Kirby) elongatur, quum apud sesias 
plerumque. paullum modo ante partem inferiorem. prominel. et. rotunde decurtata est, ita 
ul proprius eremaster ibi non existat. In superiore vero segmenti analis latere ineunte 
ordine transversali quatuor non raro maximi processus lati cum una seta in quoque fine 
reperiuntur, post. quos nonnunquam etiam duo multo minores prostant. Maiore diaste- 
male disiunctus idem ordo infra continuatur, ubi quatuor vel octo et magnitudine et 
forma saepenumero vehementer discrepantes processus selali deprehenduntur, quorum 
singuli magis in partem posticam promoti esse possunt. Hos equidem processus anales 
dico. Fig. 46. processus in inferiore pupae latere collocatos indigetat. 

Quod Ratzeburgius primus observavit sexus discrimen larvarum in inferiore 
latere segmenti octavi et noni, id perinde apud pupas sesiarum constanter demonstrare 


possumus et fig. 46. idem segmento nono (s) declarat, unde pupam elucet marem esse, 


^) Ea pupae segmenta, quae latus abdominale habent, ibi plus vel minus luculenter verrucas 
in larva obvias manifestant. 

quum feminae sexus segmento octavo indicetur.*) Res autem, ex qua haec sexus in- 
dicatio pendeat, neque ab Cl. Speyeris delineationes Heroldii allegantibus, nec his 
delineationibus ipsis satis illustrata nobis videtur. Id tantum pro explorato habemus, 
sexus indicationes a larva, neque ab imagine sese conformante proficisci debere, ut ex 
partibus imaginis genitalibus considerandis patebit. 

$. 45. Spatium temporis, quod sesia in statu pupae persistit, non prorsus con- 
stat, sed aliquantum, ut videtur, ex diversis tempestatibus differt. Sine dubio evolutio 
pupae calidis et apricis diebus valde maturatur, necnisi summa urguente necessitate fri- 
gidis pluviisque diebus pupa ex domicilio suo prorepit. Proinde alias culiciformes et 
formicaeformes modo viginti unum vel viginti duos, alias viginti quatuor vel viginti sex 
dies in^statu pupae commorari compluribus expertus sum observationibus. Sed quae 
intra hoc tempus papilionem non edebant, eae mortuae erant. Simillima omnium sesia- 
rum minorum conditio esse videtur, siquidem tipuliformis interdum iam post duodevi- 
ginti dies prodit, quum maiores saltem viginti sex vel triginta quinque dies ad se evol- 
vendas requirere videntur, cuius tamen rei nobis observationes accuratissimae non sup- 
petunt. 

Omnes pupae in. domicilio a larva hunc ad finem peculiariter apparato recubant, 
quod specie folliculi uti solet. Ubi folliculus exstat, plerumque in ipso larvae veteri 
domicilio situs, raro extra id in humo vel in cortice arborum sub museo absconditus 
invenitur. Si in larvae veteri domo situs est, haee usque ad extremum corticem plan- 
iae amplificata reperitur, cuius tamen tenuis membrana extrema integra manet. Hac 
vero fortuito laesa, aut larva in locum incidente, qui nullum amplius corticem habet, 
externa apertura neto caute concluditar. Nunc demum larva ad folliculum parandum se 
accingit, qui ex corrosis plerumque plantae particulis tum magis, tum minus firmiter 
conglutinatur et cuius interior planities modo perfectissimo filis investiri solet, quare ea 
albidissima apparet, Quando folliculus firmiter conglutinatus est, idem per se constans 
ex domicilio eximi potest, cuius quoque generis folliculi sunt a larvis extra domos suas 
facti. Talis folliculus ovatam. formam plus minusve elongatam accipit. Contra si sin- 
gulae ligni particulae laxius conglutinatae sunt, passim quidem apud nonnullas species 
etiamnunc totus folliculus per se eximi potest, sed plerumque secundum longitudinem 


suam ad latera domicilii ex parte non plane evolutus est, neque raro parietes tantum 


*) Begmentis octavo nonoque firmiter concretis ineisurae quoque ea separantés, potissimum 
in latere inferiore, haud raro fere nullae conspiciuntur, quamobrem in sexu deeernendo cautos nos 
esse oportet, nisi eum secundum adminieulorum diversitatem supra memoratam constituere velimus. 
Quae Cl. Speyeri in Okenii Iside a. 1845. p. 803. edixerunt: ,Ratzeburg hat beobachtet, dass 
bei eossus ligniperda und sesia apiformis das Weibchen an drei, das Mánnchen nur an zween Ringen 
Bpitzenkrünze (adminieula) trügt,* ea fateor me non assequi, nec mihi, quod doleo, observatio ista 


innotuit. Haud dubie autem vel qui has pupas levissime spectaverit, illam seutentiam falsissimam 
esse sibi facile persuadebit. 

ipsius domicilii filis firmiter invesliti sunt, quod supra modo atque infra ligni particulis 
obstruitur, 

Sola culiciformis extrorsum folliculum construit, ex longis assulis secundum 
longitudinem suam inter se conglutinalis constantem, quum internus folliculus breviori- 
bus ligni particulis compingitur, quae tamen filis non obducuntur. Neque licet hunc 
folliculum integrum eximere, quum alter eius paries longitudinalis pariete domicilii ipsius 
formetur. Hylaeiformis autem folliculum nullum condit, sed eius domus est cavum in 
medulla siccorum scaporum rubi Idaei crebro longissime porrectum. Quae domus filis 
non conglutinatur, sed parietes medullae valde inaequaliter erosi hylaeiformi maximeque 
eiusdem adminiculis fulera sat multa suppeditant. Hac igitur ratione hylaeiformis in 
cavo suo tum ascendere, tum descendere potest, quod periculo imminente fieri obser- 
vatum est, 

Simulac papilio in pupa interiore perfecte evolutus est, haec motione versatili 
per processum verticalem et frontalem omnia se ab externo separantia involucra per- 
rumpit, quo in conamine illam folliculum raro tantum prorsus relinquere oportet, quia 
is plurimum sub ipso cortice situs est. Hoc in opere autem pupae insuper et admini- 
cula et processus anales ac potissimum egregia ipsius agilitas permultum conducunt. 
Quo modo celerius sine intermissione se perforatione promovet, quoad fere postrema 
solum quatuor vel septem segmenta adhuc in planta haereant et ab corticis partibus 
violenter disiunctis comprimantur. Eatenus vero progressa pupa ex contenlione sua se 
reficere videtur, namque decem ferme minutas quietissime se habet, Tum demum pa- 


pilio involucro pupae perrupto eximia cum alacritate procedit. *) 


IMAGC 0. 


$. 16. Corpus sesiarum, sicut omnium lepidopterorum omninoque cunctorum 
insectorum perfectorum, in caput, thoracem et abdomen dividitur. Caput, plus vel minus 


*) Licet pupam ex ligno sese promoventem frequentius observaverim equidem, nunquam 
tamen, ut quidam sunt auctores, accidere vidi, ut pupa extremo cortice semel perforato in domicilium 
suum retrocederet, id quod plerumque etiam iam per diruptas corticis partes ei renitentes, ut de aliis 
rebus reticeam, nullo pacto fieri potest. 

Aliquot sesiarum pupas ex domicilio suo exemtas in planitie plane laevi libere posui. Ni- 
hilominus pleraeque earum papilionem perfecte evolverunt. Attamen aliae species aliis multo magis 
irritabiles esse videntur. 

hemisphaerii speciem referens, posteriore planitie recte decurtata mobile in anteriore tho- 
racis planitie sedet. "Thorace autem semper longe angustius est et passim vix dimidiam 
illius latitudinem adipiscitur (hylaeif. et apif.). Etenim thorax pars totius animalculi la- 
tissima est atque modo sub anteriorem et praesertim posteriorem finem aliquanto angus- 
tor evadit. Longitudine caput circiter quadruplo vel sextuplo superat. Abdomen, tho- 
race tenuius, per primum tantummodo segmentum cum superiore thoracis fine posteriore 
coniugatum est, et quamquam eiusdem longitudo multum variari potest, tamen eam fere 
duplicem thoracis cum capite esse nobis statuere licet. Abdomen porro formam habet 
elongati cylindri, qui posterius vel plus vel minus angustatus, interdum modo plane 
rotunde retusus videtur (apif. et hylaeif.). 

In his igitur tribus partibus primariis quaedam reperimus organa externa, quae 
omnia iam quidem nota, sed ex parte nondum recte cognita sunt. Eorum nunc singu- 
las conditiones ac rationes mutuas accuratius disseramus, quod quidem squamis et setis, 
quem singularem vestitum externum sesiae cum omnibus lepidopteris communem gestant, 
difficilius redditur. *) 

Squamae sesiarum, ut cuiusque lepidopteri, formas induere possunt diversissimas 
et admodnm sensim in formationem setarum transgredi solent. "Tab. II. infra nobis qua- 
draginta diversas squamas setasque manifestat, quae de una sesia culiciformi demtae 
sunt, necnisi formas primarias repraesentant. Verum hae squamae setaeque minime sine 
ordine quodam in externa imaginis superficie dispersae sunt, sed prope semper eius 
partes diversae diversis utuntur formis externorum tegumentorum, ut deinceps latius ex- 
ponemus. d autem sesiarum proprium est, ut earum alae, quae apud omnia paene 


*) Plerique auctores superiores, qui de lepidopteris commentati sunt, ad externas imaginis 
formas fere non respexerunt, et tam eorum systemata quam speciales relationes testimonia illius indi- 
ligentiae luculentissima exhibent. Ex Francogallis prinus Duponchel hoc maximum vitium omnium 
antecessorum suorum castigavit, systema simul proponens, euius summa, ex formis imaginis deduxit. 
Sed is quoque organa illa externa plerumque solum spectavit, quemadmodum tegumentis tecta apparent, 
quo verae eorum conditiones creberrime non intelliguntur. Maximi igitur facientes contemplationem 
partium, quales sint, neque quales esse videantur, nonnulli auctores Germanici, imprimis H errichius- 
Schaefferus, Ledererus, Zellerus, praeclare meriti sunt. Quos sequutus ego quoque omnes 
sesiarum partes perscerutatus sum, ut tegumentis suis nudatae apparent. Quem ad finem fere sola 
exemplaria sieca adhibui, quorum singulas partes antea in spiritu vini posueram.  Diversissimis vero 
factis. conaminibus tegumenta removendi, haecce methodus et facillima et promtissima mihi visa est. 
Partes spiritu vini rursus mobiles factae in planitie volae manus collocentur, cuius sulci confricationem 
admodum adiuvant. Penieillo deinde ex setis mollissimis, infra recte decurtatis composito spirituque 
vini imbuto partes fricentur. Apud partes tamen maiores, praesertim si setis tenacioribus obsitae 
sunt, ad eas removendas tenuis cultellus caute exercendus perbene usurpari potest. Loco spiritus 
vini ceterum etiam diversis acidis et aqua usus sum, sed iis instrumenta applieata laeduntur, neque 
tegumenta facilius solvuntur. 

lepidoptera | squamis obtectae sunt, iisdem ex parte careant, quod infra fusius re- 
tractabimus. 

Diversus color apud sesias obvius rarissime tantum cum diversa formatione ex- 
Lernorum. tegumentorum cohaeret, sed mutua eius ratio in diversis partibus organisque 
imaginis apud eandem speciem. tum plus, tum minus constans apparet. Nos inprimis 
in nonnullis partibus rationem illam perquam constantem invenimus, quas in sesiarum 
speciebus. discernendis praecipue respiciendas esse posthac monebimus. [n universum 
autem colores per se multis de causis in sesiarum speciebus accuratius diiudicandis cri- 
Lterium. pessimum, et si plerumque unum omnium manifestissimum sunt. Etenim apud 
singulas species egregie variantur, tum procedente tempore frequenter expallescunt, 
denique notiones coloribus subiunctae nimis arbitrariae sunt, quam ut proba criteria 
litteraria accipi possint. — Praeterea nobis reputantibus. quam facile illi colores inter- 
cidere queant, utpote qui modo ex externis tegumentis plerumque laxissime insidentibus 
suspensi sint, aliquanto magis eliam necesse esse liquet, alia criteria constantia investi. 
gar. Sed quum primum, facillimum et saepe sufficiens criterium color suppeditet, nobis 
discriminantibus semper gravissimus erit. in 

$. 17. Ad utrumque capitis latus in partem posticam duo maiores tabulati 
oculi applicati sunt, quorum forma deorsum ovata, sursum tum plus. tum minus coan- 
gusiata (pyriformis) est, ut in capite sphegiformis fig. 12. d. videmus. Apud apiformen, 
laphriaeformem et asiliformem ista coangustatio fere non invenitur et oculi hylaeiformis 
paene prorsus orbiculati atque etiam, ut eius caput minus praetermittamus, aliis com- 
paratis minores sunt. Colore oculi sunt fusce nigro, attamen non raro clarius distincti 
et passim adeo in toto altero dimidio clariores quam in altero reperiuntur, quod quidem 
nonnisi fortuito fieri censuerim. Ipsis super oculis plane posterius collocati sunt ocelli 
(stemmata, v. fig. 12. e). qui apud alias species etiam aliquanto maiores quam apud 
alias esse videntur, sed ubique formam orbiculatam valde convexam habent et consi- 
stentia sunt limpida vel subflava perquam pellucida. Angustum quod inter ocellos ocu- 
losque intercedit spatium semper nudum est, sicut oculos ipsos angustissimus, nudus, 
non tabulatus margo ambit. 

Suprema capitis pars") verter vocatur (v. fig. 12. a.) et plurimum admodum 
elongatis squamis antrorsum directis (culicif) contecta est (v. fig. VY. u. K.), quae etiam 
apud aliquot species (apif) setis similes existunt. Nonnunquam posterius utrobique duo 
cirri exstant, quorum longae, saepius aliter coloratae setae propemodum totum verticem 
antrorsum obtegunt. Prorsus in capitis parte posteriore, ab altero posteriore cantho 
inferiore (fig. 12. c.) ad alterum proficiscens. angustus decurrit limbus nonnihil elatus, 
qui longioribus setis (fig. 7V. p.) saepe peculiariter coloratis vestitus, nominatim pone 


*) Herrichius-Schaefferus hanc partem occiput nuncupat. Ex qua analogia, nos igno- 
ramus, quum in nullo animali frontem occiput excipiat. 

oculos ipsos plerumque amplissimus existit (orbita posterior Herrichii — Schaef- 
feri) Hane partem angustum (fig. 12. c. c.) nos marginem capitis posteriorem | appella- 
mus.*) Plane in inferiore capitis margine posteriore deorsum genus quoddam barbae 
porrigitur, ex setis et elongatis squamis compositum (culicif, v. fig. VV. hb. p.). An- 
trorsum in utroque verticis latere ante anteriorem oculorum marginem superiorem duae 
antennae infra explanandae (fig. 12. A. À.) oriuntur. Statim sub basi earum antrorsum. 
nonnihil oblique in partem posticam et deorsum decurrens frons (fig. 12. b.) inchoatur. 
quae usque ad oris partes pergit. Eadem a vertice sutura quadam seiuncta et. squamis 
longe latioribus (culici£, v. fig. 7. b. c.) obducta est, quae plerumque vehementer me- 
tallice nitent et peculiarem habent colorem. — Ipsos ante oculos apud multas species 
eminens quaedam, plurimum nivea litura (orbita anterior Herrichii — Schaefferi) 
decurrit, Deorsum ad clypeum non ita conspicuum applicatum est exiguum triangulare 
labium. superius (Savigny). Utrobique autem infra oculos inversae, duae valde mani- 
festae, extrinsecus introrsum compressae mandibulae cernuntur, quae introrsum firmis 
selis consitae sunt. Eaedem setae tantum apud hylaeiformem et apiformem paene pror- 
sus ex rudimentis constant. 

Deorsum in parte utrumque inferiorem oculorum marginem copulante barbam, 
quam supra memoravimus, positam vidimus. Eadem pars a limbo anteriores canthos 
inferiores coniungente arcte circumscribitur. Hinc labium inferius orditur, quod sur- 
sum et nonnihil in partem posticam vergens cum antrorsum directa magnopere elon- 
gata, triangulari parte membranacea, propria lingua, angulum constituit. Quo in angulo, 
sed adhue in ipso labio inferiore, utrobique sunt articuli basales maiorum, quos paullo 
post excutiemus, palporum labialium inversi, qui totum paene spatium explent. — Ad 
utrumque latus labii inferioris, inter hoc et mandibulas, articuli basales mazillarum, la- 
leraliter et supra cum capitis partibus contiguis concreti, inserti sunt, [n quorum fine 
exstant antrorsum et introrsum directi minimi paípi mazillares, ex longiore articulo ba- 
sali et valde incrassato breviore articulo terminali, cuius finis parvas fert setas, compo- 
siti. Forma tamen horum articulorum. apud unamquamque ferme speciem vehementer 
differre videtur et apud apiformem atque hylaeiformem nullum eorum vestigium mihi 
reperire licuit. Ab articulo autem basali maxillarum angulo plus quam recto digreditur 
admodum elongatus articulus terminalis, antrorsum et deorsum directus. Hanc partem, 
quae tamquam lingua spiralis innotuit, Savigny fusius adumbravit. Tametsi vero 
eadem pars functiones linguae administret, tamen utique modo maxilla est elongatissima 
et si nihilominus linguae nomen dimittere nolueris, ista pars potius lingua mazillaris 


*) Hie margo capitis posterior est collare Laspeyresi. Sed quoniam eodem nomine alii 
auetores prothoracem nuncupaverunt, id, ut inconvenientem derivationem praetermittamus, omnino et 
hie et alibi vitandum est. Neque Herrichii-Schaefferi nomina orbita posterior et orbita an- 
lerior servanda sunt, quod ea nemo desiderat, neque orbita marginem designare potest. 

appelletur et addatur spiraliter involuta. quamvis id minime omnia ad exempla quadret. 
Potissimum extremi articuli terminales maxillarum papillis, setulis aliisque organis pecu- 
liaribus ('g. 20. a.) abundant, quorum formam mirifice adauctam fig. 20. b. exhibet et 
diametrum transversalem fig. 20. c. repraesentat, Haec organa duobus illis in larvarum 
arlüiculo. terminali maxillarum a nobis iam observatis aliquantum analoga sunt et hic 
quoque duo eorum prorsus in fine extremo locata deprehendimus. Ceterum illas partes 
de asiliformi depinximus, sed cunctae prope species organa similia gerere videntur, si 
fere ab apiformi, laphriaeformi et hylaeiformi discesseris, ubi articuli terminales maxilla- 
rum multo minores sunt quam apud species ceteras, 

$. 48. Antennae. compluribus arüiculis confiniuntur, quorum numerus inter qua- 
draginta et sepluaginta apud nostras seslarum species fluctuat. Semper et plerumque 
quidem nonnihil supra medium longitudinis suae plus vel minus incrassantur et sub 
finem suum rursus angustantur, quam ob causam semper fusiformes nominandae sunt.) 
Numerus vero singulorum articulorum adeo in eodem sexu eiusdem speciei non semper 
sibi constat, sed varia individuorum magnitudine variatur. *) Saepius insuper duos ar- 
liculos sic concretos reperimus, ut tantummodo aut supra, aut infra separati appareant. 
Nihilosecius facili negotio apud omnes species medium quendam articulorum numerum 
ponere possumus, qui apud individua vulgaris magnitudinis paene sine exceptione inve- 
niatur. Animadvertimus autem feminas semper unum vel duos arliculos plus quam ma- 
res offerre, eliam si mares feminis maiores existant, 

Siculi numerus articulorum nisi tegumenlis remotis per microscopium enucleate 
decerni non potest, ita eorum quoque forma aliter explorari nequit, quae egregie dis- 
crepare polest. In ea exculienda ab antenna asiliformis feminae proficiscamur, cuius 
sex primos articulos fig. 14. a. et octo postremos fig. 14. b. tegumentis nudatos mul- 
lumque augmentatos referunt. Hic igitur conspicimus latissimum primum articulum, ar- 
liculum basalem o., cuius finis inferior in capitis substantiam corneam arcte quasi in- 
cuneatus est, Cum hoc articulo per membranam. synovialem perfectissimam alter arti- 
culus 8. iunctus est, in quo omnes subsequentes articuli longe arctius inter se copulati 
ita insident, ut iis maxime sub finem etiam mutua adhuc motio concessa sit, motu qui- 
dem tolius antennae nonnisi ex memorata membrana synoviali pendente. Subsequentes 


*) Herrichius-Schaefferus inerassatas hylaeiformis antennas filiformes perhibet, quod 
ex observationibus a nobis identidem factis non possumus non reprobare, quum de quadraginta quin- 
que hylaeiformis articulis vicesimus quintus usque ad trigesimum fere octavum, haud dubie et praece- 
dentibus et insequentibus aliquanto crassiores sint. 

7*) Nos e. gr. apud asiliformem feminam, cuius antennae 6 "" aequabant, quadraginta septem 
artieulos invenimus; apud aliam, ubi antennae 7mm longae erant, quadraginta novem articulos; apud 
aliam antennis 97" instruetam quinquaginta quatuor articulos; apud aliam eum antennis 9,25"m longis 


quinquaginta quinque artieulos, apud aliam denique, cuius antennae 9,5"" respondebant, sexaginta 
articulos. 

vero articuli longitudine aliquantum increscunt, quoad circiter sub duos trientes totius 
longitudinis antennae latitudine multum augescunt, sed eius loco crassitadine admodum 
decrescunt et plane sub finem etiam crassitudo valde comminuitur, Postremus articu- 
lus, articulus terminalis (fig. 14. ».) perquam eminens est, elongatus et sola excepta hy- 
laeiformi longis setis munitus, Minores setae magnitudinis variae in inferiore antennae 
latere prostant, praecipue sub finem. 

Ab articulis autem. antennae feminae articuli antennae maris magnopere rece- 
dunt, qui peculiari sua structura valde insignes existunt. Sed articulus basalis atque 
terminalis in sexu utroque conformes sunt et praesertim medii solum articuli processi- 
bus eminent sub finem creberrime cito decrescentibus. Qui processus disticham | sem- 
per seriem ciliorum gestant, quorum tamen longitudo diversissima esse potest. Has 
vero variationes optime nobis picturis antennarum marium declaramus, antennas femi- 
narum missas facientes, quoniam minus praeeminent et ubique satis conformes existunt, 

Primum igitur marium antennas pectinatas breviter ciliatas videmus, ubi medius 
quisque articulus deorsum et. introrsum lamellam fert tam longam, aut multo longiorem 
quam corpus articuli ipsius brevibusque distichis ciliis obsitam. Fig. 9. a. septem re- 
praesentat medios arliculos apiformis, fig. 9. b. articulum unicum, fig. 9. c. formam unius 
articulorum a fine, Fig. 10. a. septem exhibet primos articulos antennarum apiformis, 
-fig. 10. b. earum quinque articulos postremos, omnes tegumentis nudatos, Fig. 11. a. 
tres, fig. 11, b. unum proponit medium articulum antennae laphriaeformis, Deinde autem 
marium eliam antennas subpectinatas longe ciliatas reperimus, ubi quisque articulus la- 
mellam habet, quae, eadem prope atque corpus longitudine, longis distichis ciliis la- 
mellam ipsam superantibus munita est, Fig. 13. a. antennae asiliformis maris articulos 
medios sex continet, fig. 13. b. medium unum, fig. 13. c. unum terminalem, 

In utroque antennarum genere iam animadvertimus, cuiusque lamellae medium 
nonnihil emarginatum esse, quod usque adeo procedere potest, ut in unoquoque articulo 
posterius duos processus longos inveniamus, quorum latera interiora brevibus ciliis ob- 
sessa sunt. Hane formam nos antennas bipectinatas ciliatas vocamus, quam fig. 19. a. ex- 
primit hylaeiformis admodum augmentato articulo medio, cuius diametrum transversalem 
nobis fig. 19. b. ostendit. 

Ultimam eamque creberrimam formam, quae apud nostras sesias reperitur, nos 
antennas. dentatas longe ciliatas nominamus, quarum medii articuli brevissimum proces- 
sum latum habent longisque ciliis disüchis investiti sunt. ') Quod invenimus in inferiore 
fine antennae scoliaeformis fig. 15. a. et in tribus mediis articulis culiciformis fig. 16. a., 
quorum diametrum fig. 16. b. refert. Apud philanthiformem fig. 17. a. insuper etiam in 


*) Processus cuiuslibet generis paullatim decreseere per se intelligitur. Hie modo adii- 
ciamus, secundam et quartam formam primam tertiaque fere prorsus usque sub finem processus offe- 
rentibus, iam nonnihil supra medium suum proeessus perdere. lidem plus minusve perfecti iam ab 
artieulo tertio vel quarto ordiuntur. 


A* 


28 
, L] 
anteriore parte cuiusque processus rigidissima sela crassa conspicitur, quam fig. 17. b. 
aliquanto. etiam maiorem reddit. , 

Forma squamarum anlennae sursum tegulae similior (culicif., v. fig. 1Y. 0.), deor- 
sum magis elongata est (culicif, v. fig. 77. 7.), ubi pili, setae et cilia immixta sunt. 
Color antennarum peculiaris est, saepe enim arliculus basalis infra, neque raro tota an- 
tenna sub finem diversicolor existit, quemadmodum singulae quoque antennarum plagae 
diverse coloratae esse possunt. Nonnunquam hac in re sexus femineus a masculo 
dissentit, 

$. 19. Palpi labiales sesiarum sunt. palpi reflexi, maxillas (linguam maxillarem) 
includentes (fig. 10. g.). Constituuntur tribus ex articulis, articulo basali (fig. 21. a.), 
articulo medio (fig. 21. 5.) et articulo terminali (fig. 21. c.). Mutua horum articulorum 
ratio longitudinis et. crassitudinis, maxime quod ad duos spectal posteriores, gravissima 
videlur. Articulus basalis raro. plane integer eximi potest, tum vero genus quoddam 
dimidii annuli, aut. saltem tabulae circuliformis ostendit, quocum 1n labio inferiore inhae- 
rebat, cui quidem. per musculos annulo affixos mobilis iunctus erat, Plerumque articu- 
lus basalis pars est crassissima, quum eiusdem longitudo inter illam articuli medii et 
Lerminalis medium obtinet. Hi duo autem multum variantur, ut in primariis eorum for- 
mis fig. 21 —26. relatum invenitur. Quin. animadvertisse mihi videor, articulum medium 
el terminalem etiam apud diversa individua eiusdem speciei aliquantum variari, atque 
imprimis articulum medium feminae masculo longe crassiorem et. deorsum compressum 
esse, conlra quam in mare reperiatur. Arliculus vero terminalis, semper cylindrica, sur- 
sum decurlata, aut acuminata specie, paene sine ulla exceptione tum plus, ium minus 
articulo medio tenuior existit, In fig, 21. (api£) articulus medius terminalem longitudine 
fere triplici superat, in fig. 22, (asili£.) circiter duplici cum dimidia, in fig. 23. (formicaef.) 
el 24. (cynipi£.) ferme dupliei, in fig. 25. (tenthredinif ) circiter. una. et. dimidia et in 
fis. 26. (hylaei£) pari longitudine, Quum omnes hi palpi eadem mensura augmentati 
a nobis exhibiti sint, inde elucet, quam diverse ad magnitudinem animalculi ipsius sese 
habeant. 

Palpi labiales externi squamis valde variis vestiti sunt, Articulus scilicet basa- 
lis longissimas, saepenumero crinales squamas gerit (culici£, v. fig. VV. e'. g'. h.), arti- 
culo medio polius latas magnasque squamas offerente (culici£, v. fig. VV. f. c.) et arü- 
culo terminali plerumque minoribus iisque condensalis instructo (culici£, v. fig. VV. 1.). 
Postremus igitur articulus prorsus laevis apparet, dum reliqui, potissimum primus, asper- 
rimi tanguntur. Nec singuli articuli pari. semper. modo colorati sunt, sed in connexu 
suo versus quasdam directiones colorem varium prae se ferunt, Barissime vero in di- 
versis speciebus diverse colorali cernuntur. (myopaef.). 

$. 20. In thorace sesiarum superius discernimus dorsum, inferius et pectus el 
duo latera. Hae partes in unaquaque trium sectionum primariarum, ul non ignotum est, 


ex rebus constant diversis, quas amplius exponere supersedemus, [|n fig. 314. dorsum 

thoracis apiformis spectamus, ubi g. prothoracem, b. (x. o., B.) mesothoracem, c. meta- 
thoracem indicat. Hic conspicuae partes a. b. c. specialiter pronoton, mesonoton et me- 
tanoton appellantur. Prothorar*) sursum angustissimus est eiusque proprium pronoton 
ex duabus angustis portiunculis concretis conficitur, quae foliorum instar ad mesothora- 
cem se acclinant, . Deorsum ille latior evadit, ubi primum pedum par exstat. Sursum 
et lateraliter prothorax latissimis, magnis, nitidis squamis obtectus est (culicif., v. fig. 
V4. e), quae interdum inferius ad latera versus aliter quam squamae superiores colora- 
tae sunt, ltem diversicolores exiguae squamarum portiones frequenter supra insertionem 
coxarum obveniunt, 

In. mesothoracis latere dorsali primum videmus proprium mesonoton (ge. 31. a.), 
quocum in partem poslicam scutellum (8) arcte copulatum est. Utrobique deinde ma- 
gis sursum tegulas") seu patagia Burmeisteri (o. o. et fig. 36.) conspicimus, quae 
margine suo anteriore prothoracem contingunt et quod hic exstat primum sligmatum 
par operiunt, Omnes hae partes, longis squamis (culicif., v. fig. V7. w. v. w. d') et pi- 
lis instructae, crebro colorem maxime insignem habent, qui apud cunctas nostras sesias 
flavus est in fundo obscuro vel nigro. Sic mesonoton saepius flavam lineam longitudi- 
nalem mediam, aut in utroque fine suo posteriore parvam maculam nobis monstrat, 
Scutellum. colorem. primarium semper servat, sed tanto magis tegulae variegatae sunt, 
etenim nonnunquam superius prorsus favent per maius dimidium (apif, v. fig, 32.); aut 
modo marginem interiorem habent flavum (tpulif., v. fig. 35.);; aut in medio magis deor- 
sum fasciam flavam gestant, quae in mesonoto continuatur (hylaeif., v. fig. 34.); aut. ex- 
terna denique tegularum lacinia posterior atque particula etiam. marginis earum interio- 
rss deorsum flavent (asili£, v. fig. 33.). 

Lateralibus mesothoracis parübus, ipsis sub finibus tegularum posterioribus, 
alae anticae (fig. 31. 5.) msertae sunt, Sub quibus apud species plurimas maculae la- 
terales existunt, quae crebro valde deorsum exspatiantur, plerumque ad ipsum protho- 
racem porriguntur ac magnas latasque squamas ferunt (culicif., v. fig. 17. d. a'. c.), non- 
nullis longioribus squamis et pilis immixtis, Ima mesothoracis pars, mesosternum , ma- 
ximam pecloris parlem conformans, subcarinata est et medium pedum par gestat. 

Metathoracis latus dorsale ex duabus compositum est triangularibus, superius 
coneretis partibus, metanoto (fig. 34. c.). Aequale accipit metathorax integumentum ac 
mesonolon et frequentius versus medium duas gerit parvas maculas flavas, quae prope- 


modum in unam maculam longam videntur confluere. Lateribus metathoracis alae po- 


*) Prothorax a multis auctoribus, inter quos etiam Herrichius-Sehaefferus numerandus 
est, collare nuncupatus est, quod nomen iam &. 17. refutavimus. 

** Has partes Herrichius-Schaefferus scapulas voeat. Minus recte, quia scapula apud 
vertebrata anterioribus articulis affixa est, quum tegulae illae basin tantum alarum contegunt, neque 


vero alis affixae sunt. 

sticae (fig. 314. &.) affixae sunt et in puris exemplaribus hine copia longissimorum mol- 
lium. pilorum. pallidorum progerminat. qui sursum et in partem posticam vergentes Lo- 
tum ferme melanoton. velant. Deorsum in latere ventrali meltathorax latior evadit et in 
metasterno. postremum pedum par portat. Ceteroqui mesothoraei admodum analogus 
est, nisi quod maculae laterales huc plerumque non amplius porriguntur et ad summum 
aliquot. squamulae coloris illarum. exstant. 1n fine suo posteriore, in incisura cum ab- 
domine facta (8. 16.), metathorax curtis, mollibus. albidis pilis tenuibus vel plus, vel 
minus coopertus est. 

$&. 21. Pedes, ceterorum inseclorum pedibus convenienter construcli, quisque 
ex coxa, drochantere, femore, tibia et tarso cum ungui consistunt (fig. 27. a. b. c. d. e.). 
Anlici pedes brevissimi sunt, quibus medii longiores succedunt, quum postici longissimi 
existunt, qui raro eadem ut medii sunt longitudine (hyvlaeif.). Accuratiores eorum ratio- 
nes longitudinales apud ommes species singulas, sicuti mutuas singularum partium ra- 
tiones longitudinales in tab. adiuncta consignavimus, quapropter eas hoc loco intactas 
relinquimus. Quod ad squamas singularum partium pertinet, fig. 77. p. t. u. i, k, squa- 
mas coxae, m. p. squamas femoris, z. d. f. squamas tibiae. z. squamam calcaris tibiae, 
l m. squamas tarsi, omnes de culiciformi tralatas repraesentat. Unde perspicimus, quam 
varia hie sit squamarum formatio, neque aliter earum coloratio habet, quam non am- 
plius admodum praecipuam dicere licet. 

Tantummodo coxae pedum anticorum (fig. 2v. a.) exsertae ac desuper deorsum 
compressae sunt, dum coxae pedum reliquorum cum inferioribus pectoris partibus con- 
creverunt. [tidem femora sunt compressa atque plus minusve etiam tibiae. praesertim 
mediorum posticorumque pedum parium, ubi tamen compressio potius lateralis apparet. 
In tibiis pedum anticorum deorsum et plus sub finem versus tenuis pars plana sita est 
(ig. 2. d.). quae mobilis in basi sua inversa et in fig. 28. multum augmentata atque 
a tibia remota est, Haec pars. lamella tibialis ( Schienenbláttchen) ab Herrichio- 
Schaeffero appellata, fortasse scandentibus animalculis fulerum est et apud diversas 
species tum plus, tum minus longa tenuisque invenitur. In fine autem tibiarum pedum 
mediorum et quidem in angustiore margine inferiore duo calcaria inversa reperimus, 
quorum longius introrsum, dimidio fere brevius extrorsum vergit. Eadem speciem te- 
nuissimi longi cylindri a parte antica acuminati habent. Tibiae quoque pedum postico- 
rum eodem in loco par calcarium plane congruum offerunt. sed insuper etiam congruum 
im medio circiter margine inferiore exstat, cuius paris singula modo calcaria ceteris non- 
nihil longiora sunt. 

Tarsi omnium. pedum ex quinque constant articulis, quorum primus reliquis 
semper multo longior existit. Cuncti. vel plus, vel minus forma sunt cylindrica et in- 
ferius setas (fig. 27. e.) accipiunt, quae mobiles inversae sunt, ut in fig. 29. a. spectare 
licet. Extremus tarsorum articulus unguem fert, qui primum in genere quodam rhizo- 
nychii inhaeret, quod mobile articulo exeunti insertum est (fis. 29. b.). Hoc rhizonychium 

qualitate est membranacea, deorsum complanatum, antrorsum acuminatum, ubi in duos 
exiguos processus setatos finitur, — Sursum mobiles inversos duos gestat wnguiculos 
(fig. 29. c.), quorum formam fig. 30. zx. exacte refert. lidem adversus se invicem et ab 
antica parte in posticam se movere valent. Inter eos, a rhizonychii fine antico assur- 
gens, plantula (arolium Nitzschii) cernitur ab antica parte in posticam mobilis inversa 
(fig. 29. d.. Quam fig. 30. y. a parte antica exprimit, ubi plana parvulisque setis ob- 
sessa est, dum latus posterius convexum, sed sulco divisum apparet. Antrorsum vero, 
in ipsa media basi plantulae, minor deprehenditur tertius unguiculus inversus, qui est, 
ut aiunt, pseudonychium (empodium Nitzschii) ac fortasse rudimentum unguiculi pedum 
verorum erucae existimari debet. Fig. 30. z. nexum unguiculi dextri cum plantula ei 
pseudonychio nobis declarat. *) 

$. 22. Alae sesiarum magnopere sunt elongatae.  Latitudinem suam alae an- 
ticae longitudine saltem triplici cum quadrante, posticae duplici cum dimidia superant."") 
Ut apud complura lepidoptera alis angustis instructa, item apud sesias quoque ala an- 
lica (anterior) cum ala postica (posteriore) per retinaculum coniugata est. Tali modo 
alae, aeri latiorem planitiem indivisam praebentes, ad volandum magis idoneae fiunt, 
Illud retinaculum autem primum efficitur longiore aculeo aliquantum curvato, qui ad 
basin alae posticae supremam affixus est et in omnibus alis posticis tab. IIl. adumbratis 
comparet (fig. 56. p.. Idem aculeus apud apiformem clarissime ex sex vel octo setis 
crassis compositus est, quae facili negotio disiungi possunt.  Verisimiliter apud omnes 
species ceteras ratione analoga constructus est, nisi quod hic singulae setae arcte inter 
se concretae reperiuntur. Anterior margo alae anticae deorsum, nominatim in basi sua 
insigniter cireumvolvitur, ubi genus quoddam vaginae vel canalis fingit, in quo aculeus 
modo descriptus iacet. Fig. 55. a. hane in inferiore latere anticae alae asiliformis ob- 
viam institutionem admodum augmentatam reddit. Ipso sub canali illo ab costa hic 
decurrente magna copia lanceolatorum organorum folis similium exoritur, quae cum 
consimilibus, in margine canalis ipsius natis se secant et tali modo aculeum prohibent, 
quominus ex canali elabatur. — Cuius generis organon in fig. 55. c. valde adauctum ex- 
stat, quod quidem propter qualitatem aliquanto magis corneam atque firmam insertionem 
cave cum squama confundas. Cunctae vero hae res plus etiam sectione transversali 
fig. 59. b. dilucidantur, quae per ipsam alam anticam prope canalem ducta est. 

lam ad disquisitionem costarum, "*) quae in systemalice recentiore gravissima 


*) Partes fig. 29. et 30. expressae pedis sunf antici sesiae apiformis, verumtamen non solum 
eius ungues ceteri, sed etiam ungues omnium specierum ad modum plane analogum conformati 
videntur. 

7*) Enueleatae mensurae exstant in tabulam adjunetam, quam conferas. 

**, Nomina ab Herrichio-Schaeffero costis indita nos servamus, quantumvis ea passim 
non satis enucleata et praecisa videantur. Sie minus patentes rationes costarum tam deorsum circum- 

exslitit, transgredientes primum costas alarum anticarum. excutiamus. — Costa. 1. solum 
apud apiformem (fig. 56. 4. 1.) perfecte evoluta invenitur, namque apud cunctas sesias 
reliquas loco illius tantum processum. quendam costalem deprehendimus, ut ita appen. 
dicem caece decurrentem appellemus. Ex cellula media (fig. 56. wu.) per costas et me- 
diam interiorem (fig. 56. o.) et mediam exteriorem (8.) et transversam (y.) conclusa 
costae.2. usque ad 10. proveniunt, quarum 2. cum quinque sequentibus in marginem 
posteriorem, 8., 9. et 10. in extremam partem marginis anterioris exeunt. — Costa 11. 
esl costae mediae exterioris ipsius continualio, sicut. costae 2, et 3. continualiones costae 
mediae interioris iudicandae sunt,  Costae Y. et 8. semper ortum communem habent, 
quod idem praeler normam quidem in costis 9. ac 6. reperi, sed modo in sinistra ala 
antica apiformis. Necnisi in longiore el angustiore ala hylaeiformis constanter una costa 
minus) invenitur, ita ut communiter nascentes costae hic 6. et Y. sint (fig. 61. A.). 
Vulgaris costarum numerus alioqui rarissime exceptionem fortuitam patitur, quam solum 
modo in minimo mare asiliformi animadvertimus, cui costa una deerat.  Tenthredini- 
formis et philanthiformis costas 10. et 11. vidimus egregie ad marginem anteriorem 
versus convergere atque interdum adeo ante finem suum in costam unicam conflari 
(fig. 58.). Costa 12., costa marginis anterioris (Herrichii — Schaefferi), statim 
pone illud marsupium retinaculi originem. capit. Supremo in margine anteriore ipso po- 
stremum decurrit costa 13. (fig. 56. 4.). Praeterea in cellula media alae anticae ple- 
rumque cernitur eam dividens tenuissima linea longitudinalis (fig. 56. &.), quam nobis 
vix liceat costam perhibere. 

Alarum posticarum margo ,exterior deorsum, ubi costa 1. c. exit, nonnihil ex- 
sertus esse solet, quod maxime hylaeiformis (fig. 61. B.) ostendit. Costae 1. a., 1. b. 
1. e. prope nunquam desiderantur, quamquam 1. a.'"*) saepenumero tenuissima tantum 
comparet. Inter costas 1. aq. et 1. 0. processum costalem (fig. 56. «&) semper conspi- 
cimus, sola exemta asiliformi (fig. 59. B.)J. Sequuntur iam costae 2, 3., 4., 5., 6. (fig. 
56. B.), quarum habitum diversum ex delineationibus optime cognoscimus. Costa trans- 


voluti marginis anterioris alarum anticarum, quam sursum directi marginis anterioris alarum. posticarum 
prorsus neglectae sunt, Porro textura et significatu plures costae ab aliis vehementer differunt, velut 
costa l. c alarum posticarum mera plica duplicis membranae alarum esse videtur atque costae trans- 
versae plerumque etiam longe aliter textae sunt, nec interius videntur branchos tracheales continere. 
Quas res etiam diligentius examinandas censemus ipsumque nomen costae, utpote proprie tantum 
elationem longitudinalem designans, rectius cum alio commutetur. 

*) Herrichius-Schaefferus (Systemat. Bearbeitung der europáischen ScAmetteslinue 
pag. 59. seq.) dicens, anticas alas hylaeiformis totidem costas, quot alas propriarum sesiarum continere, 
valde falsus est. 

") Cunctis sess minoribus, sieut etiam hylaeiformi costam l. d. Ledererus praecise ab- 
iudicat. At eam exactis explorationibus mieroscopicis apud sesias minores semper deteximus, quantumvis 
modo tenuissimam, quum apud hylaeiformem passim revera non exstare videbatur. 


33 


versa (fig. 56. S. &'.) modo valde vario. evoluta est; 'semper in partem posticam cum 
costa cellulam mediam formante peculiarem constituit angulum, quem angulum trans- 
versalem (fig. 56. o.) vocare placet. Costa 2. ex cellula media semper ante hunc angu- 
lum transversalem exoritur et apud hylaeiformem inter costam 1. et 1. c. tenuissima 
insuper costa (fig. 61. m.) nascitur, quae apud omnes sesias ceteras desideratur. Costae 
3. et 4. aut pone ipsum angulum transversalem (fig. 56.) proveniunt, aut usque ad di- 
midium fere una in stirpe iunctae sunt, aut costa 3., uti 2., iam nonnihil ante angulum 
transversalem (asilif., v. fig. 59.) gignitur. Costa 5. ubique ex ipsa costa transversa 
evadit, quae hoc loco plerumque exiguum efficit angulum eoque in partem anteriorem et 
posteriorem dispescitur, quae non raro multum discrepant. Costa 6. vero proprie con- 
tinuatio est cuiusdam paene im alae basi oriundae costae tenuissimae atque ab ea dis- 
cedit costa transversa, ut fig. 57. valde augmentatis costis huius partis apiformis mani- 
festat. Costa 6. plurimum modo sub alae apicem clare apparet, quoniam pars eius an- 
terior sub alae posticae sursum circumvoluto margine anteriore sita est. In qua parte 
circumvoluta etiam costa 7. decurrit et apud species maiores, ut videtur, praeterea longe 
tenuior costa 8. Margo anterior ipse nonnisi prorsus in basi sub elationem aculeum 
retinaculi ferentem versus liber existit, 

Omnes margines alarum tam posticarum quam anticarum tenuem gerunt costam 
(venam). in quam cunctae, quas attulimus, costae, exceptis utique costis transversis 
exeunt, id quod costis liquore quodam iniectis dilucide cernimus. 

Hyalinae partes, quas in alis sesiarum conspicimus, in alis posticis nunquam, 
in alis anticis semper tum plus, tum minus squamulis minimis, tenuissimis, pellucidis, 
subrotundis velatae sunt (fig. 77. g. h.). Hae squamulae laxissime tantum in superficie 
insident, quare facillime intercidunt, quod partim iam imagine e pupa prorepente acci- 
dit, ubi praeter eas etiam copia squamarum aliarum in vacua pupae valvula invenitur. *) 
Quando maxime in marginibus singularum arearum hyalinarum resident, pulcherrimum 
proferunt splendorem aeruginosum vel amethystinum. — Etiam partes alae posticae squa- 
mis prorsus carentes in certa quadam lucis reflexione peculiarem spargunt nitorem ple- 
rumque cyaneum vel violaceum.  Ceterae partes squamigerae diversissimas squamas 
offerunt, quarum formas primarias, quales in fasciis reperiuntur, fig. V7. p. q. exprimit. 
Porro s, t, wu. squamas costarum, m., r. squamas lineae limbalis et. &'., m'., n'. varias 
squamas ciliorum referunt. 

Distributio autem. squamarum in alis anticis. vehementer differt et. plurimum 
valde insignis est, colore earum multo minus eminente. 

Ad exactam vero descriptionem et distinctionem singularum specierum atque 
adeo singulorum generum perquam necessarium est, diversam squamationis rationem 


*) De alae partibus non squamigeris deinceps dicentes istas squamas eomparatis aliis squamis 
solidis plane praetermittemus. His oppositis illas squamas nobis vitreas vocare licet. 
5 

eaque productas parles vel picturas alarum spectari et enucleate nominari. Nos igitur 
ab alis anticis ordientes augmentatam alam sphegiformis (fig. 62. 4.) disputationi suppo- 
namus, primum illius singulas partes exposituri et. nuncupaturi. Ante omnia maculas 
hyalinas *) aliorum auctorum discernimus, eas perhibentes aream cuneiformem (fig. 62. b.), 
aream longitudinalem. (fig. 62. a.) et aream exteriorem. (fig. 62. c.), nec tamen silentio 
praetereuntes, has areas nunquam non hyalinas esse, Area externa costis 2, usque ad 
9. aut nonnullis earum apud varias species in varium numerum areolarum dividitur, 
quas, ut factum. est in fig. 62. c, per 4, 2, 3 designamus, costis non respectis, unde 
areolae prodierunt. Ubi perinde atque hic insuper extrorsum et sursum areola trian- 
gularis exstat (semper illis ex stirpe communi oriundis costis 7. et 8. facta), eam non 
numeramus, séd areolam accessoriam dicimus, quae apud eandem adeo speciem tum 
adesse, tum deesse potest. Ceterae areolae formam plus minusve longi trapezii habere 
solent, necnisi prima areola specie segmenti circularis utitur, sj, ut hic, costis secunda 
et tertia efficitur. 

Ex locis squamigeris primum media, alam anticam oblique permeans pars fascia 
media (lig. 62. e.) vocatur; externam partem sub marginem exteriorem sitam nos fasciam 
terminalem (fig. 62. d.) dicimus. '*) Fascia media vero specie magnopere differre potest; 
fascia terminalis sub marginem alae anteriorem. semper latior existit quum sub marginem 
interiorem, | Color fasciae mediae invenitur in alae latere superiore plerumque obscurus, 
raro extrorsum limbo versicolori distinetus, aut, ut apud cynipiformem, paene omnino 
vividus. n inferiore alae latere fascia media saepenumero plane diversicolor existit, 
Fascia autem terminalis longe crebrius colorata reperitur; frequenter solae costae super- 
sunt obscurae, nec raro tamen inter eas modo aliter coloratae lineae (fig. 12. E.), vel 
maculae cuneiformes (fig. 70.) comparent. Subtus coloratio semper multo magis eminet 


* Hyalinas partes maculas appellare nobis propter propriam maeulae significationem 
minus aptum videtur. ltem aream cuneiformem et longitudinalem uno nomine pyramidata (Her- 
richio-Sehaeffero auctore) compleeti, missa etiam pyramidis specie saepe admodum imaginaria, 
per diversissimum utriusque partis habitum non licet. Aream autem externam nomine formae. respon- 
dente, quum ea multum varietur, insignire non potui, sed eandem tamquam externam duabus reliquis 
tamquam internis oppono, quod Cl. Ledererus, qui quidem duas areas internas pro una duxit 
eique nomen ipnerer Glasfleck vel Keilfleck dedit, in sesiis describendis perinde instituit. (cfr. Ver- 
handlungen des zoologisch-botanischen Vereins in. Wien 1852. L) Aream externam Herrichius- 
Schaefferus quidem maculam rotundatam. nominavit, at rarissime rotunda est, ut intuitu tibi facile 
persuadebis, sed potius oblonga vel quadrata cum manifestis angulis deprehenditur. 

7*) Faseiam mediam Laspeyresius fasciam transversalem appellavit, pleonasmo minime 
probando.  Faseia terminalis ab Herrichio-Schaeffero limbo alarum anteriorum designatur, sed 
vox limbus hie minus conveniens videtur, praesertim quum sie quoque margo posterior ab eodem 
auctore alibi dicatur. Cl. Ledererus fasciam terminalem ,,Flügelspitze** perhibuit, at partem tam 


latam, ut totum per marginem posteriorem exporrigatur, apicem alarum vocare nulla ratione consen- 
taneum arbitramur. 

ac solet etiam a superiore aliquantum discrepare. Ceterae partes alae superioris, plus 
vel minus late squamatus margo anterior et margo interior, linea limbalis atque cilia 
non ignota sunt. 

Variationes huius squamarum solidarum distributionis, quas in alis anticis alia- 
rum sesiarum reperimus, fere hae sunt. "Tota ala antica*) squamas gerit, primo initio 
areae cuneiformis atque areae longitudinalis (asilif., v. fig. 65.) excepto, Marginibus 
costisque praetermissis ala antica paucioribus squamis solidis obtecta est, quae potis- 
simum in mediis per costas 8, 7. 6. 5. et 4. compositis cellulis a linea limbali in- 
trorsum pertinent ac praeterea circa densius squamatam costam transversam lineamque 
longitudinalem cellulae mediae exstant (apif. et laphriaef., v. fig. 63. et 64.). Denique 
areae longitudinalis fere medium macula copiosius squamata divisum esse potest, ubi 
tamen integra areae pars externa squamis obsita est (hylaeif, v. fig. 66). Eadem area 
vero eliam sine macula illa partiente propemodum tota squamis solidis munita invenitur, 
velut apud tenthrediniformem (fig. 70.), philanthiformem et leucospidiformem, quarum 
feminae ista macula prorsus carere solent. 

Alae posticae, si plus minusve squamatas costas, marginem anteriorem, lineam 
limbalem ciliaque exceperis, plane hyalinae sunt, nec unquam in superficie hyalina ullum 
vestigium squamularum vitrearum, quarum supra memini, equidem deprehendi. Inprimis 
insignis est squamatio costae transversae "), quae in parte anteriore et posteriore crebro 
prorsus diversa apparet. Color ceterum partium. squamigerarum plerumque obscurus 
est, frequentius squamis diversicoloribus irroratus, rarissime omnino vividus. 

$. 28. Abdomen imaginis ex decem consistit segmentis, quae iam demonstrare 
et exponere volumus, Prima igitur sex segmenta in sexu utroque fere paria sunt, nisi 
quod apud feminam propter ovaria, quibus explentur, magis rotunda atque crassiora 
existunt. Primi et ex parte etiam alterius segmenti latus modo dorsale clare cognosci 
potest, quum eadem segmenta deorsum praecisa cum metathorace angulum $. 16. me- 
moratum constituunt. Haec duo segmenta etiam quatuor sequentibus angustiora sunt, 
quae plane circularia deorsum clauduntur maximeque apud marem desuper deorsum 
aliquantum compressa apparent. Ommia autem sex segmenta, si fere a primo disces- 
seris, ex parte quadam superiore et inferiore composita, iudicanda sunt, quae partes 
molliore membrana synoviali coniugatae sunt, ubi angustissima stigmata semilunaria 
exstant. Etsi margines horum segmentorum anteriores nonnihil sub incrassatos mar- 


7) Tota ala antica squamis instrueta apud nostras sesias non invenitur, sed apud alias sesias 
Europaeas, ut apud species generis paranthrenae. 

**) Squamatam costam transversam alae antieae Laspeyresius lunulam vocavit. Verum 
haec squamatio raro lunaris dici potest, neque illo cognoscimus nomine, quatenus costa transversa 
squamata existat. 

gines posteriores segmentorum anlecedenlium summoveri possunt, plerumque tamen 
segmenta quartum paulloque minus quintum longissima. eorum existunt, 

lam segmenta reliqua excutiamus, primum videntes, quomodo apud feminas 
habeant. Fig. 48. a. adauctum abdomen feminae formicaeformis latere dorsali desqua- 
mato repraesentat. Segmentum septimum, hic multo longius, in partem posticam acu- 
minatur, sed partem eliam superiorem, si accuratius consideraveris, multo angustiorem 
reperies, quae cum inferiore parte tubuliformi arcte. concrevit. In septimum vero seg- 
mentum sequentia plurimum inserta sunt ac paullum modo prominent. Aliquanto etiam 
magis augmentata, sed ilem a latere dorsali haec segmenta (fig. 48. b.) referuntur. 
Octavum segmentum, minimum et paene prorsus membranaceum, semper sub septimo 
penitus latet. Nonum perquam corneum. longius el stria in latere dorsali instructum 
est. Decimum denique, admodum parvum et angustum, longas fert setas. Quae seg- 
menta a latere ahdominali contemplantes, ut fig. 49. maxima cum augmentalione ostendit, 
orificium paenultimi sive noni segmenti in «. exire cernimus. ld segmentum per pusil- 
lum, membranaceum octavum usque ad septimum porrigitur, ubi etiam ovum ante va- 
ginam hie incipientem situm et praeter filiformia organa secretoria (4) eliam vesiculam 
seminalem (8) et intestinum rectum (y) sese extendens indicata reperimus. Tubuliformis 
fins vaginae in segmenti canali situs est, qui ad ovum melius promovendum usque 
ad marginem posleriorem, unde hic apparet exsertus, propagatur. Ipse margo posterior 
singulis setis longis consitus est, Decimum postremumque segmentum (£), in praece- 
dens, ut solitum, insertum, in exiguis verrucis lateralibus sat longos gestat pilos et in 
fine suo eliam longiores. Videtur membrana valde cornea esse, quae in latere abdo- 
minali complicata forsitan in ovis pariendis nonnihil dilatari potest. Sine dubio hoc 
segmentum genus lerebrae censendum est, cuius ope femina idoneum locum in. planta, 
sibi quaerit el ad ovum pariendum apparat. Nec minus statuere licel, illud segmentum 
rudimentum aperturae tractus intestinalis continere, quod quidem ex Heroldii figuris non 
elucet, quippe qui, ut iam commemoravimus habitum ulüimorum segmentorum minime 
diligenter altenderit, 

Nunc ad maris abdomen explanandum nos convertimus, quod fig. 50. latere 
dorsali sphegiformis augmentatum exprimit. Septimum segmentum antecedentibus con- 
venienter constructum, nisi quod aliquanto etiam angustius est, Octavum septimo femi- 
nae respondet, sed angusta illius pars superior ab inferiore tubuliformi multo dilucidius 
seiuncta, imo in fine suo postremo prope plane libera est. Duo autem quae sequuntur 
segmenta penitus in octavum inculcata sunt, nisi quod in coitu prominent*) — Haec 
extracta et explicata segmenta una cum adaucta octavo fig. 52. a latere dorsali exhibet. 
Ibidem duas videmus laterales, nonnihil deorsum prominentes, foliaceas partes (g. g.). 


*) In pupa haec segmenta, etiam imagine iam perfecte evoluta, adhue dissita sunt et ima- 
gine demum e pupa prorepente conflari videntur. Idem in ultimis feminae segmentis observatur. 

quae superioribus suis marginibus acutis sursum spectant. Hoc est in duas partes la- 
terales divisum segmentum. nonum inferius et duae illae partes sunt valvulae genitales 
ad feminae abdomen amplectendum atque continendum. Alteram earum multum auctam 
in fig. 54. y. ab interiore, nonnihil concava, lata planitie conspicimus, Eadem prope- 
modum. tota organis plerumque antrorsum directis, acutis et furcatis obsessa est, quorum 
formam fig. 54. y. permultum augmentatam refert, Superior vero pars segmenti noni 
perinde antrorsum et deorsum in duas valvulas multo minores disiuncta est (fig. 52.y y). 
sed fime suo anteriore cubat (an concreta?) supra posteriorem finem decimi seu postremi 
segmenti. Hoc quidem tenuissimum est et paullo ante finem suum hamulum gerit. sur- 
sum directum, qui quid sibi velit, equidem ignoro. Quibus segmentis a latere abdomi- 
nali consideratis ex octavo sub ipso nono decimoque penis prominet, cuius apex curvatus 
sursum spectat. Videmus penem in fig. 53. B, ubi valvulae genitales et sursum sitae 
partes noni decimique segmenti decisae sunt. Penis solus fig. 54. 8, valde adauctus 
exprimitur. Idem ante ipsum suum anteriorem finem (y) exteriorem offert inerassationem 
maiorem, meris aculeis brevibus munitam. Posterior eius incrassatus finis interior, vel 
eius initium (w.) duos mihi videbatur tubulos continere, qui tamen non ita multo post 
antrorsum. in unum congrediuntur et verisimiliter vasa deferentia amborum, qui coalue- 
runt, testiculorum recipiunt. n fine postremi segmenti etiam. comminuta ani apertura 
sita esse. videatur. 

Abdomen aliquot sesiarum posterius medio fere non minus latum esse iam 
$. 16. animadvertimus. Id, ut rei consentaneum est, modo valet usque ad septimum 
segmentum feminae et usque ad octavum maris, sicut in apiformis maris segmentis 
sexto, septimo et actavo fig. 51. spectamus. Hic segmenta ultima longe alias etiam 
formas partium supra expositarum accipere debere liquet et apud paucas, quas perscru- 
tatus sum, species istae formae etiam cognatione admodum propinqua intercedente tum 
plus, tum minus variari videbantur, taque haec res haud dubie adhuc amplius per- 
quirenda est, 

Prima septem segmenta feminae et prima oclo maris squamis instructa sunt, 
quas fig. VV. o, p. repraesentat. Posterior incrassata pars cuiusque segmenti unam vel 
duas series longe maiorum squamarum gestat anterius etiam non sinuatarum (fig. 77. b ). 
A quibus squamae postremi squamigeri segmenti utriusque sexus magnopere differunt, 
utpote quae perquam elongata specie crinali (culiL, v. fig. 77. 0'.) utantur. Eaedem 
fasciculum terminalem*) hic conformant, qui saepius trilobus. apparet, duobus scilicet 
lobis in parte superiore positis, lobo autem inferiore in. parte. postremi illius. segmenti 


*) Fascieulum terminalem Herrichius-Schaefferus fasciculum analem nuncupavit. Ille 
vero non in ano, sed in abdominis fine foras prodeunte insidet, quapropter nomen fasciculi analis non 
congruum videtur. Laspeyresius hune fasciculum adeo. barbam terminalem dixit. Eequis autem barbam 
in abdomine quaerat? 

, inferiore collocato. Attamen apud marem propter ipsam mobilitatem superioris segmenti 
octavi superiores squamae crinales diverse positae esse possunt, neque raro flabelli in- 
star expansae cernuntur. Apud sesias, ubi haee segmenta latissima sunt, nullus quoque 
fasciculns proprius exstat, sed earum longe pro portione minores squamae crinales, vel 
crines segmenta ista circulariter circumstant, Praeterea hae sesiae diversitates complures 
etiam alias ostendunt, de quibus tantum monuerim, apud hylaeiformem squamas seg- 
mentorum primi, secundi ac praecipue ferlii in latere dorsali retrorsum erectas esse. 

Color abdominis maxime varius atque insignis esse potest. Saepissime singula 
segmenta cum marginibus posterioribus aliter coloratis, quae coloratio passim solum 
ad squamas marginum maiusculas pertinet. At etiam segmenti partes anteriores, aut 
totum segmentum diverse colorata inveniuntur, quae omnia saepenumero supra aliter 
habent quam infra. Porro plures vittae obveniunt et in dorso et in lateribus. Fasci- 
culus quoque terminalis sursum, in medio ac lateribus, aut solummodo in lateribus 
strigas habere, sicut. eius lobus inferior itidem diversicolor esse potest. 

$. 24. Simulatque imago magnis cum contentionibus involucrum pupae reli- 
quit, admodum vivida quam primum locum idoneum reperire studet, ut alae etiamnunc 
minori sese perfecte extendendi copiam faciat. Sex vel septem minutis (apud culicif.) 
alae plane evolutae sunt et quatuor vel quinque minutis post ab imagine in vulgarem, 
legularum instar abdomini acclinem situm rediguntur. Quo facto animalculum viginti 
vel triginta per minutas quietissima sedet, ut omnes partes satis corroborentur et deinde 
demum citissime avolat, Diei tempus, quo sesia ex pupa procedit, propemodum sine 
exceptione antemeridianum est saepeque valde matutinum post solis ortum. Sol sesias 
ex domicilio suo angusto elicere videtur, quem etiam aetate posteriore multum adamant, 
quare nisi diebus apricis non inveniantur circumvolitantes, quum mubilis diebus, uti 
noctu quiescunt. Sed sesias, ut Laspeyresius auctor est, horis matutinis ac vesper- 
ünis quietas se tenere et horis tantum meridianis nona usque ad tertiam. volitare non 
plane verum videatur, siquidem mense lulio sub solis occasum singulas sesias (cynipif.) 
volantes vidi, sane hunc ad finem, ut videbatur, ut locum quieti aptum indagarent. 

In universum autem circumvolitantes sesiae maxime sexum alterum reperire, 
aut varios flores plantasque delibare studeant.*) Quae delibatio non tam sustentationi 
inservire quam appetitum coeundi stimulare vel excitare nobis videtur. Laspeyresius 
sesiis vindicat coitum diurnum cum cohaesione diu durante, sed num haec tantum diurna 
sit, an dies noctesque expleat, id nondum observatum est, Nec magis constat, quamdiu 
sesia vivat, quod tamen ex diversis conditionibus diversissimum esse possit. Mares ad- 
modum probabile est paullo post coitum perire, feminas paullo post ova parta. 


*) Sesias cum abdomine ubique pariter crasso (apif. laphriaef. et hylaeif) nunquam volantes, 
nedum nutrimenta capientes inventas esse iam Laspeyresius observavit. Quae species etiam brevis- 
simam pro portione linguam maxillarem habent. 

Regiones, in quibus sesiae praecipue versari amant, tales sunt, ubi planta eru- 
cam sustentans reperitur et ubi diversis rebus externis hae plantae plurimum laeduntur 
atque ita feminae aptissimos locos ad ova deponenda suppeditant. Unde inprimis vias 
arbustas, hortos, agros, aut eos locos saltuum in deliciis habent, ubi arbores ab homi- 
nibus, aut ab animalibus plurimum laesae sunt. 

$. 25. Vetustum genus ,sesia4, ut apud Laspeyresium, Ochsenheime- 
rum, Latreillium, Boisduvalium, alios reperitur, ab recentioribus auctoribus Ger- 
manicis nomine sesiidum (sec. Herrichium-Schaefferum) seu sesioidarum (sec. Le- 
dererum) inter systemata relatum et in plura genera singula divisum est. Sive vero 
genera statueris, sive, quod nos malumus, subgenera, eadem diversitatibus valde egre- 
giis, quas in sesiis deprehendimus, semper probabuntur. 

Herrichius-Schaefferus in libro de lepidopteris Europaeis conscripto hancce 

.synopsin generum sesiidum proposuit: 


Ll Antennae apice non penicillatae, lingua debilis, 
4. Antennae maris longe ciliatae, alarum posteriorum costae secunda, 
lertia, quarta separatae. Paranthrena. *) 
2. Antennae maris bipectinatae, alarum posteriorum costae tertia et 
quarta e ramo communi, DBenbecia. 
II. Antennae apice penicillatae. 
1. Antennae maris serie simplici pectinatae, lingua brevis, debilis. 
Trochilium. 
2. Antennae maris ciliatae, lingua longa, cornea. 
Sesia. 


Sed si quodammodo consequenter agere volumus. secundum omnes characteres 
tam artificiales quam naturales insuper genus quoddam. addere debemus. ltaque sesia- 
rum, quae prope Berolinum exstant, haec subgenera statuimus, quorum characteres ar- 
üfieiales ab principalibus antennarum $. 18. adumbratarum differentiis repetimus: 


A. Articulus terminalis antennarum setatus. 
I. Antennae maris pectinatae, breviter ciliatae. 
Trochilium. 
Il. Antennae maris subpectinatae, longe ciliatae. 
Sciapteron. 


*) Solum hoe genus apud Berolinum non obvium est. (Genus ,,penmisetia*^ a Cl. Daehnio 
constitutum est, quo tantum anomala ab auctore inventa pertinet, cuius characteres mihi ignotos esse 
doleo. 

II. | Antennae maris dentatae, longe ciliatae. 
Sesia. 
B. Articulus terminalis antennarum non setatus. 
IV. Antennae maris bipectinatae, ciliatae. 
Bembecia. 


Ceteros characteres uniuscuiusque horum quatuor subgenerum in parte opusculi 
nostri speciali consignabimus. 


SESIAE AGRI BEROLINENSIS. 


SUBGENUS LI. TROCHILIUM 


Scopoli, Herrich - Schaeffer. 
SPHINX, Linné. — SESIA, Laspeyres, Ochsenh., Boisd. 


Caput dimidiae fere thoracis latitudini aequale. Oculi magni, ovati (lenticulares): 
ocelli magni, Antennae dimidia alarum anticarum longitudine breviores, fusiformes, 
apice setatae (fig. 10. 5.): in z lamellis, breviter ciliatis, finem versus evanescentibus. 
Articulus palporum labialium terminalis tertiam partem medii longitudine adaequans (fig. 
21. Lingua maxillaris (maxillae) brevis atque tenuis. — Alae anticae, marginibus at- 
que costis densius squamatis, fascia terminali nulla (fig. 63.): costa 1. perspicua (fig. 
96. 4). Alarum posticarum cellula media dimidia longitudine brevior: costae 3. et 4. 
post angulum transversalem, acutissimum, orientes (fig. 56. B.). — Pedes antici mediis 


breviores, postici longiores, — Abdomen finem versus vix angustius (fig. 51.), fasciculo 
terminali nullo, 


1. APIFORMIS 
Linné, Fabr. Laspeyres (Sesiae Europaeae, pag. 7.), Ochsh., Boisd. 
Diagnosis. 
Frons chalybeo-nigra, lituris duabus ante oculos cretaceis, Antennae caeruleo- 


nigrae: in d lamellis mediis basin longitudine non superantibus. Alarum anticarum la- 
titudo ad longitudinem ut 1 : 3525. 


A1 


Descriptio. 
Magnitudo *) gà. 28"» —40 »», 9 35» — 45nn, 


Vertex et margo capitis posterior pone oculos citrinus. Frons chalybeo-nigra, 
lituris duabus ante oculos cretaceis. Oculi fusco-nigri. Antennae articulis 60 compo- 
sitae, supra et extus nigrae (extus basi saepius flavescentes), subtus et intus ferrugineae, 
selis apicalibus flavis. Palpi flavi; apice ochracei. 

Prothorax chalybeo-niger. Mesothorax supra fuliginosus, postice maculis dua- 
bus parvis citrinis: infra fusco-niger, immaculatus. Tegulae chalybeo-fuliginosae, ma- 
cula magna, subtriangulari, antica, citrina- (fig. 32...  Metathorax fuliginosus. 

Alae anticae subpellucidae, ochraceo squamatae, supra basi nigrae, puncto an- 
lico flavo, subtus basim versus flavescentes. Alae posticae costis lineaque limbali, te- 
nuiter fusco-nigris, subtus costis 3. 4. 5. ochraceis. Cilia alarum nitide fumata. 

Coxae anticae fuliginosae, mediae flavo-mixtae, posticae finem versus flavae. 
Femora extus flava, intus fusco-nigra. "Tibiae ochraceae: posteriores basi nigrae, cal- 
caribus flavis, "Tarsi ochracei. 

Abdomen segmentis 1. et 4. nigro-fuscis, 2. 3. 5. €. (in 7 quoque 7.) citrinis, 
postice plus minusve fuscis: 7. in 9, 8. in & citrino, lineis duabus lateralibus strigaque 
dorsali (in 9 etiam. ventrali) fuscis, 

Larva duas saltem hiemationes habet ac plerumque modo in subterraneis trun- 
corum partibus, aut in radicibus populi nigrae vel populi tremulae, in cuius ligno ipso 
longum sibi deorsum pergentem meatum parat. Eadem folliculum conficit ex firmiter 
conglutinatis ligni particulis, quem interiorem largiter filis obducit, Hic folliculus aut in 
cortice arboris ipsius, aut prope ab eo in humo reperitur. Larva in eodem circiter 
mense Maio in pupam mutatur, 

Pupa fusca, processu vertieali brevissimo, rotundato, frontali nullo. Metapodo- 
thecae fini pupae posteriori maxime approximatae: quas sequuntur, spatio perspicuo in- 
lermisso, pterothecae, tum mesopodothecae, deinde spatio longiore propodothecae, cera- 
lothecae, catagnathothecae, quae non valde inter se distant. Gasterothecae segmenta 
2—T. in g, 2—6. im 9 adminiculis duobus instructa, 7. in 9 aculeo parvo medio 
unico: processus anales supra quatuor vel nulli, infra certe sex vel decem. 

Imago, apud nos frequens, in lucem prodit mense lunio. 


*) Magnitudinis nomine et hoc loco et deinceps distantiam inter utrumque extremum apicem 
alarum anticarum significavimus, quae tantopere extensae sunt, ut infériores earum margines rectam 
lineam infraetam conforment. 

6 


42 


2, LAPHRIAEFORMIS 


Treitsehke, Hübner (Sammlung europáischer Schmetterlinge, fig. 156. 159.), Boisd. 


Diagnosis. 
Frons chalybeo-nigra. Antennae aurantiacae: lamellis in. 7 basin triplo certe 
superantibus (fig. 11.). Alarum anticarum latitudo ad longitudinem ut 1 : 432. 


Descriptio. 


Magnitudo g 31"", 9 98 nn, 

Verlex caeruleo-niger, antice citrinus. Margo capitis posterior, post oculos pi- 
losissimus, citrinus. Frons chalybeo-nigra. Oculi fuliginoso-nigri. Antennae articulis 
52 compositae, auranliacae, extus basi flavae (supra finem versus in 9 nigricanles), se- 
lis apicalibus flavis. Palpi basi fusco-nigri, medio citrini (intus fusco-nigri), apice sa- 
Luratius. citrini. 

Prothorax nitide caeruleo-niger, infra utrinque citrinus. Mesothorax fusco -ni- 
ger, infra maculis duabus magnis, lateralibus, flavis, "Tegulae nigro-fuscae, margine an- 
Leriore atque interiore postice (rarius eliam antice) citrino. Metathorax fusco-niger, pi- 
lis flavescentibus mixtus. 

Alae anticae subpellucidae, supra aurantiaco-fusco squamatae, basi caeruleo -ni- 
grae, puncto antico flavo: infra sulphureo-fuscae, costa transversa antice aurantiaca, 
Alae posticae costis lineaque limbali, tenuiter aurantiacis, plus minusve infuscatis. 

Coxae caeruleo-nigrae, anticae basi, posticae finem versus flavae. Femora fusco- 
nigra, infra marginibus aurantiacis. Tibiae aurantiacae, anticae finem versus infuscatae, 
posteriores calcaribus flavis, 'T'arsi aurantiaci, infra et finem. versus fuscescentes. 

Abdomen caeruleo-nigrum, segmentis 2, 3. 4. antice, 5. 6. (in 9 quoque 7.) 
postice citrinis, segmento 7. in 9, 8. in g supra citrino, infra fusco, 

Larva duas saltem subit hiemationes atque in populi tremulae truncis victitat, 
folliculum apiformis similem conficiens. 

Inago, rarissima in lucem prodit mense Maio vel Iunio. " 

Haec sesia abhinc annos ferme viginti septem a beato Kirchnero prope Bero- 
linum detecta est, qui magnam eius speciei copiam ex larva produxit, Exinde non so- 
lum hoc loco, verum etiam apud Sedinum inventa est, sed semper rarissime, nec un- 


quam in pristino suo statu, 

SUBGENUS TI. SCIAPTERON ") niii 


SPHINX, Linné, — SESIA, auct. 


Caput thorace angustius. Oculi magni, ovati, supra paullo attenuati: ocelli ma- 
gni. Antennae alarum anticarum dimidiae fere longitudini aequales, cellula media bre- 
viores, fusiformes, apice setatae (fig. 14.): in 7 lamellis brevioribus, longe ciliatis, finem 
versus evanescentibus (fig, 13.). Articulus palporum labialium terminalis dimidio fere 
medii aequalis (fig. 22). Lingua maxillaris longa atque crassa. Palpi maxillares man- 
dibulaeque satis perspicuae. — Alae anticae densius squamatae, area cuneiformi longitu- 
dinalique, quae tenuissimae sunt, exceplis (fig. 65.). Alarum posticarum cellula media 
dimidiam longitudinem superans: costa 3. ante angulum transversalem, qui recto sub- 
aequalis est, oriens: processus coslalis nullus (fig. 59. B.)  — Pedes antici mediis bre- 


viores, postici longiores. — Abdomen finem versus angustius, fasciculo terminali brevi- 


3. ASILIFORMIS 
Fabr. Lasp. (l. c. pag. 10.). Ochsh.. Boisd. 


Diagnosis. 


Frons caeruleo-nigra, lituris duabus ante oculos niveis. Antennae caeruleo -ni- 
grae, Alarum anticarum latitudo ad longitudinem ut 1 : 4. Abdomen caeruleo- nigrum, 
annulis tribus (in 9 quatuor) flavis. 

Descriptio. 

Magnitudo 7 21"" —341"", 9 25 mn — 36 mn. 

Vertex et frons caeruleo-nigra, lituris duabus ante oculos niveis. Margo capi- 
lis posterior flavus. Oculi fusco-nigri. Antennae articulis 59 compositae, caeruleo -ni- 
grae, infra fuliginosae, extus usque ad medium fulvae, setis apicalibus sordide flavis. 
Palpi basi nigri, medio straminei (extus nigricantes), apice sulphurei. 

Prothorax nitide caeruleo-niger, postice fasciis duabus lateralibus, abbreviatis, 
flavis. Mesothorax supra cinereo-niger, maculis duabus parvis, posticis, flavis, clypeo 
separalis: "infra caeruleo-niger, maculis duabus parvis lateralibus. "Tegulae cinereo-nigrae, 
angulis posticis flavis (fig. 33.).  Metathorax cinereo-niger. 

Alae anticae supra' nigro-fuscae, costis et basi nigrae, puncto basali magno, 


flavo: infra flavescentes, costis exterioribus nigris. Alae posticae supra costis lineaque 


") Nomen Sciapteri, en gzuc et ;z-répoy compositum, propter alarum anticarum qualitatem non 
pellucidam et obseuritatem, plerisque ceteris sesiis oppositis, elegimus. Praeter asiliformem ex notis 
speciebus Europaeis tantum rhingiaeformis huc pertinet. 

6* 

limbali fuscis, infra plus minusve flavescentibus: costa transversa ubique aequaliter parce 
squamata, Cilia alarum nitide cinerea, posticarum basin versus pallida. 

Coxae caeruleo-nigrae, anticae linea flava externa, posteriores finem versus 
flavae, Femora caeruleo-nigra, posteriora pilis albidis obtecta.  Tibiae anticae hirsutis- 
simae, caeruleo-nigrae, infra flavo mixtae: mediae ochraceae, poslice nigricantes: posticae 
flavae, extus nigricantes, calcaribus flavis. —'"larsi ochracei, infra et finem versus ni- 
gricantes. 

Abdomen caeruleo-nigrum, supra segmentis 2. 4. 6. (in g& quoque 7.), infra 4. 
latius (3. angustius) postice flavo marginatis: segmenta 95. 6. 7. infra interdum flavo 
cingulata: fasciculus terminalis niger, feminae strigis duabus lateralibus flavis signatus. 

Varietas. Alae supra plus minusve flavo vel fulvo conspersae. 

Larva bis hiemat et in ramis, truncis ac radicibus populi nigrae rariusque in 
populo tremula (an etiam in betula alba?) sedem collocat, in cuius ligno ipso non ita 
longum parat sibi meatum,  Folliculum facit nollum, sed pupa eius in amplificato quo- 
dam loco meatus ipsius sita est, cuius loci finis uterque filis arcte clauditur et parietes 
iisdem plus vel minus investiuntur. Larva mense Maio vel ineunte lunio in pu- 
pam abit. 

Pupa castanea, processu verticali brevi, convexo, frontali non perspicuo. Meta- 
podothecae fini pupae posteriori maxime approximatae: quas sequuntur, spatio perspi- 
cuo interiecto, pterothecae atque mesopodothecae, tum spatio longiore ceratothecae et 
catagnathothecae, fere inter se aequales, denique, spatio haud minori intermisso, propo- 
dothecae, Gasterothecae segmenta 2— 7. in d, 2—6. in 9 adminiculis duobus instructa: 
processus anales supra quatuor, infra octo maiores el quatuor minores. 

Imago, apud nos frequentissima, in lucem prodit mense flunio. 

Huius sesiae ex larvis Jchneumonidarum species duas, Ephialtem. tuberculatum 
Gravenh. et Paniscum testaceum Gravenh., sed nonnisi mares, produxi. 


SUBGENUS II — SESIA 
Lasp., Ochs., Boisd. — SPHINX, Linné. 
Caput thorace angustius. Oculi magni, ovati, supra attenuati, (pyriformes) (fig. 
12.): ocelli magni. Antennae dimidia alarum anticarum longitudine multo longiores, fu- 
siformes, apice setatae (fig. 12. A. h.): in & dentibus plus minusve perspicuis, longe 
ciliatis (fig. 15—15.), ultra medium evanescentibus. Lingua maxillaris longa atque 
crassa, Palpi maxillares mandibulaeque satis perspicuae. — Alae anticae areis tribus 
hyalinis duabusque fasciis squamatis (fig. 62. 4.). Alarum posticarum costae 3. et 4. 
post angulum transversalem orientes (fig. 60. B.). Pedes antici mediis breviores, postici 


longiores, — Abdomen finem versus angustius, fasciculo terminali longissimo. 


bu 

STIRPS A.*) 


Articulus palporum labialium terminalis dimidia medii longitudine (fig. 23. et 24.). 
— Area longitudinalis cuneiformi longior (fig. 62. A.). 


4. SCOLIAEFORMIS 
Borkh., Lasp. (l. c. pag. 12.), Ochsh., Boisd. 


Diagnosis. 

Frons caeruleo-nigra, lituris duabus ante oculos niveis. Fascia media latissima, 
subtriangularis, apice longo in aream cuneiformem producto (fig, 67. C). Abdomen 
caeruleo-nigrum , segmentis 2, et 4. supra margine posteriore flavo annulatis, fasciculo 
terminali croceo. 

Descriptio. 

Magnitudo g 247"", 9 33,5"", 

Vertex et frons caeruleo-nigra, lituris duabus ante oculos niveis. Margo capitis 
posterior ochraceus. Oculi fusco-nigri. Antennae articulis 65—*0. compositae, caeruleo- 
nigrae, (articulo basali infra flavescente), apicem versus stramineo mixtae, (in 9 strami- 
neae), apice ipso nigricante. Palpi ochracei, supra et extus nigri. 

Prothorax nitide caeruleo-niger, infra maculis lateralibus flavis. — Mesothorax 
caeruleo-niger, infra maculis permagnis lateralibus, flavis: "Tegulae caeruleo-nigrae, mar- 
gine interiore flavo pilisque flavidis supra alarum baseos intermixtis, Metathorax niger, 
flavido mixtus, supra pilis longis albidis obtectus. 

Alae anticae, partibus squamatis, caeruleo-nigrae, margine anteriore et posteriore 
plus minusve flavo conspersis (infra flavis): fascia media latissima, subtriangularis, apice 
in area cuneiforme prominulo: area externa areolis sex composita, areola accessoria 
perspicua. Alae posticae costis lineaque limbali caeruleo-nigris (infra saepius flavo con- 
spersis): costa transversa latissime squamata, trianguli formam exhibens (fig. 67. D.). 
Cilia alarum nitide fumata, posticarum basin versus flavida. 
gri- 
cantes.  Femora caeruleo-nigra, plus minusve flavo mixta,  Tibiae anticae caeruleo- 


Coxae anticae flavescentes, extus nigro marginatae, posteriores caeruleo-ni 


nigrae, infra ochraceae, posteriores basi flavo conspersae, intus stramineae, (posticae 
apice pilis ochraceis), calcaribus stramineis, extus nigro mixtis. Tarsi flavidi, supra 
nigricantes, 

Abdomen caeruleo-nigrum: segmenta 1. saepiusque etiam 2. flavo conspersa, 2. 
et 4, supra postice flavo annulata, 1— 4. strigis lateralibus latis flavescentibus, infra 4. 
totum flavum, 5. 6. (in & quoque 7.) postice croceo antice flavo irrorata:-fasciculus ter- 
minalis croceus, in g lobulo inferiore stramineo, 


* 
*) Mares specierum stirpis huius attributi vulgo feminis minores sunt. 

Larva duas saltem. hiemes transigit, et in crassis degil truncis betulae albae; 
inler cuius lignum et. corlicem locum pro portione tantummodo exiguum excavat, qui 
prima solum aetate meatus longior apparet. Quando in pupa sese iransmutatura est. 
quod fere mense Maio fit, ipsum crassum corlicem propemodum penitus extrorsum ex- 
caval et in. eodem ex particulis eius corrosis folliculum sibi arcte conglutinat, interiorem 
eum largis filis obducens. 

Pupa (fig. 46.) testacea, processu verlicali humili, antice recto vel excavato, 
frontali bifido. ^ Metapodothecae fini pupae posteriori maxime approximatae: quas se- 
quuntur, spatio perspicuo intermisso, pterothecae atque mesopodothecae, inter se non 
distantes, deinde spatio haud minus perspicuo ceratothecae, tu mcatagnathothecae, deni- 
que, spalio longissimo interiecto, propodothecae. —Gasterothecae segmentum 2. admini- 
culo anlico exiguo, segmenta 3— Y. in g, 3—6. in 9 adminiculis duobus instructa: pro- 
cessus anales supra quatuor latissimi, infra sex vel octo. 

Imago rarissima, in lucem prodit exeunte mense lunio vel ineunte lulio, atque 
anno praeterito primum a nobis e pupa producta est. 


5. SPHEGIFORMIS 
Wien. Verz., Fabr. (mantissa insectorum pag. 99.), Herrich-Sch. 


SPHECIFORMIS Lasp. (l. c. pag. 12), Ochs., Boisd. 


Diagnosis. 

Frons caeruleo-nigra. Fasciae mediae altitudo latitudinem longior (fig. 62. E.). 
Abdominis segmenta supra 2. infra 4, margine posleriore stramineo, fasciculus termi- 
nalis niger. 

Descriptio. 

Magnitudo g 23"m— 27", o 26mm. —32mn, 

Caput. caeruleo-nigrum. Oculi fusco-nigri. Antennae artieulis 65— 10. compo- 
sitae, caeruleo-nigrae, apicem versus stramineae, apice ipso nigrae, Palpi nigri, subtus 

, Srae, » a I 8 Serb 
el intus flavi; basi apiceque nigricantes. 
8 
Prothorax nitide caeruleo-niger, infra utrinque flavus. —Mesothorax caeruleo- 


niger, infra maculis lateralibus permagnis flavis. "legulae caeruleo-nigrae, margine in- 
teriore punctoque prope alarum basin flavis, Melathorax caeruleo-niger, supra macula 
parva media flava, infra flavo parce conspersus. 

Alae anticae, partibus squamatis, supra caeruleo-nigrae, infra usque ad fasciam 


8 
Fascia media oblonga, margine interiore vix sinuato: àrea externa areolis sex vel quin- 


mediam flavae, fasciis media externaque violaceo-nigris, plus minusve flavo conspersis. 


que composita, areola aecessoria valde perspicua, Alae posticae costis lineaque limbali 
caeruleo-nigris, infra plus minusve flavescentibus: costa transversa in trianguli formam 
squamata (fig. 62. B.) Cilia alarum nitide fumata, posticarum basin versus flavida. 


Coxae caeruleo-nigrae, anticae supra basin macula flavescente, Femora caeru- 


AT 


leo-nigra, antica apice infra flavescentia. Tibiae caeruleo-nigrae, anticae infra flavo con- 
spersae, posteriores calcaribus stramineis, posticae medio flavo cingulatae. | Tarsi stra- 
minei, extus nigro conspersi. 

Abdomen caeruleo-nigrum, segmentis 2. supra 4. (et saepius 5. paullulum) infra 
margine posteriore flavis, 1. et 2. strigis sive maculis triangularibus flavis: fasciculo 
terminali nigro, in 7 lobulo inferiore pilis flavidis mixto. 

Larva duas subit hiemationes et in tenuioribus crassioribusque truncis alni glu- 
Hinosae (an eliam in betula alba?) commoratur, in quos paene semper locis ipsam supra 
humum sitis invadit, in ligno sibi plus minusve longam viam muniens, postquam anteo 
se aliquamdiu alburno sustentavit, In meatu ipso ex ligni particulis folliculum sibi laxe 
conglutinat, quem interiorem filis copiosis investit. 

Pupa testacea, processu verticali cordis speciem praebente, frontali humili latis- 
simoque.  Metapodothecae fini pupae posteriori maxime approximatae: quas sequuntur, 
spatio perspicuo intermisso, mesopodothecae, catagnathothecae, ceratothecae, pterothecae, 
inter se fere aequaliter. distantes, denique spatio longissimo propodothecae. —Gastero- 
thecae segmenta 3 — Y. in d, 3-——6. in 9 adminiculis duobus instructa, 9. adminiculo 
medio interrupto: processus anales supra quatuor latissimi, infra sex vel octo. 

Imago, apud nos haud frequens, in lucem prodit mense lunio vel ineunte Iulio, 

Huius sesiae ex larva species nova [chneumonidarum generis, Anomali, pro- 
ducta est. 


6. CULICIFORMIS 
Linné, Lasp. (l. c. pag. 22), Ochsh., Boisd. 
Diágnosis. 

Fascia utraque nigra, terminalis antice latissima, margine interiore excavato 
(fig. 46. E.)J. Abdomen caeruleo-nigrum, segmentis 1. et 2. strigis lateralibus latericeis, 
segmento 4, toto miniato, fasciculo terminali nigro. 

Descriptio. 

Magnitudo g 21"" — 23"", o 26"»" —28nn, 

Caput nigrum, litaris duabus ante oculos niveis. Oculi fusco-nigri. — Antennae 
articulis 60 compositae, caeruleo-nigrae, saepius apice flavo conspersae. Palpi miniati, 
margine superiore externoque nigri. 

Prothorax nitide caeruleo-niger, infra utrinqne latericeo maculatus.  Mesothorax 
caeruleo-niger, infra maculis duabus magnis lateralibus latericeis. "l'egulae caeruleo - ni- 
grae, Metathorax caeruleo-niger, pilis longis lateralibus albidis ornatus. | 

Alae anticae, partibus squamalis, supra caeruleo-nigrae, basin versus miniatae, 
saepius margine fasciae mediae exteriore atque fascia terminali dense flavo conspersis: 
infra aurichalceae. costis externis, fascia media rariusque fascia terminali violaceo-nigris. 


Fascia media altitudine latitudinem superans, areolis sex (rarissime quinque) composita, 


48 


(areola accessoria rarissime perspicua), squamulis vitreis, aeruginose splendentibus, ob- 
tecta: areola quinta sextam longitudine superans, Alae posticae costis lineaque limbali 
caeruleo-nigris, plus minusve flavo conspersis: costa transversa parte antica et posticae 
initio densius squamata (fig. 76.).  Cilia alarum nitide cinerea, posticarum basin 
versus cana. 

Coxae et femora caeruleo-nigra, femora posteriora pilis albidis instructa. "Tibiae 
caeruleo-nigrae, anticae infra lutescentes, posteriores infra basin versus luteo mixtae, 
calcaribus flavis, nigro conspersis, "Tarsi lutescentes, supra et apice nigricantes. 

Abdomen caeruleo-nigrum, segmento 4. toto miniato (infra ochraceo), 2. supra 
(rarissime 5. et 6. infra) margine posteriore miniato consperso, 1. et 2. strigis latis la- 
leralibus minialis: fasciculo terminali nigro, infra finem versus pilis paucis albidis mixto. 

Varietas: «) Abdominis segmentum 2. supra margine posteriore latericeo. 
B) Abdominis segmentum 4, totum ochraceum (flavum). 
y) Fascia terminalis aurichalcea, costis nigricantibus. 

Larva unam transigit hiemem, in truncis ramisque betulae albae, rarissime etiam 
in alno glutinosa vivens, Nonnullae nonnisi in alburno, pleraeque in ligno ipso viam 
non admodum longam sibi muniunt. Folliculum comparunt, qui altero latere ad meatum 
affixus, extrorsum ex longissimis ligni particulis, nec tamen filis condecoratus est. In 
eo culiciformis mense Aprili exeunte vel mense Maio pupa fit. 

Pupa testacea, processu verlicali, triangulari, acutissimo, processus frontalis 
loco tuberculis duobus humilibus instructa.  Metapodothecae fni pupae posteriori 
maxime approximatae: quas sequuntur, spatio perspicuo intermisso, catagnathothecae, 
pterothecae, mesopodothecae, inter se fere aequales, tum ceratothecae, denique spatio 
longissimo propodothecae, Gasterothecae segmenta 3 — 7. in z, 3— 6. in 9 adminiculis 
duobus instructa: processus anales supra quatuor, infra sex vel octo. 

Inago, apud nos frequens, in lucem prodit mense Maio vel ineunte lunio, 

Huius sesiae ex larvis Jchneumonidarum species duas, Ephialtem tuberculatum 
Grav. et Paniscum testaceum Grav. Braconidarumque speciem, Rogam  marginatorem 


Nees ab. Es. (frequentissimum), sed nonnisi feminas, produxi. 


3. MYOPAEFORMIS 
Borkh. (Naturgeschiehte der europaeischen Schmetterlinge Tom. Il. pag. 169.), Herrich-Sch. 
MUTILLAEFORMIS Lasp. (l. c. pag. 26), Ochsh., Boisd. — CULICIFORMIS Hübner, — CULICI- 
FORMIS var. Esper. 


Diagnosis. 
Fascia utraque nigra, media quadrata, externa latissima, margine interiore ex- 
cavato (fig. 13). Abdomen nigrum, segmento 4. supra miniato, infra in 9 interrupto, 
in d segmentis 4, 5. 6. infra argenteis: fasciculo terminali nigro, in z infra lutescente. 

Descriptio. 

Magnitudo g 17"»— 19»", o 20 "n... 22mm, 

Caput nigrum, lituris duabus ante oculos niveis. Antennae articulis 50 com- 
positae, caeruleo-nigrae. Palpi caeruleo-nigri, in 4 infra cretacei, apice nigricantes. 

Prothorax nitide caeruleo-niger, infra ochraceo maculatus. Mesothorax caeruleo- 
niger, infra maculis lateralibus, magnis, ochraceis. Tegulae nigrae. Metathorax caeruleo- 
niger, infra parce ochraceo atque pilis lateralibus abbidis, conspersus. 

Alae anticae, partibus squamatis, violaceo-nigrae, fascia terminali rarius flavo 
conspersa, infra inauratae, costis exterioribus plus vel minus violaceo-nigris. Fascia 
media quadrata, terminalis latissima. — Area externa areolis quinque composita, areola 
accessoria rarissime perspicua (fig. 13). Alae posticae costis lineaque limbali, lata vio- 
laceo-nigris, infra plus minusve inauralis: costa transversa in trianguli formam squamata. 
Cilia alarum violaceo-nigra, posticarum basin versus albida. 

Coxae caeruleo-nigrae, anticae supra basin maculis cretaceis. Femora caeruleo- 
nigra. Tibiae caeruleo-nigrae, anticae vix pilosae, infra lutescentes, posteriores calcaribus 
nigricantibus, luteo conspersis, posticae pilosissimae. Tarsi antici pallide flavi, nigro 
conspersi, posteriores nigricantes, infra flavo mixti, 

Abdomen valde elongatum, caeruleo - nigrum, segmento 4, supra miniato, infra 
in 9 nigro vel albido interrupto, in 4 segmentis 4. 5. 6. infra argenteis; fasciculo ter- 
minali nigro, lobulo inferiore in g cretaceo, basi ochraceo. 

Larva duas subit hiemationes et in truncis ramisque pyri mali versatur, in 
cuius alburno meatum sibi non magnopere longum conficit, Circiter. ineunte. mense 
Iunio pupa fit in cortice hunc ad finem excavato, ex cuius particulis corrosis folliculum 
plerumque arctissime sibi conglutinat, cuius parietes interiores permultis filis instruuntur. 

Pupa flava, processu verticali humili, semicirculato, frontali humili, tuberculis 
duobus parvis instructo. ^ Metapothecae fini pupae posteriori maxime approximatae: 
quas sequuntur, spatio perspicuo interiecto, catagnathothecae, pterothecae, mesopodo- 
thecae, inter se non multo distantes, tum ceratothecae, denique spatio longissimo pro- 
podothecae. Gasterothecae segmentum 2. adminiculis valde exiguis, segmenta 3— 7. in 
d, 3—6. in 9 adminiculis duobus instructa: processus anales supra quatuor latissimi, 
infra quatuor multum minores. 

Imago, apud nos rara, in lucem prodit exeunte mense lunio vel ineunte [ulio. 

Huius sesia ex larvis Braconidarum speciem, Braconem triangularem | Nees ab 


Es. (marem et feminas) produxi. 

8. FORMICAEFORMIS 
Lasp. (l. c. pag. 24), Ochsh., Boisd. 
'TENTHREDINIFORMIS Esp. — NOMADAEFORMIS Hübner. 
Diagnosis. 

Fascia media angustissuma, nigra: terminalis lata, cuprea costis margineque nigris, 
margine interiore recto (fig. 79. E.). Abdomen nigrum, segmentis 1. 2. 3. flavo con- 
spersis, 4. rubro: fasciculus terminalis niger, lateribus cretaceo marginatus. 

Descriptio. 

Magnitudo 9 17""—24"n, 9 16mm — 26 mn, 

Verlex et frons caeruleo-nigra, lituris duabus ante oculos niveis. Margo capi- 
lis posterior flavus, nigro mixtus. Oculi fusco-nigri. Antennae arliculis 60 compositae, 
caeruleo-nigrae, articulo basali infra cretaceo, in g latere inferiore extus aurichalceo con- 
spersae. Palpi ochracei, basi et extus nigri. 

Prothorax nitide caeruleo-niger, infra maculis duabus parvis, cretaceis, supra 
coxas posilis. Mesothorax caeruleo-niger, rarissime sub alis flavo conspersus. Tegulae 
caeruleo-nigrae. —Metathorax caeruleo-niger, pilis longis, canis, mixtus. 

Alae anticae supra costis, marginibus fasciaque media violaceo-nigris, plus mi- 
nusve cupreo (praecipue basin versus) conspersis, fascia terminali cuprea: infra margine 
anteriore atque interiore flavis, fascia media densissime latericeo conspersa, terminali 
cuprea. Fascia media angustissima, recta (rarissime curvata): terminalis lata, margine 
inlerno recto. — Area externa oblonga (rarius quadrata), areolis quinque composita, 
quinta quartae certe longitudine aequalis. Alae posticae costis lineaque limbali violaceo- 
nigris, infra rarius latericeo conspersis: costa transversa antice non late squamata, po- 
sce tenuis. Cilia alarum nitide fumata. posticarum basin versus albicantia. 

Coxae caeruleo-nigrae. Femora caeruleo-nigra, antica infra finem versus lute- 
scenlia, posteriora pilis canis instructo. Tibiae caeruleo-nigrae, anticae infra lutescentes, 
mediae intus flavescentes, posticae medio et apice flavo cingulatae, calcaribus luteis, 
extus nigricantibus, "larsi supra nigricantes, infra antici lutescentes, postici ochracei. 

Abdomen caeruleo-nigrum, supra segmentis 1. 2. 3. lateribus flavo conspersis, 
4. toto (plerumque eliam 5. parte anteriore) rubro: infra 4. et 5. (saepius quoque 6.) 
latericeis: fasciculus terminalis niger, in 9 vittis duabus lateralibus, in c lateribus po- 
sterioribus flavo-cretaceis. 

Varietas. Fascia terminalis aurichalcea. 

Larva ironsigit unam. hiemem atque in truncis humilibus sive ramis salicum, 
praecipue salicis triandrae et viminalis, rarius. salicis albae exstat. Ab initio in alburno 
habitat, sed non ita multo post in ligno ipso sibi viam sternit et in lateralia trunci 
radicum. germina recentia &ransmigrare amat. In iis mense Maio, lunio vel Iulio genus 

folliculi construit, qui aut plerumque ex parietibus meatus ipsius constat, aut e ligni 
particulis laxissime conglutinatis, semper vero interior copiosis filis instructus est. 

Pupa testacea, processu verlicali emarginato (fig. 46. o), frontali bifido (fig. 
46, B). Metapodothecae fini pupae posteriori maxime approximatae, a catagnathothecis 
non valde remotae: quas sequuntur, spatio brevi intermisso, pterothecae atque meso- 
podothecae, inter se fere aequales, tum spatio longiore ceratothecae, denique, spatio lon- 
gissimo interiecto, propodothecae. Gasterothecae segmentum 2. adminiculis vix per- 
spicuis ornatum, segmenta 3— Y. in d, 3—6. in 9 adminiculis duobus instructa: pro- 
cessus anales supra quatuor infra quatuor vel sex. 

Imago, hic non rara, in lucem prodit exeunte mense Maio usque ad Augustum. 

Huius sesiae ex larvis [chneumonidarum generis, Lissonotae, speciem novam (et 
mares et feminas, exeunte mense Maio in lucem prodeuntes), produxi, quam Cl, Ruthe 
Lissonotam peronatam vocavit, et propediem fusius descripturus est. 


9. CYNIPIFORMIS 
Esper (Europaeische Schmetterlinge Tom. IL tab. 23), Ochsh., Boisd. 


VESPIFORMIS Lasp. l. c. pag. 17). — OESTRIFORMIS 9 Esper (1l. c.). 


Diagnosis. 

Fascia media angusta, crocea: terminalis (in g' angustissima) nigra, Abdomen 
segmenlis 2. 4. 6. (in g quoque 7.) postice sulphureo annulatis: fasciculus terminalis in 
9 sulphureus, utrinque plus minusve nigro mixtus, in g niger utrinque maculis duabus 
apicalibus, flavis. 

Descriptio. 

Magnitudo g 17""—22"m, 9 47 "» —23mn, 

Vertex caeruleo-niger. Frons chalybeo-nigra, lituris duabus ante oculos niveis. 
Oculi fusco-nigri. Margo capitis posterior flavus. Antennae articulis 55 compositae 
caeruleo-nigrae, articulo basali infra flavo.  Palpi labiales sulphurei, extus nigricantes. 

Prothorax nitide caeruleo-niger, infra utrinque flavus. Mesothorax caeruleo-niger, 
infra maculis duabus magnis, lateralibus, flavis. Tegulae caeruleo-nigrae, margine inte- 
riore flavo. Mesothorax caeruleo-niger, parte superiore media, flava, pilisque longis, 
lateralibus, flavescentibus. 

Alae anticae, partibus squamatis, violaceo-nigrae, plus minusve (praecipue in 9) 
croceo conspersae, puncto basali flavo, fascia media crocea: infra usque ad medium 
flavae, Fascia media oblonga, angusta, marginibus rectis: terminalis (in 9 angustissima) 
margine interiore excavato. Area externa latissima, areolis quinque composita, areola 
aecessoria rarissime non perspicua. Alae posticae costis lineaque limbali violaceo-nigris, 
margine anteriore flavo: costa transversa antice in trianguli formam squamata, postice 
tenuissima (fig. 69.). Cilia alarum nitide fumata, posticarum basin versus flavescentia, 


Coxae caeruleo-nigrae, anticae extus striga flava. Femora caeruleo-nigra, antica 
u* 

finem versus flavescentia. "Tibiae anticae luteae, nigro parce mixtae, posteriores caeru- 
leo-nigrae, medio apiceque sulphureo annulatae, calcaribus flavis. Tarsi lutei, (saepius 
nigro parce irrorati). 

Abdomen caeruleo-nigrum , segmentis 1. et 2, strigis lateralibus sulphureis, 
2. 4, 6. (in 7 quoque 7.. in 9 saepius 5.) supra, 4. 6. (in 9 etiam. 7.) infra margine po- 
steriore sulphureo cingulatis: fasciculus lerminalis in 9 sulphureus, lateribus lobuloque 
inferiore nigricantibus, in & niger, lateribus superioribus lobuloque inferiore finem versus 
flavescentibus. 

Larva bis hiemat et in tenuioribus saepeque eliam crassissimis truncis quercus 
roboris, polissimum in eius excrescentiis morbosis reperitur, Solum, ut scoliaeformis, 
in alburno residet, directione prorsus quidem incerta, sed semper in loco tantum mi- 
nimo se cireumagens, Aul in cortice ipso aut extra eandem sub lichenibus et muscis 
illum. cireumdantibus ex corticis particulis folliculum sibi arcte. conglutinat et interiorem 
filis velat, ubi fere mense lunio pupa evadit, 

Pupa testacea, processu verlicali brevissimo, latissimo, convexo, frontali bifido. 
Metapodothecae fini pupae posteriori maxime approximalae: quas sequuntur, spatio per- 
spicuo intermisso, catagnathothecae, tum spatio aequali pterothecae et. mesopodothecae, 
inter se non dislantes, deinde spatio longiore ceratothecae, denique, spatio longissimo 
interiecto, propodothecae. Gasterothecae (segmentum 2, adminiculis vix perspicuis or- 
natum) segmenta 3— 7. in g, 9—6. in 9 adminiculis duobus instructa: processus ana- 
les et supra et infra quatuor, 

Imago, apud nos haud frequens, in lucem prodit exeunte mense lunio vel lulio. 

Huius sesiae ex larva Braconidarum speciem, Rogam marginatorem Nees ab Es. 
(sed duas tantum feminas) produxi, 


10. CONOPIFORMIS 
Esper (l. e. tab. II. 31.), Borkh., Herrich - Sch. 
NOMADAEFORMIS, Lasp. (l. c. pag. 27.), Ochsh., Boisd. — SYRPHIFORMIS, Hübner. 


Diagnosis. 

Fascia utraque nigra, media margine exteriore excavato, terminalis lata, strigis 
inauralis ornata. Area externa latissima, quadrata (fig. 71. E.)  Metathorax niger, parte 
superiore media flava. Abdomen nigrum, cingulis tribus (in 9 quatuor) flavis. 

Descriptio. 

Magnitudo s; 20"", o 22", 

Caput caeruleo-nigrum, lituris duabus ante oculos niveis. Oculi fusco -nigri. 
Margo capitis posterior flavus. Antennae articulis 54 compositae, caeruleo-nigrae, extus 
apicem versus (in g) aurichaleeae, articulis basalibus infra flavis. Palpi labiales flavi, 


margine superiore extus nigricante, 
- 


Prothorax nitide caeruleo-niger, infra utrinque flavus. Mesothorax caeruleo -ni- 

ger, infra maculis duabus lateralibus flavis. Tegulae caeruleo-nigrae, margine interiore 
flavo. Metathorax caeruleo-niger, parte superiore media flava, fasciae brevis non dis- 
simili, 

Alae anticae, partibus squamatis, violaceo-nigrae, fascia terminali strigis inaura- 
tis quatuor vel quinque (infra sex) ornata, infra margine anteriore interioreque flavis, 
Fascia media oblonga, margine exteriore excavato, terminalis lata, postice multo angu- 
slior. Area externa altitudinem latitudine superans (rarius quadrata), areolis quinque 
composita, quinta quartae adaequans (fis. 71. E.). Alae posticae costis lineaque limbali 
violaceo-nigris: costa transversa antice in trianguli formam squamata, postice tenuis, 
intus margine recto (figs. 74. D.). Cilia alarum nitide fumata, posticarum basin versus 
flavescentia. 

Coxae caeruleo-nigrae, anticae extus striga flava. Femora caeruleo-nigra, an- 
lica infra flavescentia. Tibiae violaceo-nigrae, anticae infra flavae, posteriores medio et 
apice flavo cingulatae, calcaribus flavis. "Tarsi flavescentes, supra violaceo -nigricantes, 
posteriores articulo primo finem versus flavo cingulato. 

Abdomen caeruleo-nigrum, segmentis 1. et 2. strigis lateralibus flavis, 2. 4. 6. 


m 


(ing quoque 7.) supra, 4. 5. (rarius etiam 6, 7.) infra postice flavo cingulatis: fascicu- 
lus terminalis. caeruleo-niger, lobulo inferiore maris flavescente, 

Haec sesia apud nos rarissime tantum invenitur exeunte mense Maio vel ineunte 
Iunio, aut in coitu aut etiam singulae in truncis quercuum sedentes, in quibus eius lar- 
vam degere veri est simillimum, Id nominatim exemplari comprobatur, quod paucos 
ante annos studiosissimus Kretschmar recentissimum iuxta pupam adhuc madentem in 


quercu deprehendit, 


11. TIPULIFORMIS 
Linné, Fabr., Lasp. (l e. pag. 28.), Ochsh.. Boisd. 


Diagnosis. 

Fascia utraque nigra, media margine exteriore recto, terminalis latissima, sürigis 
aurichaleeis. Areae externae altitudo latitudinem superans (fig. V2. E). Metathorax ni- 
ger. Abdomen nigrum, cingulis tribus (in & quatuor) flavis. 

Descriptio. 

Magnitudo 9 157»"— 497», 9 13»» — 24 "v, 

Caput caeruleo-nigrum, lituris duabus ante oculos niveis. Oculi fusco-nigri. 
Margo capitis posterior flavus, Antennae articulis 52 compositae, caeruleo-nigrae, extus 
apicem versus (in 3) flavescentes, articulis basalibus infra flavis, Palpi flavi, margine 
superiore extus nigricante. 

Prothorax nitide caeruleo-niger, infra utrinque flavus. Mesothorax caeruleo - ni- 
ger, infra maculis duabus, lateralibus, flavis. "Pegulae nigrae, margine interiore flavo 


(fig. 35... Metathorax caeruleo-niger, pilis longis lateralibus, albidis, mixtus. 

Alae anticae, partibus squamatis, violaceo -nigrae, fascia terminali strigis auri- 
chaleeis sex ornata, infra margine anteriore interioreque flavis. Fascia media oblonga 
vel quadrata, margine exleriore recto, terminalis latissima, postice paullo angustior. Area 
externa. oblonga, nunquam quadrata, areolis quinque composita, quinta brevissima (fig. 
12. E.) Alae poslicae costis lineaque limbali, lata violaceo -nigris, infra aurichalceo plus 
minusve conspersis: costa transversa antice in trianguli formam squamata, poslice tenuis, 
intus margine excavato [angulato] (fig. 72. D.) Cilia alarum nitide cinerea, posticarum 
basin versus albida. 

Coxae caeruleo-nigrae, anticae extus striga flava. Femora caeruleo-nigra, an- 
lica infra flavescentia. Tibiae anticae flavae, supra violaceo-nigricantes, posteriores vio- 
laceo-nigrae, calcaribus flavis, mediae intus flavescentes, posticae medio apiceque flavo 
cingulatae. —Tarsi flavescentes, supra violacei, flavo cingulati. 

Abdomen caeruleo-nigrum, segmentis 1. et 2. strigis lateralibus flavis, 2. 4. 6. 
(in 9 etiam 7.) supra, 4. infra margine posteriore flavo cingulatis, 5. 6. (in & quoque 7.) 
infra maculis lateralibus, flavis: fasciculus terminalis caeruleo - niger. 

Larva semel hiemat et in ramis ribis rubri et nigri commoratur, in quibus me- 
diis viam sibi munit longissimam, solummodo medullo sese sustentans. In meatu inte- 
riore excrementa colore fusco et granea qualitate lutosa reperiuntur accumulata, sed ex- 
tra meatum nondum inventa sunt.  Folliculum Upuliformis illi formicaeformis simil- 
limum condit, ubi ferme extremo mense Maio vel principio lunii in pupam abit. 

Pupa flava, processu verticali. cordis speciem praebente, apice obtuso, frontali 
bifido. Metapodothecae fini pupae posteriori maxime approximatae: quas sequuntur, spa- 
lio perspicuo interiecto, catagnathothecae, tum mesopodothecae, deinde pterothecae at- 
que ceratothecae, inter se fere aequales, denique spatio longissimo propodothecae,  Ga- 
sterothecae segmenta 3— Y. in z, 3—6. in 9 adminiculis duobus instructa: processus 
anales et supra et infra quatuor. 


Imago, hic frequens, in lucem prodit mense lunio. 


STIRPS B." 


Articulus palporum labialium medius terminalem una et dimidia longitudine su- 
perans (fig. 25.). Area cuneiformis longitudinalem extrinsecus perspicue superans (fig. 50.). 


(Area longitudinalis in feminis saepe nulla.) 


*) Mares speeierum stirpis huius attributi vulgo feminis maiores sunt. 

12. TENTHREDINIFORMIS 
Hübn., Lasp. (l. e. pag. 29.), Ochsh. 
EMPIFORMIS, Esper. — MUSCAEFORMIS, Borkhausen. 


Diagnosis. 

Frons nitide caeruleo-nigra (squamis flavis interdum mixta). Antennae caeruleo- 
nigrae, apicem versus extus et infra aurichalceo-conspersae. Palpi flavi (in 5 extus ni- 
gri). Abdomen caeruleo-nigrum, flavo maxime conspersum, segmentis 2. 4. 6. postice 
stramineo tenuiter annulatis, fasciculo terminali nigro, strigis duabus lateralibus (in g 
quoque striga lata media) flavis. 

Descriptio. 

Magnitudo g 14"»——20"», 9 16m» — 48m». 

Vertex caeruleo-niger, pilis longis, croceis, postice orientibus, utrinque paene 
totus obtectus. Frons caeruleo-nigra, metallice splendens, saepius squamis flavis plus 
minusve conspersa. Oculi fusco-nigri. Margo capitis posterior pilosissimus, croceo- 
flavus. Antennae articulis 45 compositae, caeruleo-nigrae, apicem versus extus et intus 
aurichalceae, articulis basalibus infra flavis. Palpi flavi, in g linea externa nigricante 
(rarius quoque in 9). » 

Prothorax nitidissime caeruleo-niger, infra flavus. Mesothorax caeruleo - niger, 
supra linea media flava, infra maculis duabus, lateralibus, flavescentibus. "Tegulae nitide 
caeruleo-nigrae, margine lato interiore lobuloque, sub alas posito, flavis. Metathorax 
caeruleo-niger, supra squamis flavis, utrinque pilis longissimis, flavescentibus, mixtus. 

Alae anticae, partibus squamalis, supra violaceo-nigrae, plus minusve flavo con- 
spersae, striga flava supra aream externam posita, fascia terminali maculis cuneiformi- 
bus flavis ornata (fig. 70.): infra flavae, fascia media strigisque fasciae terminalis viola- 
ceo-nigris. Areae tres parvae, squamulis vitreis, aeruginose splendentibus, impletae: 
longitudinalis in 9 plerumque nulla: externa areolis tribus vel quatuor composita (mi- 
nime areolas quinque complectens, ut e striga flava, supra aream posita, quae areolae 
simillima est, suspicari possis), prima squamis solidis flavis pro parte conspersa. Fascia 
media latissima. Alae posticae costis lineaque limbali, latissima violaceo-nigris, flavo 
plus minusve conspersis, infra saepius totis flavis: costa transversa antice fere aequali- 
ter densius squamata, postice tenuis. Cilia alarum basi cinereo -fusca, apice flavescentia, 
apice anticarumi cinereo-fusca, basi posticarum flavescentia. 

Coxae caeruleo-nigrae, anticae linea lata flava. Femora caeruleo-nigra, squamis 
pilisque flavescentibus (praecipue apicem versus) mixta. Tibiae flavescentes, anteriores 
extus nigricantes, posticae basi et apicem versus nigricantes, calcaribus flavo - albidis. 
Tarsi flavescentes, supra nigricantes, 

Abdomen caeruleo-nigrum, flavo dense conspersum (infra segmentis omnibus, 

supra 2. 4. 6. fere totis flavis), segmentis 2. 4. 6. supra margine posteriore, tenui, fla- 
vescente sive cretaceo: fasciculo terminali nigro, strigis duabus lateralibus (in 9 etiam 
striga media lata) lobuloque inferiore flavis (luteis). 

Larva duas habet hiemationes, in radicibus euphorbiae cyparissiae residens, in 
quas a scapis eius mortificatis invadit. Plerumque in fine scapi mortificati genus valde 
elongati folliculi, longitudinem ipsius plus quam duplo superantis sibi apparat, in quo 
circiter mense Tunio in pupam convertitur, 

, Pupa flava, processu verticali palae brevis speciem fere praebente, frontali nullo. 
Metapodothecae fini pupae posteriori maxime approximatae: quas sequuntur, spatio haud 
brevi intermisso, mesopodothecae atque pterothecae, inter se fere pariter distantes, tum 
spatio brevi catagnathothecae et ceratothecae, inter se aequales denique spatio longo 
propodothecae. Gasterothecae segmenta 3— 7. in d, 3—6. in 9 adminiculis duobus in- 
structa: processus anales et supra et infra quatuor. 

Imago, apud nos non rara, in lucem prodit exeunte mense lunio usque ad 
Augustum. 

13. PHILANTHIFORMIS 
Lasp. (le. pag. 31.), Ochsh., Boisd. — MUSCAEFORMIS, Esper, Vieweg. 
Diagnosis. 

Frons nitide caeruleo - nigra, lituris duabus ante oculos cretaceis. Antennae cae- 
ruleo-nigrae, in 9 apicem versus macula parva, alba, in g dentibus aculeo instructis 
(figs. 17.). Palpi albi, extus apiceque nigricantes, Abdomen caeruleo-nigrum, supra 
parce flavido conspersum, segmentis 2, 4. 6, (in g eliam saepius 3, 5. 7.) postice tenui- 
ler niveo annulatis: fasciculus terminalis niger, strigis duabus, lateralibus, sordide fla- 
vescentibus. 

Descriptio. 

Magnitudo z 167»"—293"», 9 14mn.—4'7"n, 

Vertex caeruleo-niger, postice pilis croceis mixtus. Frons caeruleo-nigra, me- 
lallice splendens, lituris duabus ante oculos eretaceis (albis). Oculi fusco-nigri. Margo 
capitis posterior croceus. Antennae articulis 45 compositae, caeruleo-nigrae, articulo 
basali infra flavescente, in 9 apicem versus supra squamis paucis albis, maculam con- 
formantibus, mixtis, in g dentibus aculeo instructis, Palpi albi (nivei), extus apiceque 
nigricantes, 

Prothorax nitidissime caeruleo-niger, infra flavus. Mesothorax caeruleo-niger, 
supra linea media flava, infra maculis duabus lateralibus anticis, flavescentibus. Tegulae 
caeruleo-nigrae, margine interiore, lato, lobuloque, sub alas posito, flavis. Metathorax 
fusco-niger, supra squamis flavis utrinque pilis longis, flavescentibus vel canis, mixtus. 

Alae anticae, partibus squamatis, fusco-nigrae, plus minusve cretaceo consper- 
sae, fascia terminali maculis paucis, cuneiformibus, crelaceis, ornata, infra usque ad me- 


dium flavescentes. Fascia media latissima. Area longitudinalis saepe nulla (praecipue 

in 9): externa rotundata, areolis quinque composita, prima plerumque minima (fig. 14.) 
saepiusque squamis cretaceis tota impleta. Alae posticae costis lineaque limbali, ubique 
latissima fusco-nigris, infra saepius albicantibus: costa transversa antice aequaliter den- 
sius squamata, postice tenuis, Cilia alarum basi cinereo margine exteriore albicantia, 
basi posticarum albida. 

Coxae fuscescentes, anticae infra niveae, posteriores pilis albis mixtae. Femora 
fuscescentia, antica infra lutescentia, posteriora margine anteriore flavescente. Tibiae 
fuscescentes, anticae infra flavescentes, posteriores calcaribus cretaceis, parte anteriore 
externo cinguloque terminali albis. "l'arsi fuscescentes, infra lutescentes. 

Abdomen fusco-nigrum, supra medium, infra totum squamis flavescentibus (cre- 
taceis) mixtum, segmentis 2. 4. 6. supra margine posteriore niveo annulatis: fasciculus 
terminalis fuscescens, supra lateribus, infra ubique pilis sordide flavescentibus mixtus. 

Varietas: «) Abdominis segmenta 2— 7. postice tenuiter niveo sive flavido 
annulata, 
8) Abdomen linea laterali, lata, distincta, flavescente. 
y) Maris antennarum pauci tantum dentes aculeis instructi: areae 
tres permagnae, externae areola quinta ceteris non brevior. 

Unica haec est nostrarum sesiarum, culus pristinos status plane non cognitos 
habemus. Ipsa imago a medio mense lunio usque adyineuntem Augustum saepius, prae- 
sertim in caluna vulgari cernitur, sed alibi quoque, ubi haec planta non exstat, haud 


raro obvenit. 


14. LEUCOSPIDIFORMIS *) mibi. 


Lederer (Aus den Verhandlungen des zoologisch-botanischen Vereins in Wien 1852, pag. $4) an 


eadem species? 


LEUCOPSIFORMIS Esper (l. c. tab. XLII. fig. 6.). 


Diagnosis. 

Frons nigro-aenea. Antennae alarum anticarum cellulam mediam longitudine non 
superantes, violaceo-nigrae.  Areae hyalinae parvae (longitudinalis in 9 nulla), externa 
tribus tantum areolis composita (fig. 68. C). Abdomen fusco-nigrum, vittis quatuor 
cretaceis (dorsali, ventrali, duabus lateralibus), segmento 4. supra margine posteriore 
cretaceo annulato: fasciculus terminalis fusco-niger, in d strigis duabus lateralibus me- 


diaque cretaceis. 


*) Vetustum Esperi nomen leucopsiformis iam Zellerus et Ledererus eum leucospidiformi 
mutarunt. A Fabrieio hymenopterorum genus, unde hoc nomen repetitum est, leucospis appellatum 
est, quae vox eum ex Aezvxoc et «G7ztíc composita esse videatur, proprie leucaspis dici debet. At 
omnes hymenopterologi nomen leucospis hueusque servarunt, quamobrem illam sesiam non ausim leu- 
caspidiformem nuncupare, licet haee. forma sit rectior. 

8 

Descriptio. 

Magnitudo d 20""—21"", 9. 18 "" — 19,5". 

Vertex caeruleo-niger. Frons nigro-aenea, iridescens. Margo capilis posterior 
croceus, Oculi rotundali, fusco-nigri, Antennae articulis 45. compositae, violaceo-nigrae, 
articulo basali infra iridescente, (in d extus et intus inauratae). Palpi albidi, supra et 
extus (praecipue in d) nigricantes, apice ipso semper nigricante. 

Prothorax nigro-aeneus, iridescens, supra coxas maculis duabus albidis. Meso- 
thorax fusco-niger (in. 9 niger), supra vitta media, tenuissima, cretacea. "l'egulae nigro- 
aeneae, iridescenles, margine interiore lato, cretaceo. Metathorax fusco-niger, pilis late- 
ralibus longis, fuscis, obtectus. 

Alae anticae, parlibus squamalis, fusco-nigrae (in 9 nigrae), fascia externa dua- 
bus vel quatuor lineis sordide cretaceis ornata: infra usque ad medium albo-flavescentes. 
Area longitudinalis in &' brevissima, in 9 non perspicua: externa areolis tribus compo- 
sita, prima celeris brevior. Fasciae mediae latitudo alüitudinem perspicue superans: 
fascia terminalis aequaliter lata (fig. 68. C.). Alae posticae costis lineaque limbali, aequa- 
liter lata fusco-nigris (in 9 nigris), infra coslis albicantibus, (costa 5. plerumque etiam 
supra albicante): costa transversa ubique squamata, basi medioque densius (fig. 68. D.). 
Cilia alarum. fusco-nigricantia (in 9 nigricantia), posticarum basin versus cana, 

Coxae fusco-nigrae, anticae extus albido mixtae (in 9 nigrae, margine anteriore 
niveo). Femora fusco-nigra (in 9 nigra). 'Tibiae fuscescentes, posteriores extus albae, 
calearibus albis. Tarsi fuscescentes (in 9 nigri). 

Abdomen fusco-nigrum (in 9 nigrum), vitta dorsali, distincta, cretacea, postice 
interrupta, ventrali lateralibusque exstinctis, cretaceis (lateralibus in 9 postice divisis): 
segmentum 4 supra margine posteriore niveo annulatum (in 9 6. postice albo mixtum): 
fasciculus terminalis niger, infra pilis albidis mixtus, in d' lineis tribus longitudinalibus, 
lateralibus mediaque, ornatus. 

Larva in radicibus euphorbiae cyparissiae habitat, et verisimiliter ut larva ten- 
thrediniformis, bis hiemat, | In mortificatis plantae scapis netum sibi parat longissimum, 
quod vixdum folliculus perhiberi potest. Idem netum larva, passim fortasse rebus modo 
externis in caplivitale. commota, saepenumero canalis instar parvis. particulis. sursum 
magnopere elongat. 

Pupa flava, processu verticali semicirculari, frontali nullo, Metapodothecae fini 
pupae posteriori maxime approximatae: quas sequuntur, spatio longo intermisso, ptero- 
thecae, mesopodothecae, catagnathothecae , inter se non multum distantes, tum spatio 
perspicuo ceratothecae, deinde, spatio longo interiecto propodothecae. Gasterothecae seg- 
menta 3— 7. in d, 3— 6. in 9 adminiculis duobus instructa: segmentum anale et supra 


et infra processibus quatuor latissimis cremastereque saüis perspicuo, apice rotundato, 
instructum. 

Imago in lucem prodit medio mense Augusto usque ad exeuntem Septembrem. 

Huius sesiae ex larvis Braconidarum speciem, Chelonum pellucentem var. Nees 
ab Es. Ichneumonidarumque speciem, Lissonotam impressorem Grav. (feminam tantum) 
produxi. 

Anno praeterito hanc sesiam primum ex radicibus euphorbiae cyparissiae praeter 
omnem exspectationem depromsi, ratus scilicet, larvas illis contentas tenthrediniformis 
esse, [llam autem sinceram Esperi leucopsiformem fuisse negari nequit, quum omnia 
cetera eius exemplaria, quae equidem vidi, non sinceri leucopsiformis Esperi esse vide- 
rentur. Neque eam leucopsiformem, quam Herrichius-Schaefferus l. c. pag. 73. 


excussit et suppl. 4. delineavit, veram Esperianam esse auctor ipse iam animadvertit, 


SUBGENUS IV. .BEMDECIA 


Hübner, Herrieh- Seh. — SESIA, Lasp., Oehsh., Boisd. 


Caput dimidiae fere thoracis latitudini aequale, Oculi submagni, rotundati: 
ocelli permagni, Antennae dimidia alarum anticarum longitudie breviores, subfusifor- 
mes, apice non setatae (fig. 18.): articuli singuli in g processibus binis longis, ciliatis, 
instrueti (fig. 19).  Palpi labiales breves: articulus terminalis medio fere aequalis (fig. 
26). Lingua maxillaris brevis atque tenuis, — Alae anticae fasciis duabus squamatis 
areisque tribus hyalinis: area longitudinalis macula divisa (fig. 66.): costarum ad mar- 
ginem exteriorem pergentium sex tantum adsunt (in ceteris sesiis semper septem). Alarum 
posticarum costae 3. et 4. post angulum transversalem, apertum, e longo ramo com- 
muni orientes: inter costas 1. c et 2. costa tenuis, quae ceteris sesiis deficit: costa 1. 


a saepius nulla (fig. 61, B.). — Pedes antici mediis breviores, postici mediis longitudine 
aequales. — Abdomen finem versus vix angustius, segmento 3. supra squamis ereclis 


instructo: fasciculus terminalis latus, penicilli speciem. praebens. 


15. HYLAEIFORMIS 
Lasp. (l e. pag. 14.) Ochsh., Boisd. 
APIFORMIS Hübner. — VESPIFORMIS ?? Linné. 
Diagnosis. 

Frons caeruleo-nigra, lituris duabus ante oculos tenuibus, cretaceis. Antennae 
caeruleo -nigrae, plus minusve purpurascentes, Alarum anlicarum latitudo ad longitudi- 
nem ut: 4,4. Abdomen caeruleo- nigrum, segmentis 1. et. 2. basi, (3.) 4. 5. 6. (in 
d quoque 7.) postice flavis, fasciculo terminali flavo, parce nigro mixto. 

Descriptio. 
Magnitudo d. 237" —28"", 9 28"" — 32". 


Vertex et frons caeruleo-nigra, lituris duabus ante oculos tenuibus cretaceis. 
Oculi. fusco-nigri. Antennae arliculis 46 compositae, caeruleo - nigrae, plus minusve 
squamis purpurascentibus (praecipue in d extus et infra) conspersae, articulo basali in- 
fra flavescente. Palpi lutescentes, articulo basali medioque extus nigri. 

Prothorax nitide caeruleo-niger, utrinque ante tegulas et supra coxas flavescens. 
Mesothorax eaeruleo-niger, supra pilis canis mixtus, fascia flavescente media (saepius 
vix perspicua ) lineisque. duabus longitudinalibus, flavis, scutello separatis. "Tegulae 
:aeruleo-nigrae, fascia posteriore flava (fig. 34.). Metathorax caeruleo-niger, pilis lon- 


gissimis, lateralibus, flavescentibus, mixtus. 

Alae anticae, partibus squamatis, supra fuscescentes, dense ferrugineo conspersae, 
puncto basali parvo, flavo, costis, fascia transversa, areae longitudinalis macula nigris: 
infra usque ad medium lutescentes, deinde nigricantes, strigis cuneiformibus, exterioribus 
luteis. Fascia media terminalisque latissima, Areae hyalinae squamulis vitreis, aeru- 
ginose splendentibus, impletae: areae longitudinalis pars exterior in 9 saepius non per- 
spicua: area externa areolis tribus composita, areola prima ceteris vix latior et longior 
(fig. 66.). Alae posticae costis lineaque limbali, antice latissima violaceo -nigris, plus 
minusve flavescentibus: costa transversa ceteris tenuius squamata. Cilia alarum cinereo- 
nigra, posticarum basin versus flavescentia. 

Coxae caeruleo-nigrae. Femora caeruleo-nigra, apice flavescentia, posteriora mar- 
gine anteriore ferruginea. Tibiae caeruleo-nigrae, intus ochraceae, posteriores medio 
apiceque pilis lutescentibus mixtae, calcaribus luteis. "Tarsi supra caeruleo-nigri, luteo 
annulati: infra antici ochracei, postici ferruginel, f 

Abdomen caeruleo-nigrum, segmentis 1. et 2. basi, 3. (vix apice) 4. 5. 6. (in 
d quoque 7.) parte posteriore flavo cingulatis: segmentum 7. in 9 basi caeruleo-nigrum, 
marginibus postice pilis flavis instructum, 8. in d fasciculo terminali flavo, basi pilis 
nigris mixto. 

Larva unam certe hiemem transigit, et in radicibus rubi idaei exstat. Primum 
in eius alburno sese pascit eL serius demum in interiores radices tuberosas immigrat. 
Ferme mense Maio vel lunio in interiorem scapum mortificatum ascendit, quem longius 
per spatium excavat, ubi sine neto quoquam circiter extremo mense lunio vel ineunte 
Iulio in pupam transformatur. 

Pupa castanea, processu verticali lanceolato, frontali longo, conico, acuto. Meta- 
podothecae fini pupae posteriori maxime approximatae: quas sequuntur, spatio longo 
intermisso, pterothecae et mesopodothecae, tum spatio haud minus longo ceratothecae, 
deinde, spatio brevi interiecto, propodothecae et catagnathothecae, quae inter se vix 

distant, Gasterothecae segmenta 3— 7. in d, 3—6. in 9 adminiculis duobus instructa, 
9. adminiculo medio interrupto, paucis tantum aculeis lateralibus: processus anales et 
supra et infra sex. 

Imago, apud nos non frequens, in lucem prodit exeunte mense lulio usque ad 
medium Augustum. 

Huius sesiae ex larvis Jchneumonidarum species duas, Pimplam flavicantem 
Gray. et Cryptum ornatum Grav. (an novam speciem?), (feminas tantum) produxi, 


Fig. 


Fig. 
Fig. 


Fig. 
Fig. 
Fig. 


Fig. 


Fig. 
Fig. 
Fig. 
Fig. 
Fig. 
Fig. 
Fig. 
Fig. 


Fig. 


* 


Fig. 
Fig. 


28. 
29. 


ICONUM DESCRIPTIO. 


TABULA I 


— Fig. 7. Sesiarum complurium ova (sedecies aucta): 1. apiformis, 2. asiliformis, 3. sphe- 


giformis, 4. hylaeiformis, 5. formieaeformis, 6. tipuliformis, 7. philanthiformis. 


. Ovorum superficiei cellulae (nonagies auctae). 


Apiformis g' antennae pars (vicies quinquies aucta): 4 artieuli medii, b sectio medii, 


C apicalis. 


. Apiformis g' antenna denudata: q basis, D apex. 


. Laphriaeformis g' antennae artieuli medii: D sectio. 


Sphegiformis caput (quater auctum): & vertex, b frons, C C/ margo capitis posterior, d oculus, 
€ ocellus (stemma), f maxillae elongatae sive lingua maxillaris (lingua spiralis), g palpi 
labiales, À A antennae. 


. Asiliformis g' antennae pars (vieies quinquies aucta): Q artieuli medii, Db sectio medii, 


C apiealis. 


. Asiliformis 9 antenna denudata: 4 basis, D apex, c articulus basalis, f alter, terminalis. 


Seoliaeformis g' antenna dextra (decies aucta): Q basis, D apex. 


. Culieiformis g' antennae articuli medii (tricies aucti): D sectio. 


Philanthiformis gj antennae articuli medii: q decies aucti, D dentes tricies aucti. 


Hylaeiformis g' antennae apex (quindecies auctus). 


. Hylaeiformis g' autennae artieuli (quinquagies aucti), d medius, D sectio apicalis, c medii. 
. Asiliformis maxillarum apex (vicies auctus): D organa ei peculiaria (centies aucta). 


. — Fig. 26. Sesiarum complurium palpi labiales denudati (decies aucti): 21. apiformis 9, 


(à articulus basalis, b medius, c terminalis), 22. asiliformis 9, 23. formicaeformis Q , 24. 
cynipiformis g, 25 tenthrediniformis Q, 26. hylaeiformis g. 

Formicaeformis pes antieus, denudatus (sexies auctus): & coxa, D trochanter, c femur, d tibia, 
€ tarsi. 

Eiusdem tibia (tricies aucta): c lamella tibialis (foliolum tibiale). 


Apiformis tarsus extremus (trieies auctus): & articulus quintus, D rhizonychium, c unguiculi, 
d. plantula. 


Fig. 30. 
Fig. 31. 


Fig. 32. 
Fig. 33. 
Fig. 34. 
Fig. 35. 
Fig. 36. 
Fig. 37. 


Fig. 38. 
Fig. 39. 
Fig. 40. 
Fig. 41. 
Fig. 42. 
Fig. 43. 
Fig. 44. 


Fig. 45. 
Fig. 46. 


Fig. 47. 


Fig. 48. 
Fig. 49. 
Fig. 50. 


Fig. 51. 
Fig. 52. 

Partes singulae. (quinquagies auctae): z^ unguieulus sinister, y plantulae faeies cum pseu- 
donychio c, 5 unguieulus dexter eum plantula et pseudonychio « coniunctus. 

Apiformis thorax, superne visus (magnitudine naturali): & prothorax, D mesothorax, « « te- 
gulae, 8 scutellum, y ala antica, c metathorax, à ala postica. 

Apiformis tegulae (bis auctae). 

Asiliformis tegulae (bis auctae). 

Hylaeiformis tegulae (bis auctae). 

Tipuliformis tegula dexter (quater aucta). 

Apiformis tegula sinistra, desquamata (bis aueta). 

Sesiarum larvae (myopaeformis) capitis pars inferior, aucta: Qj hemisphaeriorum partes in- 
feriores, D D partes externae, € pars media. 

Eiusdem capitis pars media antica multum: aucta: & labium inferius; D fusulus, c palpi labiales, 
d lingua. 

Larvae maxilla, multum aucta: &q articulus secundus, D tertius, € terminalis, d palporum 
maxillarium articulus basalis, e terminalis. 

Myopaeformis larvae antenna dextra (decies aucta): 4 articulus basalis, D medius, c ter- 
minalis. 

Apiformis larvae oeelli dextri, l, 2, 2, 4 supra, 5, 6 infra positi. 

Asiliformis larvae ocelli dextri. 

Formieaeformis larvae ocelli dextri. 

Sesiarum (tipuliformis) larva a dorso visa, figura schematiea. 

Larvae (asilifommis) segmenti medii pars inferior, pedibus duobus spuriis instructa. 
Seoliaeformis pupa, infra visa, bis aucta: & coryphotheea, c processus verticalis, b metopo- 
theca, d d ophthalmotheeae, mé» 7»  . O0 O0 propodotheearum partes (mo trochanterum, 47 
coxarum, 0 O0 femorum, tibiarum, ftarsorum thecae), g pselaphothecae, f' eatagnathothecae, 
q metapodothecae), s tubercula genitalia g, r larvae anus clausus. 

Formicaeformis pupae cephalotheca. (duodecies aucta): à coryphothecà, « processus verticalis, 
b metopotheca, 9 processus frontalis, À À ceratothecae (truneatae), d d. ophthalmothecae, $4 
anagnathothecae, Á geneiotheca, f'f catagnathothecae (truneatae), g 9 pselaphothecae. 


TABULA II. 


Formieaeformis 9 abdomen desquamatum, superne visum, bis auctum: D ultima segmenta 
(decies aucta): d octavum, y nonum, 3 decimum, 

Eiusdem ultima segmenta, Q, parte inferiore visa (sexagies aucta): 2: segmentum octavum, 
j nonum, 3 decimum, « orifieium, & ovum initio vaginae positum, Ó organa secretoria, Y 
intestinum rectum, (fj vesicula seminalis. 

Spegiformis g' abdomen denudatum, superne visum, bis auctum, 4 segmentum octavum. 
Apiformis g' ultima abdominis segmenta, supra visa, bis aucta. 

Formieaeformis g' ultima abdominis segmenta, porrecta, multum aucta: d segmentum octa- 


vum, y » valvulae genitales inferiores, y' y! superiores, 5 segmentum decimum, « hamulus. 

. Eiusdem segmentum octavum, infra visum: f$ penis, 5 pars media superior, y y valvulae 


genitales inferiores (truncatae). 

Partes singulae, auctae: 3 valvula genitalis inferior (decies aucta), y eiusdem superficiei 
aeuleus (septuagies auctus), 8 penis, (vicles auctus), p basin, y apex. 

Asiliformis alae anticae pars basalis, intus visa, (quindecies aucta), vagina retinaculi in- 
structa: D sectio: c retinaculi squama cornea (sexagies aucta). 

Apiformis alae denudatae, quater auctae: .A ala antica, l costa marginis interioris 2—11 
costae (marginis exteriores?), 12 et 19 costae (marginis anterioris), c costa media interna, 
f| externa, y costa transversa, à linea longitudinalis cellulam mediam 4^ dividens. B ala 
postica. 1 d, 1 b, lc costae marginis interioris, 2— 6 costae marginis exterioris, 7 costa 
marginis anterioris, 49 pars antica 4" postica costae transversae, & processus costalis, y 


cellula media, 0 angulus transversalis, p retinaculi aculeus. 


. Eiusdem alae postieae costa transversa, (quindecies aucta): 49 pars antiea, Ó' postica, O 


angulus transversalis. 


. Tenthrediniformis ala antica, denudata, quater aucta. 


Asiliformis alae desquamatae, quater auctae. 


Sphegiformis alae nudae, quater auctae. 


. Hylaeiformis alae denudatae, quater auctae: 4 costa sesiis ceteris deficiens. 
. Sphegiformis alae, quater auctae: A ala antiea, & area longitudinalis, b ecuneiformis, € ex- 


terna, d basis, e fascia media, f terminalis. B Ala postica, g costa transversa (squamata). 
— Fig. 68. Sesiarum complurium alae, magnitudine naturali: 63. apiformis, 64. laphriae- 
formis, 65. asiliformis, 66. hylaeiformis, 67. C scoliaeformis (67, JD costa eius transversa, 


aucta). 68, C leucospidiformis, (68. D) costa eius transversa, aucta). 


. Cynipiformis alae postieae costa transversa (quater aucta). 


Tenthrediniformis ala antica, quater aucta. 


. Conopiformis alarum partes auctae: É alae anticae, D' posticae. 


. Tipuliformis alarum partes auctae: E alae anticae, D posticae. 


Myopaeformis alae anticae pars aucta. —- 


. Philanthiformis alae anticae pars aucta. 


Formieaeformis alarum partes auctae: E alae anticae, D posticae. 
Culieiformis alarum partes auctae: É alae anticae, D posticae. 


Squamae diversae, de sesia culieiforme sumptae (nonagies auctae). 


wu» un un 

ovorum superficie. colore, forma, magnitudine, numero 


LARVA. 


erucarum forma generali 

partibus in superiore capitis facie positis. 
partibus in inferiore capitis facie positis . 
trunci tegumentis. 

stigmatibus . 

pedibus . 


vitae spatio erucarum 


' vitae ratione 


eruearum pernicie atque adversariis 


PUPA. 


puparum forma generali 
cephalotheca 
thoraeotheca 
gasterotheca 


puparum biologia 

IMAGO. 
imaginis forma generali atque tegumentis 
capitis partibus 
antennis. 

dispositione sesiarum systematica 


SESIAE AGRI BEROLINENSIS. 
SUBGENUS I. 'Trochilium 


SUBGENUS lI. Sciapteron 


$.20. De thorace 
8.21. De pedibus . 
$8.22. De alarum structura . 
8.23. De abdomine 
8.24. De imaginis biologia . 
$.25. De 

l. Apiformis 

2. Laphriaeformis 

3. Asiliformus 


. Scoliaeformis 
. Sphegiformis 
. Culieiformis 


. Myopaeformis 


Formieaeformis . 


- Cynipiformis : 
. Conopiformis 

. Tipuliformis . 
. Tenthrediniformis . 
. Philanthiformis . 


. Leucospidiformis 


. Hylaeiformis . 


SUBGENUS III  Sesia . 


SUBGENUS IV. Bembecia. 


TYPIS JULII SITTENFELD. 

